Covid-19 cases in Maharashtra: ആശങ്ക കേരളത്തിൽ; തമിഴ്‌നാട്ടിൽ 2708 പുതിയ രോഗികള്, മഹാരാഷ്‌ട്രയിൽ കൊവിഡ് കേസുകൾ കുറയുന്നു - coronavirus latest report in tamil nadu karnataka states | Samayam Malayalam\ncoronavirus latest report in tamil nadu karnataka states\nആശങ്ക കേരളത്തിൽ; തമിഴ്‌നാട്ടിൽ 2708 പുതിയ രോഗികള്, മഹാരാഷ്‌ട്രയിൽ കൊവിഡ് കേസുകൾ കുറയുന്നു\nJibin George | Samayam Malayalam | Updated: 26 Oct 2020, 10:38:54 PM\nതമിഴ്‌നാട്, ആന്ധ്ര, കർണാടക, പശ്ചിമബംഗാൾ സംസ്ഥാനങ്ങളിലാണ് കൊവിഡ് കേസുകൾ ഉയർന്ന തോതിലുള്ളത്. ദിനം പ്രതിയുള്ള കണക്കുകളിൽ കേരളത്തിൽ നിന്നുള്ള വിവരങ്ങൾ ആശങ്കയുണ്ടാക്കുന്നത്\nമുംബൈ: രാജ്യത്ത് കൊവിഡ്-19 കേസുകൾ കുറയുന്നു. കഴിഞ്ഞ ഒരാഴ്‌ചയായി രാജ്യത്ത് രോഗബാധിതരുടെ എണ്ണം കുറയുകയാണ്. രോഗമുക്തി നേടുന്നവരുടെ എണ്ണത്തിൽ വർധനയുണ്ടെങ്കിലും മരണനിരക്ക് നിയന്ത്രിക്കാൻ കഴിയാത്തതാണ് പ്രതിരോധ പ്രവർത്തനങ്ങൾക്ക് തിരിച്ചടിയാണ്. രാജ്യത്ത് ഏറ്റവുമധികം കൊവിഡ് കേസുകൾ മഹാരാഷ്‌ട്രയിലാണ്. തമിഴ്‌നാട്, ആന്ധ്ര, കർണാടക, പശ്ചിമബംഗാൾ സംസ്ഥാനങ്ങളിലാണ് കൊവിഡ് കേസുകൾ ഉയർന്ന തോതിലുള്ളത്. ദിനം പ്രതിയുള്ള കണക്കുകളിൽ കേരളത്തിൽ നിന്നുള്ള വിവരങ്ങൾ ആശങ്കയുണ്ടാക്കുന്നത്.\nമഹാരാഷ്‌ട്രയിൽ 3,645 പുതിയ കേസുകൾ\nരാജ്യത്ത് ഏറ്റവുമധികം കൊവിഡ് കേസുകളുള്ള മഹാരാഷ്‌ട്രയിൽ കഴിഞ്ഞ 24 മണിക്കൂറിനുള്ളിൽ 3,645 പുതിയ കൊവിഡ് കേസുകളും 84 മരണങ്ങളും റിപ്പോർട്ട് ചെയ്‌തു. ഈ മണിക്കൂറുകളിൽ 9,905 പേർക്ക് രോഗമുക്തിയുണ്ടായി. ഇതോടെ സംസ്ഥാനത്ത് സ്ഥിരീകരിച്ച ആകെ കൊവിഡ് കേസുകളുടെ എണ്ണം 16,48,665 ആയി ഉയർന്നു. ഇതുവരെ 14,70,660 പേർ രോഗമുക്തി നേടി. 1,34,137 സജീവ കേസുകളാണ് നിലവിലുള്ളത്. 43,348 പേർക്കാണ് ഇതുവരെ ജീവൻ നഷ്‌ടമായത്.\nതമിഴ്‌നാട്ടിൽ 32 മരണങ്ങൾ കൂടി\nകൊവിഡ് കേസുകളിൽ വർധന രേഖപ്പെടുത്തിയിരുന്ന തമിഴ്‌നാട്ടിലും പുതിയ കേസുകളുടെ എണ്ണത്തിൽ കുറവുണ്ടായി. കഴിഞ്ഞ 24 മണിക്കൂറിനിടെ പുതിയതായി 2,708 പേർക്ക് കൊവിഡ് സ്ഥിരീകരിച്ചു. ഈ മണിക്കൂറിൽ 32 പേർക്ക് ജീവൻ നഷ്‌ടമാകുകയും ചെയ്‌തു. 29,268 സജീവ കേസുകളാണ് സംസ്ഥാനത്തുള്ളത്. സംസ്ഥാനത്താകെ 7,11,713 പേർക്ക് കൊവിഡ് സ്ഥിരീകരിച്ചപ്പോൾ 10,956 പേർക്ക് ജീവൻ നഷ്‌ടമാകുകയും ചെയ്‌തു. 6,71,489 പേർക്ക് ഇതുവരെ രോഗമുക്തിയുണ്ടായെന്നും ആരോഗ്യവകുപ്പ് വ്യക്തമാക്കി.\nകർണാടകയിൽ 3,130 പുതിയ കേസുകൾ\nകഴിഞ്ഞ ദിവസങ്ങളിൽ കൊവിഡ് കേസുകൾ ഉയർന്ന തോതിൽ റിപ്പോർട്ട് ചെയ്‌തിരുന്ന കർണാടകയിൽ കഴിഞ്ഞ 24 മണിക്കൂറിനിടെ 3,130 പുതിയ കേസുകളും 42 മരണങ്ങളും റിപ്പോർട്ട് ചെയ്‌തു. 8,715 പേർക്കാണ് ഈ മണിക്കൂറിൽ രോഗമുക്തിയുണ്ടായത്. 75,423 സജീവ കേസുകളാണ് സംസ്ഥാനത്തുള്ളത്. ഇതോടെ കർണാടകയിലെ ആകെ കൊവിഡ് കേസുകളുടെ എണ്ണം 8,05,947 ആയി ഉയർന്നു. 7,19,558 പേർക്ക് രോഗമുക്തിയുണ്ടായപ്പോൾ 10,947 പേർക്ക് ജീവൻ നഷ്‌ടമായി.\nആന്ധ്രയിൽ 1,901 പുതിയ കൊവിഡ് കേസുകൾ\nകഴിഞ്ഞ 24 മണിക്കൂറിനിടെ ആന്ധ്രയിൽ 1,901 പുതിയ കേസുകളും 19 മരണങ്ങളും റിപ്പോർട്ട് ചെയ്‌തതായി ആരോഗ്യവകുപ്പ് വ്യക്തമാക്കി. 28,770 സജീവ കേസുകളാണ് സംസ്ഥാനത്തുള്ളത്. സംസ്ഥാനത്ത് ഇതുവരെ 8,08,924 പേർക്ക് കൊവിഡ് കേസുകൾ സ്ഥിരീകരിച്ചപ്പോൾ 6,606 പേർക്ക് ജീവൻ നഷ്‌ടമാകുകയും ചെയ്‌തുവെന്ന് ആരോഗ്യവകുപ്പ് വ്യക്തമാക്കി.\nകേരളത്തില് ഇന്ന് 4287 പേര്‍ക്ക് കൊവിഡ് സ്ഥിരീകരിച്ചപ്പോൾ 7107 പേർക്ക് രോഗമുക്തിയുണ്ടായി. ഇന്ന് 20 മരണങ്ങൾ കൂടി സ്ഥിരീകരിച്ചതോടെ സംസ്ഥാനത്തെ കൊവിഡ് മരണസംഖ്യ 1352 ആയി. 93,744 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 3,02,017 പേര് ഇതുവരെ കൊവിഡില് നിന്നും മുക്തി നേടി. വിവിധ ജില്ലകളിലായി 2,83,473 പേരാണ് ഇപ്പോള് നിരീക്ഷണത്തിലുള്ളത്. 2974 പേരെയാണ് ഇന്ന് ആശുപത്രിയില് പ്രവേശിപ്പിച്ചതെന്നും ആരോഗ്യവകുപ്പ് വ്യക്തമാക്കി.\nആശ്വാസമേകി രാജ്യത്തെ പ്രതിദിന രോഗബാധ കുറയുന്നു; ആകെ കേസുകൾ 79 ലക്ഷം കടന്നു ആര്‍ട്ടിക്കിള് ഷോ\nഹോട്ട് സ്‌പോട്ട് കൊവിഡ്-19 കൊവിഡ് മരണം കൊറോണ വൈറസ് KK SHAILAJA covid-19 cases in tamil nadu Covid-19 cases in Maharashtra covid-19 coronavirus cases in kerala coronavirus\nWeb Title : coronavirus latest report in tamil nadu karnataka states


ബാലാക്കോട്ടിലെ ഭീകര ക്യാമ്പുകള് സര്‍ജിക്കല് സ്‌ട്രൈക്കിലൂടെ എങ്ങനെ തകരുത്തു എന്ന് വിശദീകരിച്ച് പ്രധാനമന്ത്രി നരേന്ദ്ര മോദി. ആക്രമണം മോശം കാലാവസ്ഥയുടെ പശ്ചാത്തലത്തില് മറ്റൊരു ദിവസം നടത്താന് വിദഗ്ധര് ആലോചിച്ചിരുന്നതായി പ്രധാനമന്ത്രി നരേന്ദ്ര മോദി. നല്ല മഴയും വളരെ മേഘാവൃതമായ കാലാസ്ഥയുമായിരുന്നു അന്ന്. എന്നാല് മേഘാവൃതമായ കാലാവസ്ഥയില് ആക്രമണം നടത്തുന്നതാണ് നമുക്ക് ഉചിതമെന്ന അഭിപ്രായം താനാണ് മുന്നോട്ട് വച്ചതെന്നും മോദി ന്യൂസ് നേഷന് ചാനലിന് നല്‍കിയ പ്രത്യേക അഭിമുഖത്തില് പറഞ്ഞു.\nബാലക്കോട്ട് ആക്രമണവുമായി ബന്ധപ്പെട്ട് തനിക്ക് യാതൊരു ക്രെഡിറ്റും ആവശ്യമില്ല. മോദിക്ക് ക്രെഡിറ്റ് ലഭിക്കാന് വേണ്ടിയല്ല ഇത് പറയുന്നത്. നമ്മുടെ സൈനിക വിഭാഗങ്ങളുടെ നേട്ടങ്ങള് കുറച്ചുകാണുന്ന അവസ്ഥയുണ്ടാകരുത്. അവര് നമ്മുടെ സേനയാണ്. രാജ്യത്തിന്‍റെ അഭിമാനവും. എന്നിട്ടും എന്തിനാണ് അതിനെ കുറച്ചുകാണാന് ചിലര് ശ്രമിക്കുന്നതെന്ന് ചിന്തിക്കണമെന്നും അദ്ദേഹം പറഞ്ഞു.\nഅര്‍ധരാത്രി 12 മണിയോടെയാണ് നിര്‍ണായക തീരുമാനങ്ങളുണ്ടായത്. മോശം കാലാസ്ഥയായതിനാല് ബാലക്കോട്ട് ആക്രമണം മറ്റൊരു ദിവസത്തേക്ക് മാറ്റിവയ്ക്കാനായിരുന്നു വിദഗ്ധരുടെ ചിന്ത. എന്നാല് ഈ കാലാവസ്ഥ നമുക്ക് കവചം തീര്‍ക്കുമെന്ന് ഞാന് അഭിപ്രായപ്പെട്ടു. റഡാറുകളില് നിന്ന് കൂടുതല് രക്ഷ തീര്‍ക്കാന് കാലാവസ്ഥ അനുകൂലമാകുമെന്നായിരുന്നു ഞാന് മുന്നോട്ട് വച്ച നിര്‍ദ്ദേശം.\nതുടര്‍ന്ന് 1.30 ഓടെ നമ്മള് നീക്കം ആരംഭിച്ചു. 2.55ന് അത് പൂര്‍ത്തിയാക്കി 3.20ന് തനിക്ക് അത് സംബന്ധിച്ച റിപ്പോര്‍ട്ട് ലഭിച്ചെന്നും അദ്ദേഹം പറഞ്ഞു. റിപ്പോര്‍ട്ട് പ്രകാരം 12 മിറാഷ് 2000 ഇന്ത്യന് യുദ്ധവിമാനങ്ങള് 1000 കിലോ ബോംബുകള് വര്‍ഷിച്ചു. നിയന്ത്രണരേഖയിലെ നിരവധി ജെയ്ഷെ മുഹമ്മദ് കേന്ദ്രങ്ങള് തകര്‍ത്തുവെന്നും അദ്ദേഹം വ്യക്തമാക്കി.


കോലീബി സഖ്യമാണെന്നാരോപിച്ച് കോൺഗ്രസ്സ് നേതാക്കളുടെ രാജി\nപനത്തടി പഞ്ചായത്തിലെ രണ്ടു വാർഡുകളിൽ രാജിവെച്ച കോൺഗ്രസ്സ് നേതാക്കള് സ്വതന്ത്രരായി മത്സരിക്കും\n26 Nov, 2020 at 02:20 AM\nകാസർകോട് പനത്തടി പഞ്ചായത്തില് കോ-ലീ-ബി സഖ്യമാണെന്നാരോപിച്ച് കോൺഗ്രസ്സ് നേതാക്കളുടെ രാജി. അവിശുദ്ധ കൂട്ടുകെട്ടിൽ പ്രതിഷേധിച്ച് പഞ്ചായത്തിലെ രണ്ടു വാർഡുകളിൽ സ്വതന്ത്രരായി മത്സരിക്കാൻ രാജിവച്ച കോൺഗ്രസ്സ് നേതാക്കളുടെ തീരുമാനം.\nകഴിഞ്ഞ തദ്ദേശ തെരഞ്ഞെടുപ്പിലാണ് പനത്തടി പഞ്ചായത്ത് യു.ഡി.എഫിൽ നിന്നും എൽ.ഡി.എഫ് പിടിച്ചെടുത്തത്. അവിശുദ്ധ കൂട്ടുകെട്ടിലൂടെ ഭരണം തിരിച്ചുപിടിക്കുകയാണ് യു.ഡി.എഫിന്‍റെ ലക്ഷ്യമെന്നാണ് കോൺഗ്രസ്സ് നേതാക്കളുടെ ആരോപണം.\nആകെയുള്ള 15 വാർഡുകളിൽ 12 വാർഡുകളിലേക്കാണ് ഇത്തവണ യു.ഡി.എഫ് മത്സരിക്കുന്നത്. എന്നാൽ ഈ സീറ്റുകളിൽ ബി.ജെ.പിക്ക് സ്വന്തം ചിഹ്നത്തിൽ സ്ഥാനാർത്ഥിയില്ല. ബി.ജെ.പി മത്സരിക്കുന്ന മൂന്ന് വാർഡുകളിൽ യു.ഡി.എഫിനും സ്ഥാനാർത്ഥികളില്ല. ഇതോടെ പഞ്ചായത്തിൽ കോ-ലീ-ബി സഖ്യമാണെന്ന് ആരോപിച്ച്2വാർഡുകളിലെ കോണ്‍ഗ്രസ് കമ്മിറ്റി പ്രസിഡണ്ടുമാർ രാജിവെച്ചു. 9, 13 വാര്‍ഡുകളിലെ പ്രസിഡണ്ടുമാരായ രജിത രാജന്, കെ വി ജോസഫ് എന്നിവരാണ് രാജിവെച്ചത്.\nബി.ജെ.പി ജില്ലാ നേതാവ് മത്സരിക്കുന്ന പതിനഞ്ചാം വാർഡിൽ യു ഡി എഫ് സ്ഥാനാർത്ഥിയെ പോലും നിർത്തിയിട്ടില്ല. ജില്ലാ കോൺഗ്രസ്സ് നേതാക്കളുടെ അറിവോടെയാണ് ബിജെപിയുമായി സഖ്യമെന്നും ആരോപണമുണ്ട്.


വിവാഹത്തിന് ബാന്‍ഡ്‌മേളം; കിണറില് മണ്ണെണ്ണയൊഴിച്ചു :: Janmabhumi Daily\nSunday 30 April 2017 9:35 pm IST\nഭോപ്പാല്: മകളുടെ വിവാഹത്തിന് ബാന്‍ഡ് സംഘത്തെ ഏര്‍പ്പാടാക്കിയെന്നൊരു കാര്യമേ ചന്ദര് മേഘ്‌വാള് ചെയ്തുള്ളു. അതിനു നല്‍കേണ്ടി വന്നത് വലിയ വില. കുടിവെള്ളം മുട്ടി. ദളിതര് ഉപയോഗിക്കുന്ന കിണറില് ഉയര്‍ന്ന ജാതിക്കാര് മണ്ണെണ്ണയൊഴിച്ചു. മധ്യപ്രദേശിലെ മാള്‍വ ജില്ലയിലെ അഗറിലാണ് സംഭവം. ഉയര്‍ന്ന ജാതിക്കാര് കൂട്ടമായെത്തി കിണറില് മണ്ണെണ്ണയൊഴിക്കുകയായിരുന്നു. ചന്ദറിന്റെ മകളുടെ വിവാഹത്തിന് വരനെ സ്വീകരിക്കാനാണ് ബാന്‍ഡ്മേളം ഏര്‍പ്പാടാക്കിയത്. ഈ ഗ്രാമത്തിലെ രീതിയനുസരിച്ച് ദളിത് വിവാഹങ്ങളില് ധോള് മാത്രമേ ഉപയോഗിക്കാവൂ. ചന്ദറിന്റെ തീരുമാനത്തിനെതിരെ ഉയര്‍ന്ന ജാതിക്കാര് ഭീഷണി മുഴക്കി. പോലീസ് സംരക്ഷണത്തില് ഏപ്രില് 23നായിരുന്നു വിവാഹം. കിണര് ശുദ്ധീകരിക്കാന് ഏറെ സമയമെടുത്തു. ആദ്യം കിണറിനടിയില് ചാലു കീറി വെള്ളം സമീപത്തെ കാളിസിന്ധ് നദിയിലേക്കൊഴുക്കി. അതിനൊപ്പം പമ്പ് ഉപയോഗിച്ച് വെള്ളം പുറത്തേക്കും കളഞ്ഞു. ഏറെ ദിവസം വേണ്ടി വന്നു കിണര് ശുദ്ധിയാകാന്. ജില്ലാ കളക്ടര് ഡി. വി. സിങ്ങും, പോലീസ് മേധാവി ആര്. എസ്. മീണയും ഗ്രാമത്തിലെത്തി കിണറിലെ വെള്ളം കുടിച്ച് ഗ്രാമീണര്‍ക്ക് പിന്തുണ പ്രഖ്യാപിച്ചു. പ്രദേശത്ത് രണ്ട് കുഴല്‍ക്കിണര് സ്ഥാപിക്കുമെന്ന് കളക്ടര് പറഞ്ഞു. അന്വേഷണം ഊര്‍ജിതമെന്നും കുറ്റക്കാര്‍ക്കെതിരെ കര്‍ശന നടപടിയുണ്ടാകുമെന്നും പോലീസ് മേധാവി ഉറപ്പു നല്‍കി.\nകിണറില് കുടുങ്ങിയ ആളിനെ രക്ഷിച്ചു\nസ്റ്റാര് ഹോട്ടലിലെ വിവാഹത്തിന് ചെലവേറും\nകിണറില് വീണ മദ്ധ്യവയസ്‌കനെ ഫയര്‍ഫോഴ്‌സ് രക്ഷിച്ചു\nകിണറില് പെട്രോളിന്റെ ഉറവ: വീട്ടുകാര് ദുരന്തത്തില്\nകിണറില് പുലിയുടെ ജഡം; നാട്ടുകാര് ഭീതിയില്\nഅവധി ലഭിച്ചില്ല, വിവാഹത്തിന് വരാനാകാതെ വരന്\nമദനിയുടെ മകന്റെ വിവാഹത്തിന് സജീവസാന്നിധ്യമായി ജയരാജന്മാര്


കരിപ്പൂരില് വലിയ വിമാനത്തിന് വീണ്ടും ഡി.ജി.സി.എ അനുമതി നിഷേധിച്ചു – malayalam daily\nകരിപ്പൂരില് വലിയ വിമാനത്തിന് വീണ്ടും ഡി.ജി.സി.എ അനുമതി നിഷേധിച്ചു\nകോഴിക്കോട് : കരിപ്പൂര് വിമാനത്താവളത്തില്‍നിന്ന് 14ന് സര്‍വിസ് നടത്താന് സൗദി എയര്‍ലൈന്‍സ് നല്‍കിയ അപേക്ഷയില് ഡയറക്ടറേറ്റ് ജനറല് ഒാഫ് സിവില് ഏവിയേഷന് (ഡി.ജി.സി.എ) അനുമതി നല്‍കിയില്ല. ജിദ്ദയില്‍നിന്ന് കരിപ്പൂരിലേക്കും തിരിച്ചും സര്‍വിസ് നടത്താനായിരുന്നു അപേക്ഷ നല്‍കിയത്.\nമടക്കയാത്രയില് സൗദിയിലേക്ക് നഴ്സുമാരെ കൊണ്ടുപോകാനായിരുന്നു സര്‍വിസെന്നാണ് അധികൃതര് അറിയിച്ചത്. ആഗസ്റ്റ് ഏഴിനുണ്ടായ വിമാന അപകട പശ്ചാത്തലത്തില് വലിയ വിമാനങ്ങള് നിര്‍ത്തിവെക്കാന് ഡി.ജി.സി.എ വിമാനക്കമ്ബനികള്‍ക്ക് വാക്കാല് നിര്‍ദേശം നല്‍കിയിരുന്നു. ഇതുസംബന്ധിച്ച് ഒൗദ്യോഗികമായി ഒരു ഉത്തരവുമിറക്കിയിരുന്നില്ല. കരിപ്പൂരിലും അറിയിപ്പ് ലഭിച്ചിട്ടില്ല. ഇതിനിടെയാണ് 14ന് എ330 ഉപയോഗിച്ച് സര്‍വിസ് നടത്താന് താല്‍പര്യം പ്രകടിപ്പിച്ച് സൗദിയ രംഗത്തെത്തിയത്. കരിപ്പൂരിലായിരുന്നു അപേക്ഷ നല്‍കിയത്. ഡി.ജി.സി.എ നിര്‍ദേശത്തിെന്‍റ അടിസ്ഥാനത്തില് അവരില്‍നിന്ന് അനുമതി വാങ്ങാനായിരുന്നു നിര്‍ദേശം. ഇതിെന്‍റ അടിസ്ഥാനത്തിലാണ് സൗദിയ ഡി.ജി.സി.എക്ക് അപേക്ഷ നല്‍കിയത്. ഇൗ അപേക്ഷയാണ് വ്യാഴാഴ്ച തള്ളിയത്.\nകോഡ് ‘സി’യിലുള്ള നാരോബോഡി വിമാനത്തിനുണ്ടായ അപകടത്തിെന്‍റ പശ്ചാത്തലത്തില് കോഡ് ‘ഇ’ ശ്രേണിയിലുള്ള വിമാനങ്ങള്‍ക്ക് നിയന്ത്രണം ഏര്‍പ്പെടുത്തുന്നതില് പ്രതിഷേധം ശക്തമാണ്. അപകടകാരണം കരിപ്പൂരിെന്‍റ ന്യൂനതകളല്ലെന്ന് നിരവധി വിദഗ്ധര് അഭിപ്രായപ്പെടുകയും ചെയ്തിരുന്നു. കൂടാതെ, അന്വേഷിക്കാനെത്തിയ വിവിധ ഏജന്‍സികള്‍ക്ക് ഇവിടെ സാേങ്കതിക തകരാറുകളൊന്നും കണ്ടെത്താന് സാധിച്ചിരുന്നില്ല.\nവടക്കാഞ്ചേരി ഫ്ലാറ്റ് വിവാദം , വിദേശ കരാറുകള് ഒപ്പിടാനുള്ള അധികാരം കേന്ദ്രസര്‍ക്കാരിന് മാത്രമെന്ന് .\nസുനന്ദ പുഷ്കര് കേസ് , തരൂരിനെതിരെ അര്‍ണബിന്‍റെ സമാന്തര വിചാരണ വേണ്ട :ഡല്‍ഹി ഹൈകോടതി


ബെയ്ജിംഗ്: ചന്ദ്രനില് നിന്നുളള പദാര്‍ത്ഥങ്ങള് ശേഖരിക്കാന് ചൈന വിക്ഷേപിച്ച ബഹിരാകാശ പേടകമായ ചംഗ്‌അ5ചന്ദ്രനില് ലാന്‍ഡ് ചെയ്‌തു. നവംബര് 24നാണ് ചൈന ചംഗ്‌അ5വിക്ഷേപിച്ചത്. ചന്ദ്രന്റെ ഉത്ഭവം കണ്ടെത്താനുളള പഠനത്തിന്റെ ഭാഗമായാണ് അവിടെ നിന്നുളള പദാര്‍ത്ഥങ്ങള് ശേഖരിക്കുന്നത്.\nദൗത്യം വിജയകരമായി പൂര്‍ത്തീകരിക്കാനാവുകയാണെങ്കില് സോവിയറ്റ് യൂണിയനും അമേരിക്കക്കും ശേഷം ചന്ദ്രനില് നിന്ന് സാമ്ബിളുകള് ശേഖരിക്കുന്ന മൂന്നാമത്തെ രാജ്യമാകും ചൈന. ലാന്‍ഡിംഗിന് ശേഷം പാറ തുരന്ന് പദാര്‍ത്ഥങ്ങള് ശേഖരിക്കാനാണ് ഉദ്ദേശിക്കുന്നത്. തിരിച്ച് ഭൂമിയിലേക്ക് മടങ്ങുന്ന ക്യാപ്‌സൂളിലായിരിക്കും ശേഖരിക്കുന്ന പദാര്‍ത്ഥങ്ങള് സൂക്ഷിക്കുന്നത്. ചൈനയിലെ മംഗോളിയ മേഖലയിലായിരിക്കും ഇത് ലാന്‍ഡ് ചെയ്യുക.\n'ബുറേവി' ശ്രീലങ്കന് തീരത്തേക്ക്; അടുത്ത 12 മണിക്കൂര് നിര്‍ണായകം; തെക്കന് കേരളത്തില് ശക്തമായ മഴയ്ക്ക് സാധ്യത\nതിരുവനന്തപുരം: ബംഗാള് ഉള്‍ക്കടലില് രൂപംകൊണ്ട അതിതീവ്ര ന്യൂനമര്‍ദ്ദം കൂടുതല് ശക്തി പ്രാപിച്ചു ചുഴലിക്കാറ്റായി മാറിയതായി കേന്ദ്ര കാലാവസ്ഥാ വകുപ്പ്. തെക്കുകിഴക്കന് ഭാഗത്താണ് ബുറേവി ചുഴലിക്കാറ്റ് രൂപം കൊണ്ടിരിക്കുന്നത്. ഇന്ന് ശ്രീലങ്കന് തീരത്തെത്തുന്ന ബുറേവി, വൈകീട്ടോടെ തീരം കടക്കുമെന്നാണ് സൂചന. ശ്രീലങ്കന് തീരത്തെത്തുമ്ബോള് 75 മുതല് 85 കിലോമീറ്റര് വരെ വേഗത ഉണ്ടായിരിക്കുന്ന കാറ്റ്, അടുത്ത 12 മണിക്കൂറില് കൂടുതല് ശക്തി പ്രാപിക്കുമെന്നാണ് കരുതുന്നത്. ഡിസംബര് നാലോടെ കന്യാകുമാരി തീരത്തെത്തുന്ന കാറ്റ് […]


ഗൗരി വധക്കേസ് പ്രതി സിബിഐ കസ്റ്റഡിയില്\nMon Mar 18 2019 21:26:22 GMT+0530 (IST)\nമുംബൈ: മാധ്യമപ്രവര്‍ത്തക ഗൗരി ലങ്കേഷ് വധക്കേസ് പ്രതി അമോല് കാലിയെ പ്രമുഖ യുക്തിവാദി നേതാവ് നരേന്ദ്ര ധബോല്‍ക്കെറ കൊലപ്പെടുത്തിയ കേസില് സിബിഐ കസ്റ്റഡിയിലെടുത്തു. ബംഗളൂരു ജയിലിലായിരുന്ന ഇയാളെ വിശദമായി ചോദ്യംചെയ്യുന്നതിനാണ് സിബിഐ സംഘം കസ്റ്റഡിയിലെടുത്തത്. കഴിഞ്ഞ മെയിലാണ് ഗൗരി ലങ്കേഷ് വധക്കേസില് അമോല് കാലിയെ കര്‍ണാടക പോലിസിന്റെ പ്രത്യേക അന്വേഷണസംഘം പിടികൂടിയത്. ധബോല്‍ക്കെറ വധിച്ച കേസില് മുഖ്യ ആസൂത്രകനാണ് ഇയാളെന്ന് സിബിഐ അധികൃതര് അറിയിച്ചു.\nഗൗരി ലങ്കേഷ് വധക്കേസില് അറസ്റ്റ് ചെയ്തു ചോദ്യംചെയ്തപ്പോഴാണ് ധബോല്‍ക്കര് വധക്കേസില് ഇയാളുടെ പങ്ക് വ്യക്തമായത്. അമോല് കാലിയും കേസിലെ മുഖ്യപ്രതിയായ സച്ചിന് പ്രകാശ്‌റാവു ആന്ദുറെയും ഔറംഗബാദില് കൂടിക്കാഴ്ച നടത്തുകയും സമീപത്തെ ലോഡ്ജില് താമസിക്കുകയും ചെയ്തിരുന്നു. അവിടെ വച്ചാണ് സച്ചിന് അമോല് കാലി തോക്ക് കൈമാറിയതെന്നു സിബിഐ അധികൃതര് അറിയിച്ചു.\nഈ തോക്ക് പിന്നീട് സച്ചിന് ആന്ദുറെയുടെ ബന്ധുവിന്റെ സുഹൃത്തിന്റെ വീട്ടില് സിബിഐയും മഹാരാഷ്ട്ര ഭീകരവിരുദ്ധ സേനയും (എടിഎസ്) സംയുക്തമായി നടത്തിയ റെയ്ഡില് കണ്ടെടുത്തിരുന്നു.\nധബോല്‍ക്കറിന്റെയും ഗൗരി ലങ്കേഷിന്റെയും കൊലപാതകത്തിനു പിന്നില് ഒരേ സംഘമാണെന്നും ഇരുവരെയും കൊലപ്പെടുത്തുന്നതിനായി ഉപയോഗിച്ചത് ഒരേ തോക്കാണെന്നും സിബിഐ നേരത്തേ കണ്ടെത്തിയിരുന്നു. 2013 ആഗസ്ത് 20നാണു പ്രഭാതസവാരിക്കിടെ പൂനെയില് ധബോല്‍ക്കര് വെടിയേറ്റു മരിച്ചത്.


palarivattom bridge | പാലാരിവട്ടം മേൽപ്പാലം പൊളിക്കാൻ തീരുമാനിച്ചത് സർക്കാർ നിയോഗിച്ച അഞ്ചംഗ കമ്മിറ്റിയുടെ റിപ്പോർട്ട് പുറത്തുവരും മുമ്പേ; തീരുമാനം കൂടുതൽ പരിശോധന വേണമെന്ന മദ്രാസ് ഐഐടി റിപ്പോർട്ട് മാനിക്കാതെ; പാലത്തിന് ബലക്ഷയമുണ്ടോ എന്നറിയാൻ ലോഡ് ടെസ്റ്റ് നടത്താനും വിമുഖത കാട്ടിയത് ഖജനാവ് കൊള്ളടിക്കാനോ? ഹൈക്കോടതിയും വിരൽ ചൂണ്ടുന്നത് ലോഡ് ടെസ്റ്റ് എന്ന ശാസ്ത്രീയതയിലേക്ക്; പാലാരിവട്ടം മേൽപ്പാലത്തിൽ അനിശ്ചിതത്വം തുടരുമ്പോൾ വെട്ടിലാകുന്നത് പിണറായി സർക്കാർ - MarunadanMalayalee.com\nDecember 24, 201908:15 AM IST Permalink\nകൊച്ചി: പാലാരിവട്ടം മേൽപ്പാലത്തിൽ ഭാര പരിശോധന നടത്തണമെന്ന ഉത്തരവിനെതിരേയുള്ള റിവ്യൂ പെറ്റീഷൻ ഹൈക്കോടതി തള്ളിയതോടെ പൊളിയുന്നത് പാലം പുനർനിർമ്മിച്ച് ഖജനാവ് മുടിക്കാനുള്ള നീക്കം. ഭാര പരിശോധനയ്‌ക്കെതിരേ സുപ്രീംകോടതിയിൽ അപ്പീലുമായി പോകാനാണ് സർക്കാരിന്റ തീരുമാനം. അപ്പീലുമായി പോകാനാണ് തീരുമാനമെങ്കിൽ മേൽപ്പാലം പുനർ നിർമ്മിക്കുന്നതിന് കേസിൽ തീർപ്പുണ്ടാകുന്നതുവരെ കാത്തിരിക്കണം. ഭാര പരിശോധന നടത്താനാണ് തീരുമാനമെങ്കിലും പ്രശ്‌നമുണ്ട്. ഭാര പരിശോധന വിജയിച്ചാൽ മേൽപ്പാലം ഭാഗികമായി പൊളിച്ചുപണിയുക എന്ന സർക്കാർ നിർദ്ദേശം വിവാദത്തിലാകും. ഇത് പുതിയ അഴിമതി ആരോപണങ്ങളിലേക്ക് കാര്യങ്ങളെത്തിക്കും. ടി ഒ സൂരജിന്റെ അറസ്റ്റും കേസും പോലും വിവാദത്തിലാകും. മെയ് ഒന്നാം തീയതി പാലാരിവട്ടം മേൽപ്പാലം അടച്ചതാണ്. ദുരിതം മുഴുവൻ അനുഭവിക്കുന്നത് യാത്രക്കാരാണ്. ക്രിസ്മസ് - പുതുവത്സരാഘോഷത്തിന്റെ തിരക്കു കൂടിയായതോടെ മണിക്കൂറുകളാണ് ബൈപ്പാസ് സ്തംഭിക്കുന്നത്.\nമേൽപ്പാലം ഭാഗികമായി പൊളിച്ചു പണിയുക എന്ന നിർദ്ദേശം സർക്കാരിന്റെ സജീവ പരിഗണനയ്ക്ക് വന്നതോടെയാണ് ഇതിനെ ചോദ്യം ചെയ്യുന്ന നീക്കം സജീവമായത്. സ്ട്രക്ചറൽ എൻജിനീയേഴ്സ് അസോസിയേഷനാണ് ഹൈക്കോടതിയെ സമീപിച്ചത്. ഭാര പരിശോധന നടത്താതെ പാലം പൊളിച്ചു പണിയുന്നതിനെ ഇവർ കോടതിയിൽ ചോദ്യം ചെയ്തു. മേൽപ്പാലത്തിന്റെ തകരാർ അറ്റകുറ്റപ്പണിയിലൂടെ പരിഹരിക്കാം എന്ന നിർദ്ദേശമായിരുന്നു മദ്രാസ് ഐ.ഐ.ടി. മുന്നോട്ടുവെച്ചത്. പക്ഷേ, ഇതിന് എട്ടു കോടിയോളം രൂപ വേണ്ടിവരുമെന്നും ഐ.ഐ.ടി. നൽകിയ റിപ്പോർട്ടിലുണ്ട്. ഇത്രയും തുകയ്ക്ക് അറ്റകുറ്റപ്പണി നടത്തിയാലും 10 വർഷത്തിലധികം ഗാരന്റി പറയാൻ ഐ.ഐ.ടി.ക്ക് കഴിഞ്ഞിരുന്നില്ല. ഇതോടെ പാലം ഭാഗികമായി പൊളിച്ചു പണിയുക എന്ന ഇ. ശ്രീധരന്റെ നിർദ്ദേശം സർക്കാർ അംഗീകരിക്കുകയായിരുന്നു. 18 കോടിയാണ് ഇതിന് ചെലവ് കണക്കാക്കിയിരിക്കുന്നത്.\nഭാര പരിശോധന പോലൊരു നിർണായക പരീക്ഷണം ഒഴിവാക്കിക്കൊണ്ട് പാലം പുനർ നിർമ്മിക്കുക എന്ന തീരുമാനത്തിലേക്ക് നീങ്ങിയതാണ് കോടതിയിൽ സർക്കാർ വാദങ്ങളെ ദുർബലമാക്കിയത്. ഇന്ത്യൻ റോഡ് കോൺഗ്രസ് നിഷ്‌കർഷിച്ചതിനെക്കാൾ വലിയ വിള്ളലുകൾ പാലത്തിനുണ്ടെങ്കിൽ ഭാര പരിശോധന നടത്തുന്നതിൽ കാര്യമില്ല. പാലാരിവട്ടം പാലത്തിൽ ഇത്തരത്തിൽ വലിയ വിള്ളലുകൾ ഉണ്ടെന്നാണ് സർക്കാർ റിവ്യൂ പെറ്റീഷനിലൂടെ കോടതിയെ ബോധിപ്പിക്കാൻ ശ്രമിച്ചത്. പക്ഷേ, കോടതി അത് അംഗീകരിച്ചില്ല. വലിയ വിള്ളലുകൾ പാലത്തിനില്ലെന്ന വാദത്തിനൊപ്പമാണ് കോടതിയുടെ നിലപാടുകളും. ഇതോടെ സർക്കാരിന്റെ പുനർനിർമ്മാണ നീക്കം ആകെ വിവാദത്തിലാകുകയാണ്.\nപാലാരിവട്ടം മേൽപാലത്തിന്റെ പുനർനിർമ്മാണത്തിന് സർക്കാർ തീരുമാനം എടുത്തത് അഞ്ചംഗ സമിതിയുടെ പഠന റിപ്പോർട്ട് പുറത്ത് വരും മുന്നേയാണ്. അതുകൊണ്ട് തന്നെ ഇതൊരു രാഷ്ട്രീയ തീരുമാനവുമാണ്. പൊതുമരാമത്ത് മന്ത്രിയുടെ നിർദ്ദേശപ്രകാരമാണ് ജൂൺ 8 ന് സമിതിയെ നിയോഗിച്ചത്. പാലത്തിന്റെ ബലപ്പെടുത്തൽ പ്രവർത്തികൾ പരിശോധിച്ച് സാങ്കേതികവും ഭരണപരവും ഗുണേമേന്മാപരവുമായ വിലയിരുത്തലുകൾ നടത്തി റിപ്പോർട്ട് സർക്കാരിന് സമർപ്പിക്കുക എന്നതായിരുന്നു മൂന്നംഗ സമിതിയുടെ ദൗത്യം. പൊതുമരാമത്ത് ദേശീയപാത വിഭാഗം ചീഫ് എൻജിനീയർ, പാലം വിഭാഗം ചീഫ് എൻജിനീയർ, റിട്ടയേർഡ് ചീഫ് എൻജിനീയർ എം. എൻ. ജീവരാജ് എന്നിവരായിരുന്നു സമിതി അംഗങ്ങൾ. സെപ്റ്റംബർ 28ന് പൊതുമരാമത്ത് പ്രിൻസിപ്പൽ സെക്രട്ടറി ജി. കമലവർദ്ധനറാവു പ്രത്യേക ഉത്തരവിലൂടെ സീനിയർ ബ്രിഡ്ജസ് എൻജിനീയർ എസ്. സജു, സീനിയർ സ്ട്രക്ചറൽ എൻജിനീയർ അഷ്റഫ് എസ്.എം. എന്നിവരെക്കൂടി ചേർത്ത് കമ്മിറ്റി വിപുലീകരിച്ചു.\nപാലത്തിന്റെ ബലപ്പെടുത്തൽ പ്രവർത്തികൾ പരിശോധിച്ച് റിപ്പോർട്ട് സമർപ്പിക്കുന്നതിന് രൂപീകരിച്ചിരുന്ന മൂന്നംഗ സമിതിയിൽ സ്ട്രക്ചറൽ വിഭാഗത്തിലെ ഉദ്യോഗസ്ഥരെ ഉൾപ്പെടുത്തിയിരുന്നില്ലെന്നും അതുകൊണ്ട് രണ്ട് ഉദ്യോഗസ്ഥരെക്കൂടി ഉൾക്കൊള്ളിച്ചുകൊണ്ട് ഉന്നത തല സാങ്കേതിക സമിതി വിപുലീകരിക്കുകയാണെന്നും ഉത്തരവിൽ കൃത്യമായി പറയുന്നുണ്ട്. ചെന്നൈ ഐഐടി സമർപ്പിച്ച റിപ്പോർട്ടും, ഇ. ശ്രീധരൻ സമർപ്പിച്ച റിപ്പോർട്ടും, ആർ ഡി എസ് കമ്പനി സമർപ്പിച്ച നിവേദനവും പരിശോധിച്ച് ഈ സമിതി ഒക്ടോബർ4നകം സർക്കാരിന് റിപ്പോർട്ട് സമർപ്പിക്കേണ്ടതാണെന്നും ഉത്തരവിൽ വ്യക്തമാക്കുന്നു. എന്നാൽ ഈ അഞ്ചംഗ സമിതിയുടെ റിപ്പോർട്ട് ഇതുവരെ വെളിച്ചം കണ്ടിട്ടില്ല അതിനിടെയാണ് മന്ത്രിസഭാ തീരുമാനം വന്നത്.\nലോഡ് ടെസ്റ്റ് നടത്താതെ പാലാരിവട്ടം മേൽപ്പാലം പൊളിച്ചുപണിയാനുള്ള തീരുമാനവുമായി മുന്നോട്ടുപോയത് സർക്കാരിന്റെ ഭാഗത്തുനിന്നുള്ള വലിയ വീഴ്ചയാണെന്ന വിമർശനം ഉയർന്നിരുന്നു. പാലം പൊളിച്ചുപണിയുക എന്ന തീരുമാനത്തിനു മുന്നേ ഭാര പരിശോധന നടത്തേണ്ടതായിരുന്നു. ഇ. ശ്രീധരന്റെ റിപ്പോർട്ടിന്റെ അടിസ്ഥാനത്തിൽ പാലം പൊളിച്ചുപണിയാൻ സർക്കാർ തീരുമാനിച്ചതോടെ ഇതിനെതിരായ നീക്കവും ശക്തമായിരുന്നു. ഭാര പരിശോധന നടത്താതെയാണ് പാലം പൊളിച്ചുപണിയാനുള്ള സർക്കാർ തീരുമാനം എന്നതായിരുന്നു അസോസിയേഷൻ ഓഫ് സ്ട്രക്ചറൽ ആൻഡ് ജിയോ ടെക്‌നിക്കൽ കൺസൾട്ടിങ് എൻജിനീയേഴ്‌സ് അടക്കമുള്ളവർ ചൂണ്ടിക്കാട്ടിയത്. പാലം പണിത ആർ.ഡി.എസും ഈ കേസിൽ കക്ഷിയാണ്. ഈ വിമർശനത്തെ പ്രതിരോധിക്കാൻ സർക്കാരിന് കഴിയുമായിരുന്നില്ല. ഭാര പരിശോധന വേണ്ടെന്ന അഭിപ്രായം സർക്കാരിനില്ലെന്നാണ് ഹൈക്കോടതിയിൽ വ്യക്തമാക്കിയിരിക്കുന്നത്. ഇതിനെ തുടർന്നാണ് അനുമതിയില്ലാതെ പാലം പൊളിക്കരുതെന്ന് സർക്കാരിന് ഹൈക്കോടതി നിർദ്ദേശം നൽകിയത്.\nപൊളിച്ചുപണിയുന്നതിനെതിരേ സംസാരിക്കുന്നവർ തന്നെ പാലം സഞ്ചാരയോഗ്യമല്ലെന്ന യാഥാർഥ്യം അംഗീകരിക്കുന്നുമുണ്ട്. ബലപ്പെടുത്തൽ എന്നതാണ് അവർ പരിഹാരമായി പറയുന്നത്. മദ്രാസ് ഐ.ഐ.ടി.യുടെ റിപ്പോർട്ടാണ് അവർ ചൂണ്ടിക്കാട്ടുന്നത്. പാലാരിവട്ടം മേൽപ്പാലം പൊളിക്കാനുള്ള തീരുമാനത്തിന് പിന്നിൽ ഉപതെരഞ്ഞെടുപ്പ് മുന്നിൽ കണ്ടുള്ള ഗൂഢാലോചനയെന്ന് ഗവൺമെന്റ് കോൺട്രാക്ടേഴ്സ് അസോസിയേഷൻ ആരോപിച്ചിരുന്നു. മുഖ്യമന്ത്രിയുടെ നേതൃത്വത്തിൽ നടന്ന ഗൂഢാലോചനയിൽ ഇ. ശ്രീധരനും പങ്കെന്നും പൊതുമരാമത്ത് വകുപ്പിനെ മറികടന്ന് നടത്തിയ പാലം പൊളിക്കൽ പ്രഖ്യാപനത്തെക്കുറിച്ച് നിഷ്പക്ഷമായ ജുഡീഷ്യൽ അന്വേഷണം വേണമെന്നും അസോസിയഷൻ ആവശ്യപ്പെട്ടിരുന്നു. ചെന്നൈ ഐഐടിയുടെ അഞ്ച് നിർദ്ദേശങ്ങളിൽ മൂന്നും കരാറുകാരൻ സ്വന്തം ചെലവിൽ പൂർത്തീകരിച്ചു കഴിഞ്ഞു. ബാക്കി രണ്ടു നിർദ്ദേശങ്ങൾ കൂടി പൂർത്തീകരിക്കാൻ അനുവദിക്കുകയും തുടർന്ന് ലോഡ് ടെസ്റ്റിന് അനുമതി നൽകുകയുമാണ് വേണ്ടതെന്നും അസോസിയേഷൻ ആവശ്യപ്പെട്ടിരുന്നു.\nപാലാരിവട്ടം പാലം കോടതിയുടെ അനുമതിയില്ലാതെ പൊളിക്കരുതെന്ന് ഹൈക്കോടതി നിർദ്ദേശിച്ചിരുന്നു. പാലത്തിന്റെ ബലം പരിശോധിക്കാൻ ലോഡ് ടെസ്റ്റ് നടത്തണോ എന്നു സർക്കാർ അറിയിക്കണമെന്നും നിർദ്ദേശിച്ചു. ലോഡ് ടെസ്റ്റ് നടത്തി പാലത്തിന്റെ ബലം പരിശോധിക്കാൻ കരാറിൽ വ്യവസ്ഥയുള്ള നിലയ്ക്ക് ഉചിതമായ ഏജൻസിയെ അതിനു നിയോഗിക്കണോ എന്നു പരിഗണിക്കണം. കാൻപൂർ, മുംബൈ ഐഐടികളെയോ പാലം നിർമ്മാണത്തിൽ വൈദഗ്ധ്യമുള്ള മറ്റ് ഏജൻസികളെയോ ലോഡ് ടെസ്റ്റിനു നിയോഗിച്ച് റിപ്പോർട്ട് കിട്ടിയ ശേഷം തുടർനടപടി മതിയോ എന്നു പരിശോധിക്കേണ്ടതാണ്.\nപാലത്തിന്റെ തകരാർ ആദ്യം റിപ്പോർട്ട് ചെയ്തത് മാധ്യമങ്ങൾ ആരും അല്ല. നിർമ്മാണ കമ്പനി തന്നെയാണ്. പാലം തുറന്ന് ഒരു മാസത്തിനുള്ളിൽ ഇത് സർക്കാരിനെ അറിയിച്ചിരുന്നു. പല വട്ടം തുടർന്നും ഇക്കാര്യം അറിയിച്ചു. എന്നാൽ സർക്കാർ മൂന്നു വർഷം ആ റിപ്പോർട്ട് പരിഗണിച്ചില്ല. ഈ മൂന്നു വർഷം നിർണായകമായിരുന്നു. എന്തു കൊണ്ട് സർക്കാർ ഇക്കാലമത്രയും അത് പരിഗണിച്ചില്ല എന്നതിന് ഇപ്പോഴും ഉത്തരമില്ല. പാലത്തിന്റെ ഉറപ്പിനെ ഇത് ബാധിച്ചുവെന്നാണ് വിലയിരുത്തൽ. പാലം പൂർണമായോ, ഭാഗികമായോ ഇപ്പോൾ പൊളിക്കേണ്ടതില്ല. 2.5 കോടി ചെലവിൽ അറ്റകുറ്റപ്പണി തീർത്തതാണ്. അത് ബലവത്താണെന്നും, ലൈഫ് ഉണ്ടെന്നും ഉറപ്പാക്കാൻ ലോഡ് ടെസ്റ്റ് അല്ലാതെ വഴിയില്ല. ലോഡ് ടെസ്റ്റ് ചെയ്യാൻ സർക്കാർ ഇത് വരെ തയാറായിട്ടില്ല. ഇതിന് പിന്നിൽ കള്ളക്കളിയുണ്ടെന്നാണ് സംസം. പുതുക്കിപ്പണിയാൻ 18.5 കോടി സർക്കാർ വഹിക്കേണ്ടതില്ല. അത് നിർമ്മാണ കമ്പനി തന്നെ വഹിക്കേണ്ടതാണ്. പുനർ നിർമ്മാണത്തിന്റെ ചെലവ് വഹിക്കാൻ അവർ തയ്യാറുമാണ്.\nലോഡ് ടെസ്റ്റ് മാത്രമാണ് അവരുടെ ആവശ്യം. എന്നാൽ അത് ചെയ്യുന്നില്ല. മറിച്ച് 18 കോടി ഖജനാവിൽ നിന്നൊഴുക്കി പുതിയ പാലം നിർമ്മിക്കുകയാണ് സർക്കാർ. പാലാരിവട്ടം മേൽപാലം പൊളിച്ചുപണിയാൻ ചെലവാകുന്ന 20 കോടിയോളം രൂപ കേസിൽ പ്രതിസ്ഥാനത്തുള്ള നിർമ്മാണക്കമ്പനിയായ ആർഡിഎസ് പ്രോജക്ട്‌സിന്റെ പക്കൽ നിന്ന് ഇടാക്കാൻ സംസ്ഥാന സർക്കാരിനു കഴിയുമെന്ന് രേഖകൾ വ്യക്തമാക്കുന്നു. ആലപ്പുഴ ബൈപാസ്, കൊല്ലം ബൈപാസ്, അരൂർ- ഇടപ്പള്ളി ബൈപാസ്, സലിം രാജൻ പാലം, ടെക്നോ പാർക്ക് എന്നിവ നിർമ്മിച്ചത് ഈ നിർമ്മാണ കമ്പനി തന്നെയാണ്. മിലിട്ടറി എൻജിനിയറിങ് സർവീസ്, ഐഎസ്ആർഒ എന്നിവയുടെ സുപ്രധാന കരാർ ജോലികൾ ഏറ്റവുമധികം ചെയ്തിട്ടുള്ളതുമാണ്. ബെയറിങ് ഇട്ടതിലെ പാളിച്ച അഴിമതിയല്ല, പിശകാണ്. അത് അവർ സമ്മതിക്കുകയും, ഏറ്റു പറയുകയും, തിരുത്താനുള്ള അവസരം ചോദിക്കുകയും ചെയ്തിട്ടുണ്ട്.


സൂര്യയും ഭൂമികയും ജീവനും കൊണ്ട് ഓടി! : Kollywood News\nFriday, June 21, 2019 10:26 AM IST\nപ്രേക്ഷകരുടെ പ്രിയപ്പെട്ട അഭിനേത്രികളിലൊരാളാണ് ഭൂമിക ചൗള. തെലുങ്കിലൂടെ തുടങ്ങിയ താരം തമിഴകത്തിന്‍റെയും മലയാളത്തിന്‍റെയും പ്രിയതാരമായി മാറുകയായിരുന്നു പിന്നീട്. നായകൻമാരുമായി മികച്ച കെമിസ്ട്രിയാണ് താരം പുറത്തെടുക്കാറുള്ളത്.\nവിവാഹത്തിന് ശേഷവും താരം സിനിമയിൽ സജീവമാണ്. അടുത്തിടെ നൽകിയ അഭിമുഖത്തിനിടയിൽ തന്‍റെ വിശേഷങ്ങളെക്കുറിച്ചും സിനിമാജീവിതത്തിനിടയിലെ അനുഭവങ്ങളെക്കുറിച്ചുമൊക്കെ താരം തുറന്നുപറഞ്ഞിരിക്കുന്നു.\nചിത്രീകരണത്തിനിടെ തന്നെ ഭയപ്പെടുത്തിയ സംഭവത്തെക്കുറിച്ചാണ് ഭൂമിക പറഞ്ഞത് - ""ഒരു ഗാന ചിത്രീകരണത്തിനായി ഉച്ചത്തിൽ പാട്ട് വച്ചിരുന്നു. ഉയർന്ന ശബ്ദത്തിലുള്ള ഗാനം കേട്ടതിന് പിന്നാലെ ഒരു സ്ത്രീ തോക്കുമായി ഞങ്ങൾക്ക് മുന്നിലേക്കെത്തി.\nസൂര്യയും ഞാനും അണിയറപ്രവർത്തകരുമൊക്കെ ജീവനും കൊണ്ട് ഓടുകയായിരുന്നു. ബാഗും മറ്റ് എടുക്കാൻ പറ്റാവുന്നത്ര സാധനങ്ങളുമൊക്കെ എടുത്ത് പെട്ടെന്ന് തന്നെ അവിടെ നിന്ന് സ്ഥലം കാലിയാക്കുകയായിരുന്നു. ഉച്ചത്തിൽ പാട്ട് വച്ചത് ഇഷ്ടപ്പെടാതിരുന്നതിനെത്തുടർന്നാണ് അന്ന് ആ സ്ത്രീ ഓടിവന്നത്. അതിനുള്ള അനുമതിയില്ലെന്നും അവർ വിളിച്ചു പറയുന്നുണ്ടായിരുന്നു''- ഭൂമിക പറഞ്ഞു.\nചിത്രീകരണത്തിനിടയിൽ ഭയപ്പെടുത്തുന്ന തരത്തിലുള്ള അനുഭവങ്ങൾ ഉണ്ടായതിനെക്കുറിച്ച് പല താരങ്ങളും പറഞ്ഞിട്ടുണ്ട്. ചിത്രീകരണം തടസപ്പെടുത്താനായും ചിലർ എത്താറുണ്ട്. സ്ക്രീനിൽ കാണുന്നത് പോലെ അത്ര നല്ല കാര്യങ്ങളായിരിക്കില്ല പലപ്പോഴും നടക്കുന്നതെന്നു വ്യക്തം.


മരണത്താൽ മരവിച്ച് ലോകം: കോവിഡ് ബാധിതരുടെ എണ്ണം 22.5 ലക്ഷം കടന്നു; മരണം 1,54,108 | PravasiExpress\nHome World മരണത്താൽ മരവിച്ച് ലോകം: കോവിഡ് ബാധിതരുടെ എണ്ണം 22.5 ലക്ഷം കടന്നു; മരണം 1,54,108\nലോകത്ത് കോവിഡ് ബാധിച്ച് മരിച്ചവരുടെ എണ്ണം 1,54,241 ആയെന്നാണ് ഔദ്യോഗിക കണക്കുകൾ വ്യക്തമാക്കുന്നത്. ലോകത്താകമാനം 22,50,119 പേർക്കാണ് വൈറസ് ബാധിച്ചിട്ടുള്ളത്. മരണ നിരക്കിലും രോഗ ബാധിതരുടെ എണ്ണത്തിലുംഅമേരിക്കയാണ് മുന്നിൽ.\n7,09,735 പേർക്ക് അമേരിക്കയിൽ കോവിഡ് ബാധിച്ചപ്പോൾ 37,154 പേർക്കാണ് ജീവൻ നഷ്ടപ്പെട്ടത്. സ്പെയിനിൽ 1,90,839 പേർക്കും ഇറ്റലിയിൽ 1,72,434 പേർക്കും ഫ്രാൻസിൽ 1,47,969 പേർക്കും ജർമനിയിൽ 1,41,397 പേർക്കുമാ ണ് രോഗം ബാധിച്ചിട്ടുള്ളത്. സ്പെയിനിൽ വൈറസ് ബാധിച്ച് 20,002 പേർ മരണത്തിനു കീഴടങ്ങിയപ്പോൾ ഇറ്റലിയിൽ 22,745 ഉം ഫ്രാൻസിൽ 18,681ഉം ജർമനിയിൽ 4,352ഉം പേർ മരണത്തിനു കീഴടങ്ങി.\nബ്രിട്ടനിൽ 1,08,692 പേർക്കാണ് വൈറസ് ബാധയുള്ളത്. ഇവിടെ 14,576 പേരാണ് മരിച്ചത്. രണ്ടാം ഘട്ട രോഗവ്യാപനം ഉണ്ടായ ചൈനയിൽ കഴിഞ്ഞ 24 മണിക്കൂറിനിടെ 1,290 പേരാണ് മരണമടഞ്ഞത്. 82,719 പേർക്കാണ് ചൈനയിൽ രോഗം ബാധിച്ചിട്ടുള്ളതെന്നാണ് കണക്കുകൾ.\nPrevious articleമനുഷ്യരെല്ലാം ലോക്ക് ഡൗണിൽ ; ജനങ്ങൾക്ക് പകരം റോഡുകൾ കീഴടക്കി സിംഹങ്ങൾ\nNext articleCOVID Times Creative: MY PAPA, MY PRIDE! I MISS YOU! by Vivette


മഹാരാജാസിലെ പുസ്തക പ്രകാശന വേദിയിൽ അതിഥിയായി കൊലക്കേസ് പ്രതി; കാരായി ചന്ദ്രശേഖരനും ബിനീഷ് കോടിയേരിയും അതിഥികളായത് വിവാദമാകുന്നു – Jaihind TV\nമഹാരാജാസിലെ പുസ്തക പ്രകാശന വേദിയിൽ അതിഥിയായി കൊലക്കേസ് പ്രതി; കാരായി ചന്ദ്രശേഖരനും ബിനീഷ് കോടിയേരിയും അതിഥികളായത് വിവാദമാകുന്നു\nഏറെ കോളിളക്കം സൃഷ്ടിച്ച തലശേരി ഫസൽ വധക്കേസ് പ്രതി കാരായി ചന്ദ്രശേഖരൻ, എറണാകുളം മഹാരാജാസ് കോളേജിൽ നടന്ന പുസ്തക പ്രകാശന ചടങ്ങിൽ പങ്കെടുത്തത് വിവാദമായി.കോളേജിലെ മലയാളം വിഭാഗം സംഘടിപ്പിച്ച ചടങ്ങിലാണ് കൊലക്കേസ് പ്രതി പങ്കെടുത്തത്. എം. സ്വരാജ് എം.എൽ.എ പുസ്തക പ്രകാശനം നിർവഹിച്ച ചടങ്ങിൽ കോടിയേരി ബാലകൃഷ്ണന്‍റെ മകൻ ബിനീഷ് കോടിയേരിയും പങ്കെടുത്തു.\nകോളജിൽ നടന്ന പുസ്തക പ്രകാശന ചടങ്ങിൽ അതിഥിയായിട്ടാണ് കാരായി ചന്ദ്രശേഖരനെ ക്ഷണിച്ചിരുത്തിയത്. കോളേജിലെ ഇസ്ലാമിക് ഹിസ്റ്ററി വകുപ്പ് അദ്ധ്യാപകൻ ഡോ.പി.ടി.പാർഥസാരഥി രചിച്ച ചരിത്ര പുസ്തക പ്രകാശന ചടങ്ങിലാണ് ഏറെ വിവാദമായ കൊലക്കേസിലെ പ്രതി ചന്ദ്രശേഖരൻ ക്ഷണിക്കപ്പെട്ട അതിഥിയായി പങ്കെടുത്തത്. കോളജിലെ മലയാളം വിഭാഗം ഹാളിലായിരുന്നു ചടങ്ങ്. സ്ഥാനമാനങ്ങൾ ഒന്നുമില്ലെങ്കിലും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്‍റെ മകൻ ബിനീഷ് കോടിയേരിയും അതിഥിയായി പങ്കെടുത്തു. തൃപ്പൂണിത്തുറ എംഎൽഎ എം.സ്വരാജ് പുസ്തക പ്രകാശനം നിർവഹിച്ച ചടങ്ങിൽ രാഷ്ട്രീയം അധികം പറയാതെ ചരിത്രരചനയിലെ രാഷ്ട്രീയമായ വളച്ചൊടിക്കലിനെക്കുറിച്ചായിരുന്നു കാരായി ചന്ദ്രശേഖരന്‍റെയും ബിനീഷ് കോടിയേരിയുടെയും പ്രസംഗം.\nചടങ്ങിലേയ്ക്കുള്ള അതിഥികളെ തീരുമാനിച്ചത് വരളെ മുമ്പാണെന്നും അന്ന് പ്രിന്‍സിപ്പളായിരുന്നില്ലെന്നുമാണ് ഇപ്പോഴത്തെ പ്രിന്‍സിപ്പാളിന്‍റെ വിശദീകരണം. മറ്റൊരു പരിപാടിയില് പങ്കെടുക്കേണ്ടതിനാല് ഇതില് പങ്കെടുത്തില്ലെന്നും പ്രിന്‍സിപ്പല് പറയുന്നു. എന്തായാലും സംഭവം വിവാദങ്ങൾക്ക് വഴിവെച്ചിട്ടുണ്ട്. സിപിഎമ്മിനെ പ്രതിരോധത്തിലാക്കിയ വിവാദങ്ങളിലുൾപ്പെട്ട ചന്ദ്രശേഖരനെയും ബിനീഷിനെയും ചടങ്ങിൽ അതിഥികളായി ക്ഷണിച്ചതിനെതിരെ ഇടതുപക്ഷ അനുഭാവികളായ അദ്ധ്യാപകര്‍ക്കിടയില് തന്നെ അമർഷമുണ്ട്. വിഷയവുമായി അതിഥികള്‍ക്കുള്ള ബന്ധമെന്താണെന്നോ എങ്ങനെയാണ് ഇവർ പരിപാടിക്ക് എത്തിയതെന്നോ ഉള്ള ചോദ്യങ്ങള്‍ക്ക് ആര്‍ക്കും ഉത്തരമില്ല.\n2006 ഒക്ടോബർ 22നാണു തലശേരി സ്വദേശി ഫസൽ കൊല്ലപ്പെട്ടത്. സിപിഎം വിട്ട് എൻഡിഎഫിൽ ചേർന്ന ഫസലിനെ കൊലപ്പെടുത്തിയ കേസില് കൊടി സുനിയാണ് ഒന്നാം പ്രതി. കേസിൽ പൊലീസ് അന്വേഷണത്തിലും സിബിഐ അന്വേഷണത്തിലും ഗൂഢാലോചന കുറ്റമാണ് കാരായി ചന്ദ്രശേഖരനും കാരായി രാജനുമെതിരെ ചുമത്തിയിരിക്കുന്നത്. കണ്ണൂർ ജില്ലയിൽ പ്രവേശിക്കരുതെന്ന ഉപാധിയോടെയായിരുന്നു ഇരുവര്‍ക്കും കോടതി ജാമ്യം അനുവദിച്ചത്. ഇതിനെതിരെ സുപ്രീം കോടതിയെ സമീപിച്ചെങ്കിലും ഇളവ് അനുദിക്കാത്തതിനെ തുടർന്ന്4വർഷമായി എറണാകുളത്താണ് ഇരുവരും താമസിക്കുന്നത്.\nബിനോയ് കോടിയേരിക്കെതിരായ ലൈംഗിക പീഡന കേസ് കോടതിക്ക്...


പുഴയില് കുളിച്ച നായക്ക് നീലനിറം! - Oneindia Malayalam\nPublished : August 17, 2017, 10:35\nപുഴയില് കുളിച്ച നായക്ക് നീലനിറം!\nനവി മുംബൈയിലെ പുഴയില് കുളിച്ച തെരുവുനായകളുടെ ശരീരം നീല നിറമായി. നിരവധി നായകളാണ് തെരുവിലൂടെ നീല നിറത്തില് ഓടിക്കളിക്കുന്നത്. മലിനമായ പുഴയിലാണ് നായകള് ഇറങ്ങിയത്. ഇന്‍ഡസ്ട്രിയല് ഡൈ പുഴയിലെ ജലത്തില് കലര്‍ന്നതാണ് നായകള് നീല നിറത്തിലാകാന് കാരണം എന്നാണ് അധികൃതര് സംശയിക്കുന്നത്. മലിനീകരണ നിയന്ത്രണ ബോര്‍ഡിനോട് നടപടി സ്വീകരിക്കണമെന്ന് മൃഗ സംരക്ഷണ ഉദ്യോഗസ്ഥ ആരതി ചൗഹാന് ആവശ്യപ്പെട്ടു.\nഛത്തീസ്ഗഢില്16 ലക്ഷം വരെ കടങ്ങള് എഴുതിതള്ളും\nBJPക്ക് വീണ്ടും തിരിച്ചടി Feature Video\nഗോരാഷ്ട്രീയം ഏറ്റെടുത്ത് കോണ്‍ഗ്രസ്\nരാജസ്ഥാനില് ഭരണം പൊളിച്ചെഴുതും\nമധ്യപ്രദേശില് കാർഷിക വായ്പകള് എഴുതി തള്ളി\nBJPയെ പൂട്ടാൻ ബദ്ധവൈരികള് ഒന്നിക്കുന്നു News Of The Day\nഅശ്വതിയെ കുറിച്ച് കൂടുതല് വിവരങ്ങള് പുറത്ത്\nപുതിയ മുത്തലാഖ് ബില്ലുമായി കേന്ദ്രം\nസജ്ജന് കുമാറിന് ജീവപര്യന്തം\nഅശോക് ഗെലോട്ടും സച്ചിൻ പൈലറ്റും അധികാരമേറ്റു\n2018ലെ പ്രധാനപ്പെട്ട സംഭവങ്ങളും വിശേഷങ്ങളും കാണാം\n2013ൽ ഇറങ്ങിയ മുംബൈ പോലീസ്\nഒടിയൻ മലയാളത്തിന്റെ അഭിമാനം\nഒടിയൻ സംവിധാനം ചെയ്തത് പത്മകുമാറോ?


ആ 'കിടക്കയിലും വീട്ടിലെ കാര്യങ്ങൾ നോക്കി'; രാധിക തിലകിന്റെ ഓർമയിൽ മകൾ| Malayala Manorama\nKerala Can Season 5\nആ 'കിടക്കയിലും വീട്ടിലെ കാര്യങ്ങൾ നോക്കി'; രാധിക തിലകിന്റെ ഓർമയിൽ മകൾ\nസ്വന്തം ലേഖകൻ September 13, 2020 04:55 PM IST\nകേരള കാൻ വേദിയിൽ അന്തരിച്ച അനുഗൃഹീത ഗായിക രാധിക തിലകിന്റെ ഓർമകളും. അർബുദം തട്ടിയെടുത്ത പ്രിയഗായികയുടെ ഓർമകൾ പങ്കുവയ്ക്കുകയാണ് മകൾ ദേവിക. അർബുദരോഗത്തോട് പൊരുതി തന്നെയാണ് രാധികയും മരണത്തിന് കീഴടങ്ങിയതെന്ന് മകൾ പറയുന്നു.\nവളരെ പോസിറ്റീവായിട്ടാണ് അമ്മ നേരിട്ടത്. അതു ഞങ്ങൾക്കും പ്രചോദനമായി. അസുഖം വന്ന് അവസാന വർഷം ആയപ്പോഴേക്കും അമ്മ പൂര്‍ണമായും കിടക്കയിൽ തന്നെ ആയി. എന്നാൽപോലും ആ സമയത്ത് വീട്ടിലെ കാര്യങ്ങളെല്ലാം അമ്മ നോക്കി നടത്തിയിരുന്നു. പാചകം വലിയ ഇഷ്ടമായിരുന്നു. അതിനെക്കുറിച്ച് സംസാരിക്കുമായിരുന്നു. പാട്ടുകൾ കേൾക്കുമായിരുന്നു. വളരെ സന്തോഷവതിയായി തന്നെയാണ് അമ്മ അസുഖകാലത്ത് കഴിഞ്ഞത്. ദേവിക പറയുന്നു.\nരാധികയ്ക്ക് അസുഖമാണെന്ന് കേട്ടപ്പോൾ നേരിട്ട് കാണണമെന്നുണ്ടായരുന്നുവെന്ന് കെ എസ് ചിത്ര. എന്നാൽ പലരും പറഞ്ഞു ചേച്ചി പോകണ്ട, രാധികയ്ക്ക് അത് താൽപര്യമില്ല എന്ന്. അതുകൊണ്ടാണ് ഞാൻ പോകാതിരുന്നത്. പക്ഷേ അവസാനമായി കാണാതിരുന്നതിൽ വലിയ വിഷമം ഉണ്ട്. രാധിക പാടുന്നതും ഞാൻ പാടുന്നതും തമ്മിൽ നല്ല ഛായ ഉണ്ടെന്ന് പലരും പറഞ്ഞിരുന്നു. ചിത്ര രാധികയെ ഓർക്കുന്നു.\nദേവിക പാടുമെന്ന് അറിഞ്ഞത് ഒരുപാട് ഞെട്ടിച്ചു. ശ്വേത മോഹൻ പാടുമെന്ന് അറിയില്ലായിരുന്നു. അതുപോലെ തന്നെയാണിതും. ശ്വേതയെപോലെ തന്നെ വലിയൊരു ഗായിക ആകട്ടെ ദേവികയെന്നാണ് ബിജു നാരായണൻ ദേവികയെ ആശംസിക്കുന്നത്.\nMORE IN KERALA CAN SEASON 5


തിരുവനന്തപുരം: ലൈംഗികാപവാദ കേസില് കുടുങ്ങിയ ജോസ് തെറ്റയില് എം.എല്.എയെ വിമര്‍ശിച്ച് സി.പി.ഐ സംസ്ഥാന സെക്രട്ടറി പന്ന്യന് രവീന്ദ്രന്. പൊതു പ്രവര്‍ത്തകന് കാണിക്കേണ്ട അച്ചടക്കം തെറ്റയില് കാണിച്ചില്ലെന്ന് പന്ന്യന് കുറ്റപ്പെടുത്തി.\nതെറ്റയിലിന്റേത് സ്ത്രീപീഡനമായി കാണാന് സാധിക്കില്ല. ഇതില് ധാര്‍മിക പ്രശ്‌നം ഉണ്ട്. പൊതുവികാരം തെറ്റയിലിന് എതിരാണ്. ഇത് അദ്ദേഹത്തിന്റെ പാര്‍ട്ടിയാണ് മനസ്സിലാക്കേണ്ടതെന്നും പന്ന്യന് പറഞ്ഞു.\nതെറ്റയിലിന്റെ വിഷയത്തില് സി.പി.ഐയുടെ നിലപാട് നേരത്തേ വ്യക്തമാക്കിയതാണ്. ഒരു മുന്നണിയുടെ ഭാഗമായി നില്‍ക്കുമ്പോള് അതിന്റെ തീരുമാനം അംഗീകരിക്കേണ്ടി വരും. പരസ്യമായി എതിര്‍പ്പ് പ്രകടിപ്പിക്കില്ലെന്നും പന്ന്യന് രവീന്ദ്രന് വ്യക്തമാക്കി.\nപൊതു പ്രവര്‍ത്തകര് ധാര്‍മികത പാലിക്കാന് ബാധ്യസ്ഥരാണ്. അതിന് കോട്ടം സംഭവിച്ചു. തെറ്റയില് രാജിവെക്കേണ്ടെന്ന് എല്.ഡി.എഫ് പറഞ്ഞിട്ടില്ല. അത് ജനതാദള് എസ്സിന്റെ ആഭ്യന്തര കാര്യമാണ്.\nകൂടുതല് പരിശോധനയ്ക്ക് ശേഷം തുടര് നടപടി ക്രമങ്ങള് തീരുമാനിക്കുമെന്നും അദ്ദേഹം അറിയിച്ചു. അതേസമയം, ജോസ് തെറ്റയില് രാജിവെക്കുമെന്നാണ് പ്രതീക്ഷയെന്ന് പ്രതിപക്ഷ നേതാവ് വി.എസ് അച്യുതാനന്ദന് പറഞ്ഞു.\nജോസ് തെറ്റയില് രാജിവെക്കേണ്ടതില്ലെന്ന് ജനതാദള്(എസ്) ന്റെ നേതൃയോഗം തീരുമാനിച്ചിരുന്നു. തെറ്റിയിലിനെ രാഷ്ട്രീയമായും ധാര്‍മികമായും പിന്തുണക്കുന്നതായി ജനതാദള് (എസ്) നേതാവ് മാത്യു.ടി. തോമസ് പറഞ്ഞത്.\nഅതേസമയം, തെറ്റയിലിനെതിരെ പരാതി നല്‍കിയ സ്ത്രീയുടെ മൊഴിയെടുത്തു. പ്രത്യേക ക്രൈം ബ്രാഞ്ച് സംഘം ആലുവയിലെ സ്ത്രീയുടെ വീട്ടിലെത്തിയാണ് മൊഴിയെടുത്തത്.\nക്രൈം ബ്രാഞ്ച് എസ്.പി സജിതാ ബീഗത്തിന്റെ നേതൃത്വത്തിലുള്ള സംഘമാണ് മൊഴിയെടുത്തത്. പരാതിയുടെ എല്ലാ വശങ്ങളും അന്വേഷിക്കുമെന്ന് എസ്.പി അറിയിച്ചു.


ലോക കേരള സഭയ്‌ക്കു സമാപനം : മലയാളി പ്രവാസികളുടെ ക്ഷേമത്തിന് നടപടിയെടുക്കും: മുഖ്യമന്ത്രി | Mangalam\nMonday, October 22, 2018 Last Updated 33 Min 32 Sec ago English Edition\nലോക കേരള സഭയ്‌ക്കു സമാപനം : മലയാളി പ്രവാസികളുടെ ക്ഷേമത്തിന് നടപടിയെടുക്കും: മുഖ്യമന്ത്രി\nതിരുവനന്തപുരം: മലയാളി പ്രവാസികളുടെ പൊതുവേദിയായ ലോക കേരള സഭയ്‌ക്കു സമാപനം. രണ്ടുദിവസമായി നടന്ന ചര്‍ച്ചകളുടെ അടിസ്‌ഥാനത്തില് പ്രവാസിക്ഷേമത്തിന് ഊന്നല് നല്‍കി നടപടി കൈക്കൊള്ളുമെന്നു മുഖ്യമന്ത്രി പിണറായി വിജയന് പറഞ്ഞു.\nസഭയുടെ തുടര്‍പ്രവര്‍ത്തനം ഉറപ്പാക്കാന് നിയമസഭാ മാതൃകയില് സംവിധാനം ഏര്‍പ്പെടുത്തുമെന്നു മുഖ്യമന്ത്രി പറഞ്ഞു. ലോക കേരളസഭാ പ്രതിനിധികള് ഉള്‍ക്കൊള്ളുന്ന സ്‌റ്റാന്‍ഡിങ് കമ്മിറ്റികള് രൂപീകരിക്കും. കമ്മിറ്റി സമര്‍പ്പിക്കുന്ന ശിപാര്‍ശകള് സര്‍ക്കാര് പരിഗണിക്കുകയും സമയബന്ധിതമായി നടപ്പാക്കുകയും ചെയ്യും. പ്രവാസി വാണിജ്യ ചേംബറുകളും പ്രവാസി പ്ര?ഫഷണല് സമിതികളും കേരള വികസന നിധി രൂപീകരിക്കാനും പദ്ധതിയുണ്ടെന്നു പിണറായി പറഞ്ഞു.\nപ്രവാസി സംഘടനകളെ ഏകോപിപ്പിച്ച് രോഗബാധിതര്‍ക്കും അപകടത്തില്‍പ്പെടുന്നവര്‍ക്കും തൊഴില് നഷ്‌ടമാകുന്നവര്‍ക്കും സംരക്ഷണം നല്‍കാന് ഉതകുന്ന പദ്ധതി ആവിഷ്‌കരിക്കാനും ആലോചനയുണ്ട്. കണ്ണൂര്, ശബരിമല വിമാനത്താവള പദ്ധതികളില് സിയാല് മാതൃകയിലുള്ള നിക്ഷേപം കൊണ്ടുവരാന് ശ്രമിക്കും. എന്.ആര്.ഐ. നിക്ഷേപത്തിന് മാത്രമായി ഏകജാലക സംവിധാനം ആരംഭിക്കണമെന്ന നിര്‍ദേശത്തിനാവശ്യമായ സാധ്യതാ പഠനം നടത്തുമെന്നും മുഖ്യമന്ത്രി പറഞ്ഞു.\nവികസന ചരിത്രത്തില് ഒരുമയുടെ പുത്തന് സൂര്യോദയമാണ് ലോക കേരള സഭയുടെ രൂപീകരണത്തോടെ ലഭിച്ചിരിക്കുന്നതെന്ന് സ്‌പീക്കര് പി. ശ്രീരാമകൃഷ്‌ണന് പറഞ്ഞു. എല്ലാ ജില്ലകളിലും വിശാലമായ ടൂറിസ്‌റ്റ് ഡെസ്‌റ്റിനേഷനുകള് വികസിപ്പിക്കണമെന്ന് കേന്ദ്ര ടൂറിസം സഹമന്ത്രി അല്‍ഫോന്‍സ് കണ്ണന്താനം അഭിപ്രായപ്പെട്ടു. കൂടുതല് നിക്ഷേപങ്ങളെത്തിക്കുന്നതില് പ്രവാസികള് മുന്‍കൈയെടുക്കണമെന്നും അക്കാര്യത്തില് ലോക കേരള സഭ സഹായകമാകണമെന്നും പ്രതിപക്ഷ നേതാവ് രമേശ് ചെന്നിത്തല പറഞ്ഞു. സഭാ പ്രസീഡിയത്തിലെ മറ്റ് അംഗങ്ങളും പ്രസംഗിച്ചു.


02 August, 2020 03:09:00 PM\nകൊച്ചി: സ്വര്‍ണക്കടത്ത് കേസിലെ പ്രതി സ്വപ്‌ന സുരേഷിന്റെ സാമ്പത്തിക ഇടപാടുകളുമായി ബന്ധപ്പെട്ട് മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം. ശിവശങ്കറിനെ കസ്റ്റംസ് വീണ്ടും ചോദ്യം ചെയ്‌തേക്കും. സ്വപ്‌നയുടെ സാമ്പത്തിക ഇടപാടുകളേപ്പറ്റി ശിവശങ്കറിന് അറിയുമോയെന്ന് കണ്ടെത്താനാണ് ചോദ്യം ചെയ്യുക. സ്വര്‍ണക്കടത്തിന് കിട്ടിയ തുകയ്ക്ക് പുറമെ 1,85,000 ഡോളര് തനിക്ക് കിട്ടിയിട്ടുണ്ടെന്ന് സ്വപ്‌ന കസ്റ്റംസിന് മൊഴി നല്‍കിയിരുന്നു.\nസ്വര്‍ണക്കടത്തിലൂടെയല്ലാതെ ചുരുങ്ങിയ സമയത്തിനുള്ളില് കോടിക്കണക്കിന് രൂപ സ്വപ്‌ന സ്വന്തമാക്കിയതായി കസ്റ്റംസ് കണ്ടെത്തിയിരുന്നു. 1,35,000 ഡോളര് സ്വപ്‌നയുടെ അക്കൗണ്ടിലെത്തിയതായാണ് കസ്റ്റംസ് കണ്ടെത്തിയിരിക്കുന്നത്. കൂടാതെ 50,000 ഡോളര് പ്രതിഫലമായി വേറെയും ലഭിച്ചിട്ടുണ്ടെന്നും സ്വപ്‌ന വെളിപ്പെടുത്തി. യുഎഇ സര്‍ക്കാരുമായി ബന്ധപ്പെട്ട് എന്‍ജിഒകള് വഴി കേരളത്തില് നടത്തുന്ന ഭവന നിര്‍മാണ പദ്ധതികളുടെ വിഹിതമായിട്ടാണ് ഈ പണം ലഭിച്ചതെന്നാണ് സ്വപ്‌ന മൊഴി നല്‍കിയിരിക്കുന്നത്. വിഹിതത്തിലൊരു പങ്ക് യുഎഇ കോണ്‍സുലേറ്റ് ജനറലിനും അറ്റാഷെയ്ക്കും ലഭിച്ചിട്ടുണ്ടെന്നാണ് സ്വപ്‌ന പറയുന്നത്.\nതൃശ്ശൂര് ജില്ലയിലടക്കം യുഎഇയിലെ എന്‍ജിഒകള് വഴി നടത്തുന്ന ഭവന പദ്ധതികള്‍ക്ക് ചുക്കാന് പിടിച്ചത് സ്വപ്‌നയും സരിത്തുമായിരുന്നു. ഇത്തരത്തില് കിട്ടിയ കോടിക്കണക്കിന് തുക കണക്കില് പെടുത്താനാണ് ശിവശങ്കര് വഴി ചാര്‍ട്ടേഡ് അക്കൗണ്ടിന്റെ സേവനം തേടിയതെന്നും സ്വപ്‌നയുടെ മൊഴിയില് പറയുന്നു. നേരത്തെ ശിവശങ്കറിനെ കസ്റ്റംസ് ചോദ്യം ചെയ്തപ്പോള് സ്വപ്നയെ കസ്റ്റഡിയില് കിട്ടിയിരുന്നില്ല. ഇതേതുടര്‍ന്നാണ് ശിവശങ്കറിന്റെ മൊഴി വീണ്ടും രേഖപ്പെടുത്തണോയെന്ന് ആലോചിക്കുന്നത്. നേരത്തെ എന്‍ഐഎ സ്വപ്‌നയുടെ ലോക്കറുകള് പരിശോധിച്ചപ്പോള് ഒരുകോടി രൂപയും ഒരുകിലോ സ്വര്‍ണവും ലഭിച്ചിരുന്നു


ഫെബ്രുവരി 28 ന്യൂയോര്‍ക്കിലെ എറിക് ലേക്കിന്‍റെ കരയിലുള്ളവർക്ക് മറക്കാനാവാത്ത ദിവസമായിരുന്നു. രാവിലെ ഉണർന്നപ്പോൾ വീടും മരങ്ങളും ഇലകൾ കാണാനാവാത്ത വിധം ഐസ് കൊണ്ട് മൂടപ്പെട്ടിരിക്കുന്നു. ശീതക്കാറ്റ് താരതമ്യേന ചൂടുകൂടിയ തടാകത്തിലെ ജലത്തിന് മുകളിലൂടെ നീങ്ങുമ്പോൾ ജലപ്പരപ്പിന് മുകളിലെ നീരാവിയും വഹിച്ചുകൊണ്ട് തീരത്തേക്കു നീങ്ങുന്നു.\nഈ ജലകണങ്ങൾ മഞ്ഞ് രൂപത്തിൽ തീര പ്രദേശങ്ങളിൽ പതിക്കുമെന്ന് നാഷണൽ സിവിയർ സ്റ്റോംസ് ലബോറട്ടറി അറിയിച്ചിരുന്നു. ഇതിനൊപ്പം തടാകത്തിലെ തിരമാലകൾ കൂടി ഐസ് രൂപത്തിൽ അടിഞ്ഞതോടെയാണ് വീടുകൾ ഐസ് മൂടിയത്.\nമൂന്നടി കനത്തിൽവരെയാണ് വീടുകളുടെ മുകളിൽ ഐസ് അടിഞ്ഞത്. കതകുകളും ജനലുകളും തകർത്തു പുറത്തിറങ്ങേണ്ട അവസ്ഥയിലായിരുന്നു വീടുകൾക്കുള്ളിലുള്ളവർ. വൈദ്യുതലൈനുകൾ തകരാറിലാവുകയും ഭാരം താങ്ങാനാവാതെ നിരവധി മരങ്ങൾ മറിഞ്ഞു വീഴുകയും ചെയ്തു.\nഇങ്ങനെ ഐസ്‌കോട്ടിംഗ് സാധാരണ ഉണ്ടാവാറുള്ളതാണെന്നും ഈ വര്‍ഷം അത് കൂടുതലാണെന്നും സ്ഥലവാസികള് പറയുന്നു. ഇപ്പോള് ഐസ് പൊതിഞ്ഞ വീടുകളുടെ ചിത്രങ്ങള് സോഷ്യല് മീഡിയയില് വൈറലാണ്. അദ്ഭുത പ്രദേശത്ത് എത്തിയപോലെയായിരുന്നു എറിക് ലേക്കിന്‍റെ കര. മനോഹരമായ കാഴ്ചകാണാൻ നിരവധി ആളുകളാണ് ഇവിടേക്ക് ഒഴുകി എത്തിയത്. എന്നാൽ ഐസിന്‍റെ ഭാരം കാരണം വീട് തകരുമെന്ന ആശങ്കയിലായിരുന്നു പ്രദേശവാസികൾ.


ലെസ്ബിയന് റേപ്പ് പല പ്രാവശ്യം ചെയ്തു; മദ്യം കുടിപ്പിച്ച് അരുതാത്തതു ചെയ്യിപ്പിച്ചു... | Daily Indian Herald\nOctober 26, 2018 11:29 am By : Indian Herald Staff\nനടി തനുശ്രീ ദത്ത പല വട്ടം തന്നെ ലെസ്ബിയന് റേപ്പിനിരയാക്കിയെന്ന് രാഖി സാവന്ത്. തനുശ്രീ തന്റെ സ്വകാര്യഭാഗങ്ങളില് മോശമായി സ്പര്‍ശിച്ചുവെന്നും പല സന്ദര്‍ഭങ്ങളിലും റേപ്പ് ചെയ്തുവെന്നും രാഖി പത്രസമ്മേളനത്തില് ആരോപിച്ചു. രാഖിയുടെ പുതിയ ആരോപണങ്ങള് ഇപ്പോള് ബോളിവുഡില് കത്തിപ്പടരുകയാണ്. പത്തുവര്‍ഷം മുമ്പ് വരെ തന്റെ അടുത്തസുഹൃത്തായിരുന്നു തനുശ്രിയെന്നും എന്നാല് ലൈംഗികമായി ഉപദ്രവിക്കാന് തുടങ്ങിയതോടെ അവരെ താന് വെറുക്കുകയായിരുന്നുവെന്ന് രാഖി പറഞ്ഞു.\nതനുശ്രീയുടെ മീ ടു ആരോപണത്തെ എതിര്‍ത്തതിനെ തുടര്‍ന്ന് മാനഭംഗഭീഷണികളും കൊലപാതകഭീഷണികളും തനിക്കുണ്ടായെന്നും രാഖി ആരോപിച്ചു. ‘തനുശ്രീ മുടിമുറിച്ചത് തന്നെ ഈ അസുഖം ഉണ്ടായത് കൊണ്ടാണ്. എന്നോടുള്ള അമിതമായ ഇഷ്ടം കൂടിയാണ് മുടി മുറിക്കുന്നതെന്നാണ് പറഞ്ഞത്. അവള് ഉള്ളില് ആണ്‍കുട്ടിയാണ്. പല പാര്‍ട്ടികളിലും എന്നെ മദ്യം കുടിപ്പിച്ച് അരുത്താത് ചെയ്യിപ്പിച്ചു. സിഗരറ്റുകളിലും മറ്റും മയക്കുമരുന്ന് ചേര്‍ത്ത് തന്നു.’രാഖി പറഞ്ഞു. തനുശ്രീ മാത്രമല്ല ബോളിവുഡിലെ മറ്റ് പല നടിമാരും ലെസ്ബിയന് ആണെന്നാണ് രാഖി പറയുന്നു.\nഎന്നാല് മറ്റ് നടിമാരുടെ പേര് പറയാന് രാഖി തയാറായില്ല. നാനാ പടേക്കര്‍ക്ക് എതിരെ തനുശ്രീയുടെ ആരോപണം വന്നതിന് പിന്നാലെ തനുശ്രീക്കെതിരെ രാഖി പത്ര സമ്മേളനം നടത്തിയിരുന്നു. തനുശ്രീ നുണ പറയുന്നവളാണെന്നും മയക്കുമരുന്ന് ഉപയോഗിച്ചിരുന്നെന്നുമായിരുന്നു ആരോപണം. തുടര്‍ന്ന് രാഖി സാവന്തിനെതിരെ പത്ത് കോടിയുടെ മാനനഷ്ടക്കേസ് തനുശ്രീ ഫയല് ചെയ്തു. ഇതിന് പിന്നാലെയാണ് രാഖി വീണ്ടും പത്രസമ്മേളനം നടത്തിയത്. എന്തായാലും രാഖിയുടെ പുതിയ വെളിപ്പെടുത്തല് പലരും ആഘോഷമാക്കിയിരിക്കുകയാണ്.\nമമ്മൂട്ടി ചിത്രത്തിന്റെ സെറ്റില് പീഡനം: തുറന്ന് പറഞ്ഞ് നടി അര്‍ച്ചന പത്മിനി\nമീടൂ ക്രിക്കറ്റ് ലോകത്തെയും പിടിച്ച് കുലുക്കുന്നു; മലിംഗ ബലാത്സംഗം ചെയ്‌തെന്ന ആരോപണവുമായി യുവതി രംഗത്ത്\nഅലന്‍സിയര് ഒളിവില്!!! പരാതി നല്‍കാന് ഒരുങ്ങി ദിവ്യാ ഗോപിനാഥ്; നിയമനടപടികള്‍ക്ക് ഡബ്ല്യുസിസി


How do I getacopy ofaproperty record or deed and legal documents: വെള്ളപ്പൊക്കത്തിൽ ആധാരം നഷ്ടപ്പെട്ടാൽ\nഎന്റെ പെൺകുട്ടികൾ; മീനാക്ഷിയ്ക്കും കൂട്ടുകാരികൾക്കുമൊപ്പം നമിത\nസ്ത്രീകളോട് വളരെ ഉയർന്ന ബഹുമാനമുണ്ട്: സുപ്രീം കോടതി\nമാർച്ച് എട്ടല്ല, എല്ലാ ദിവസവും വനിതാദിനമാവട്ടെ; വേറിട്ട ആശംസയുമായി മഞ്ജു വാര്യർ\nമുല്ലപ്പള്ളി കണ്ണൂരിൽ മത്സരിച്ചേക്കും; സ്ഥാനാർഥി നിർണയ ചർച്ചകൾക്ക് തുടക്കം\nപ്രകാശം പരത്തുന്ന പെണ്ണുങ്ങൾ; നദിയ പറയുന്നു\nസംസ്ഥാനത്ത് വാക്‌സിൻ ക്ഷാമം തുടരുന്നു; പുതിയ ബാച്ച് എത്തിയില്ലെങ്കിൽ വാക്സിനേഷൻ മുടങ്ങും\nമമ്മൂട്ടിക്കൊപ്പം ആദ്യമായി പാർവതി തിരുവോത്ത് എത്തുന്നു\nപത്ത് ലക്ഷം തൊഴിലവസരങ്ങൾ, വീട്ടമ്മമാർക്ക് മാസം തോറും 1000 രൂപ; ഡിഎംകെയുടെ വമ്പൻ പ്രഖ്യാപനങ്ങൾ\nHow To Get A Copy Of A Land Deed Property Documents\nProperty/Land Deeds: വെള്ളപ്പൊക്കത്തിൽ ആധാരം നഷ്ടപ്പെട്ടാൽ\nLand Record Documents: ആധാരങ്ങളും മറ്റു വിലപ്പെട്ട രേഖകളും ഡിജിറ്റൈസ് ചെയ്യേണ്ടതിന്റെ ആവശ്യകതയിലേക്ക് കൂടി വിരൽചൂണ്ടി കൊണ്ടാണ് ഈ പ്രളയക്കെടുതി കടന്നു പോകുന്നത്\nAugust 22, 2018 01:14:24 pm\nProperty/Land Deeds: ആധാരം നഷ്ടപ്പെട്ടാൽ അതിന്റെ സർട്ടിഫൈഡ് കോപ്പി രജിസ്ട്രാർ ഓഫീസിൽ നിന്ന് എടുക്കാം. ആധാരം രജിസ്റ്റർ ചെയ്ത തിയ്യതിയും നമ്പരും കയ്യിലുണ്ടെങ്കിൽ നടപടികൾ കുറച്ചുകൂടി വേഗത്തിൽ പൂർത്തിയാകും.\nമിക്ക ജില്ലകളിലെയും രജിസ്ട്രാർ ഓഫീസുകളിൽ 1992 ജനുവരി 1 മുതലുള്ള ആധാരങ്ങളുടെ ഡിജിറ്റൽ പതിപ്പ് കമ്പ്യൂട്ടറിൽ എന്റർ ചെയ്തിട്ടുണ്ട്. പഴയ ആധാരമാണെങ്കിൽ പേരിന്റെ ആദ്യാക്ഷരം വച്ചും വില്ലേജ്, അംശം, ദേശം എന്നിവ വച്ചും പരിശോധിക്കാൻ റെക്കോർഡ് ബുക്കുമുണ്ട്.\nHow do I getacopy ofaproperty record: അപേക്ഷിക്കേണ്ടതെങ്ങനെ?\n” ബന്ധപ്പെട്ട രജിസ്ട്രാർ ഓഫീസിൽ അപേക്ഷ നൽകുകയാണ് ആദ്യം വേണ്ടത്. അപേക്ഷ ഫോം //keralaregistration.gov.in/ എന്ന വെബ്‌സെെറ്റിൽ ലഭിക്കും. ഈ അപേക്ഷ ഫോം പൂരിപ്പിച്ച് രജിസ്ട്രാർ ഓഫീസിൽ ഏൽപ്പിക്കുക. സാധാരണഗതിയിൽ മൂന്നു ദിവസമാണ് ഇതിനെടുക്കുന്ന കാലതാമസമെങ്കിലും നിലവിലെ സാഹചര്യത്തിൽ അപേക്ഷകൾ കൂടുതൽ വരുമ്പോൾ അതിന്റേതായ താമസമുണ്ടാകാൻ സാധ്യതയുണ്ട്,” മട്ടാഞ്ചേരിയിൽ ആധാരമെഴുത്തുകാരനായ സി. എസ് പങ്കജാക്ഷൻ പറഞ്ഞു.\nനിലവിൽ, 50 രൂപയുടെ മുദ്രപത്രത്തിലാണ് സർട്ടിഫൈഡ് കോപ്പി ലഭിക്കുക. 310 രൂപ ഫീസ് ഈടാക്കാറുണ്ട്, ലീഗൽ പേപ്പറിന്റെ വിലയും നൽകേണ്ടി വരും. എന്നാൽ, പ്രളയബാധിത പ്രദേശങ്ങളിൽ മുദ്രപത്രത്തിന്റെ തുകയും ഫീസും ഒഴിവാക്കി നഷ്ടപ്പെട്ടവർക്ക് രേഖകൾ തിരിച്ചുകിട്ടാനുള്ള സംവിധാനമൊരുക്കണമെന്ന് മുഖ്യമന്ത്രി നിർദേശം നൽകിയിരുന്നു. നികുതി വകുപ്പിൽ നിന്നും ഉത്തരവ് ലഭിച്ചാൽ ഈ സേവനം സൗജന്യമാവും. ഈ മാസം അവസാനത്തോടു ഉത്തരവ് ലഭിക്കുമെന്ന പ്രതീക്ഷയിലാണ് രജിസ്‌ട്രേഷൻ വകുപ്പിലെ ഉദ്യോഗസ്ഥർ.\nകേരളത്തിലെ അങ്ങോളമിങ്ങോളമുള്ള രജിസ്റ്റാർ ഓഫീസുകളിൽ ആധാരവുമായി ബന്ധപ്പെട്ട രേഖകൾ സുരക്ഷിതമാണെന്നും രജിസ്‌ട്രേഷൻ വകുപ്പ് കെെകാര്യം ചെയ്യുന്ന മന്ത്രി ജി. സുധാകരന്റെ ഓഫീസ് അറിയിച്ചു. പത്തനംത്തിട്ട ജില്ലയിലെ പെരിനാട് സബ് രജിസ്ട്രാർ ഓഫീസിലും എറണാകുളം ആലങ്ങാട് സബ് രജിസ്ട്രാർ ഓഫീസിലുമാണ് വെള്ളപ്പൊക്കം മൂലം നിലവിൽ നാശനഷ്ടങ്ങൾ ഉണ്ടായിരിക്കുന്നത്. എന്നാൽ, ഈ രണ്ട് സബ് രജിസ്ട്രാർ ഓഫീസുകളിലും 90 ശതമാനം രേഖകളും വീണ്ടെടുക്കാവുന്നതേയുള്ളൂവെന്നാണ് സ്ഥലത്തെത്തി പരിശോധന നടത്തിയ രജിസ്ട്രേഷൻ വകുപ്പ് ഉദ്യോഗസ്ഥർ പറയുന്നത്.\nആധാരത്തിന്റെ സർട്ടിഫൈഡ് കോപ്പികൾ പല ബാങ്കുകളും തള്ളികളഞ്ഞ സാഹചര്യം മുൻപ് ഉണ്ടായിട്ടുണ്ടതിനാൽ, ഈ സർട്ടിഫെെഡ് കോപ്പികളുടെ സാധ്യത സർക്കാർ ഉറപ്പു വരുത്തേണ്ടി വരും.\nരേഖകൾ ഡിജിറ്റൈസ് ചെയ്ത് സുരക്ഷിതമാക്കാം\nപ്രളായനന്തരം, പുതിയൊരു കേരളം പടുത്തുയർത്താനുള്ള ശ്രമത്തിലാണ് സർക്കാരും ഉദ്യോഗസ്ഥരും ജനങ്ങളും. പുതിയ തുടക്കത്തിൽ ഡിജിറ്റൽ സാധ്യതകൾ കൂടി പരമാവധി പ്രയോജനപ്പെടുത്തി മുന്നേറാൻ ശ്രമിച്ചാൽ, ഇതുപോലുള്ള സാഹചര്യങ്ങളിൽ നമ്മുടെ വിലപ്പെട്ട രേഖകളെ ഒരു പരിധിവരെ സംരക്ഷിക്കാൻ സാധിക്കുമെന്നാണ് വിദഗ്ധർ അഭിപ്രായപ്പെടുന്നത്.\nആധാരങ്ങളും രേഖകളും മറ്റും ഡിജിറ്റൈസ് ചെയ്യേണ്ടതിന്റെ ആവശ്യകതയിലേക്ക് കൂടി കൺതുറപ്പിച്ചുകൊണ്ടാണ് ഈ പ്രളയക്കെടുതി നമ്മെ കടന്നു പോയത്. ആധാരത്തിന്റെയും മറ്റു രേഖകളുടെയും ഡിജിറ്റൽ ഇമേജ് പകർപ്പുകൾ ഇ-ഫയൽ ചെയ്തു സൂക്ഷിക്കുന്നത് അവ നഷ്ടപ്പെട്ടാലും എളുപ്പത്തിൽ വീണ്ടെടുക്കാൻ സഹായകരമാകും. വിലപ്പിടിച്ച രേഖകൾ, സെൻട്രൽ സർവ്വറിൽ ഡിജിറ്റൽ ഡാറ്റ ബാങ്കിൽ ശേഖരിച്ചുവെയ്ക്കുന്നത് രേഖകൾ മാനുവലായി സൂക്ഷിക്കുന്നതിനേക്കാളും സുരക്ഷിതമാവും. സർട്ടിഫിക്കറ്റുകൾ പതിച്ചു നൽകുമ്പോൾ തന്നെ, സമാന്തരമായി അവ സ്കാൻ ചെയ്ത് ഡിജിറ്റൽ മെമ്മറിയിലേക്ക് മാറ്റുന്ന ഒരു സിസ്റ്റം കൂടി കൊണ്ടുവന്ന്, രേഖകൾ ഡിജിറ്റൈസ് ചെയ്യാം.\nനിലവിൽ അയൽസംസ്ഥാനങ്ങളായ തമിഴ്നാട്, ആന്ധ്രാപ്രദേശ്, തെലുങ്കാന എന്നിവിടങ്ങളിലെല്ലാം ഡോക്യുമെന്റുകൾ ഡിജിറ്റൈസ് ചെയ്യുന്ന സിസ്റ്റം നിലവിലുണ്ട്.\nTags: Digital India, Kerala Floods, Rain\n‘ഞാനല്ല ആ ഫോട്ടോ പോസ്റ്റ് ചെയ്തത്’, ട്രോളന്മാർക്ക് അൽഫോൺസ് കണ്ണന്താനത്തിന്റെ മറുപടി\n‘സിവ വെരി സ്‌മാർട്ടാണ്’, മകളുടെ ഉത്തരത്തിനുമുന്നിൽ മുട്ടു മടക്കി ധോണി\nKerala Lottery Win Win W-606 Result: വിൻ വിൻ W-606 ലോട്ടറിയുടെ നറുക്കെടുപ്പ്\nKerala Weather: കേരളത്തിൽ വരണ്ട കാലാവസ്ഥ തുടരുമെന്ന് റിപ്പോർട്ട്\nഇടിയോട് കൂടിയ ശക്തമായ മഴയ്ക്ക് സാധ്യത; അഞ്ച് ജില്ലകളിൽ യെല്ലോ അലർട്ട്\nKerala Weather: നാളെ മുതൽ സംസ്ഥാനത്ത് വരണ്ട കാലാവസ്ഥ\nബംഗാൾ ഉൾക്കടലിൽ രൂപംകൊണ്ട ന്യൂനമർദം ശക്തിപ്രാപിക്കുന്നു; തെക്കൻ കേരളത്തിൽ മഴ കനക്കും\nതെക്കൻ ബംഗാൾ ഉൾക്കടലിൽ ചക്രവാതചുഴി; വിവിധ ജില്ലകളിൽ ശക്തമായ മഴയ്ക്ക് സാധ്യത\nKerala Weather: സംസ്ഥാനത്ത് ഇന്നും നാളെയും ശക്തമായ മഴ തുടർന്നേക്കും\nഎന്റെ പെൺകുട്ടികൾ; മീനാക്ഷിയ്ക്കും കൂട്ടുകാരികൾക്കുമൊപ്പം നമിതX


India vs South Africa Ranchi test rohit hits century and rahane's fifty leads india - സെഞ്ചുറിയുമായി രോഹിത്, അർധസെഞ്ചുറി തികച്ച് രഹാനെ; ദക്ഷിണാഫ്രിക്കക്കെതിരെ ഇന്ത്യ കുതിക്കുന്നു\nIndia Vs South Africa Ranchi Test Rohit Hits Century And Rahanes Fifty Leads India\nരോഹിത് ശര്‍മ്മ 117 റണ്‍സുമായും രഹാനെ 83 റണ്‍സുമായും ക്രീസിലുണ്ട്.\nOctober 19, 2019 04:42:08 pm\nറാഞ്ചി: ഇന്ത്യ-ദക്ഷിണാഫ്രിക്ക മൂന്നാം ടെസ്റ്റിന്റെ ആദ്യ ദിനം കളി അവസാനിപ്പിക്കുമ്പോള് ഇന്ത്യ മികച്ച നിലയില്. വെളിച്ചക്കുറവിനെ തുടര്‍ന്ന് കളി നേരത്തെ തന്നെ നിറുത്താന് തീരുമാനിക്കുകയായിരുന്നു.ഇതിനാല് നാളെ അരമണിക്കൂര് നേരത്തെ കളി ആരംഭിക്കും.\nഒന്നാം ദിനം കളി നിര്‍ത്തുമ്പോള് ഇന്ത്യ മൂന്ന് വിക്കറ്റ് നഷ്ടത്തില് 224 റണ്‍സ് എടുത്തിട്ടുണ്ട്. സെഞ്ചുറി നേടിയ രോഹിത് ശര്‍മ്മയും അജിങ്ക്യ രഹാനെയുമാണ് ക്രീസിലുള്ളത്. രഹാനെ സെഞ്ചുറിയ്ക്ക് അരികിലെത്തി നില്‍ക്കുകയാണ്. നാളെ ഇന്ത്യ കളി പുനരാരംഭിക്കുമ്പോള് രഹാനെയ്ക്ക് മൂന്ന് അക്കം കടക്കാനാകുമോ എന്നാണ് ക്രിക്കറ്റ് ലോകം ഉറ്റു നോക്കുന്നത്.\nരോഹിത് ശര്‍മ്മ 117 റണ്‍സുമായും രഹാനെ 83 റണ്‍സുമായും ക്രീസിലുണ്ട്. രോഹിത് 164 പന്തുകളില് 14 ഫോറും നാല് സിക്‌സുമടക്കമാണ് 117 റണ്‍സ് നേടിയത്.രഹാനെ 135 പന്തില് 11 ഫോറും ഒരു സിക്‌സുമടക്കം 83 റണ്‍സ് എടുത്തിട്ടുണ്ട്.\nAlso Read: യോ യോ ടെസ്റ്റ് വേണമെന്ന് പറഞ്ഞ സമയത്ത് നിങ്ങളായിരുന്നു പ്രസിഡന്റെങ്കിൽ!; ഗാംഗുലിയോട് യുവി\nനേരത്തെ ടീം സ്കോർ 39ൽ എത്തിയപ്പോഴേക്കും ഇന്ത്യയുടെ മൂന്ന് മുൻനിര ബാറ്റ്സ്മാന്മാരും കൂടാരം കയറിയിരുന്നു. കഴിഞ്ഞ രണ്ടു മത്സരങ്ങളിലും സെഞ്ചുറി പ്രകടനവുമായി തിളങ്ങിയ മായങ്ക് അഗർവാളിന്റെ വിക്കറ്റാണ് ഇന്ത്യക്ക് ഇന്ന് ആദ്യം നഷ്ടമായത്. പിന്നാലെ തന്നെ അക്കൗണ്ട് തുറക്കാതെ പൂജാരയും മടങ്ങി. റബാഡയാണ് രണ്ടു താരങ്ങളെയും പുറത്താക്കിയത്. പൂനെയിൽ ഇരട്ടസെഞ്ചുറി പ്രകടനവുമായി ഇന്ത്യയെ വിജയത്തിലേക്ക് നയിച്ച നായകൻ വിരാട് കോഹ്‌ലിക്കും ഇന്ന് തിളങ്ങാനായില്ല.\nAlso Read: വാതുവയ്പ് കേസില് ചരിത്ര വിധി; ദക്ഷിണാഫ്രിക്കന് താരത്തിന് തടവ്\nAlso Read: അയാള് ഇപ്പോഴെന്താണ് ചെയ്തത്? രവി ശാസ്ത്രിയെക്കുറിച്ച് ഗാംഗുലി\nമൂന്നാം ടെസ്റ്റില് നിര്‍ണായക മാറ്റത്തോടെയാണ് ഇന്ത്യ കളത്തിലിറങ്ങിയത്. ഫാസ്റ്റ് ബോളര് ഇഷാന്ത് ശര്‍മ റാഞ്ചി ടെസ്റ്റില് കളിക്കില്ല. പകരം സ്പിന്നര് ഷഹബാസ് നദീം കളത്തിലിറങ്ങും. നദീമിന് ഇത് കന്നി ടെസ്റ്റ് മത്സരമാണ്. കുല്‍ദീപ് യാദവ് തോളിലെ പരുക്ക് കാരണം കളിക്കാനിറങ്ങാത്തതും നദീബിന് തുണയായി.


മധുര പരാനീയങ്ങള് അമിതമായി കുടിക്കുന്നവര്‍ക്ക് മരണ സാധ്യത – Tip of India News\nമധുര പരാനീയങ്ങള് അമിതമായി കുടിക്കുന്നവര്‍ക്ക് മരണ സാധ്യത\nപഞ്ചസാര പാനീയങ്ങളോ കൃത്രിമമായി മധുരമുള്ളതോ ആയ പാനീയങ്ങള് അമിതമായി കുടിക്കുന്നവര്‍ക്ക് മരണ സാധ്യത കൂടുതലാണെന്ന് ഏറ്റവും പുതിയ പഠനങ്ങള് പറയുന്നു. സോഡ, സ്പോര്‍ട്സ് ഡ്രിങ്കുകള്, എനര്‍ജി ഡ്രിങ്കുകള്, ഫ്രൂട്ട് ജ്യൂസ് എന്നിവ മധുരപാനീയങ്ങളില് ഉള്‍പ്പെടുന്നു.\nവൃക്കരോഗം, വിഷാദം, ഡിമെന്‍ഷ്യ, ഹൃദയാഘാതം എന്നിവ ഉള്‍പ്പെടെയുള്ള ആരോഗ്യ പ്രശ്‌നങ്ങള്‍ക്ക് മധുര പാനീയങ്ങള് കാരണമാകുന്നു. മധുര സോഡ മാത്രമല്ല മധുരമേറിയ ജ്യൂസ്, വളരെ മധുരമുള്ള കോഫികള്, ദ്രാവക പഞ്ചസാരയുടെ മറ്റ് ഉറവിടങ്ങള് എന്നിവയും ആരോഗ്യത്തിനെ ദോഷകരമായി ബാധിക്കുന്നവയാണ്.\nപഴത്തില് നിന്നുള്ള ഫ്രക്ടോസ് ശരീരത്തിനു നല്ലതാണെങ്കില് കൃത്രിമ പഞ്ചസാരയില് നിന്നുള്ള ഫ്രക്ടോസ് ശരീരത്തിനു ദോഷകരമായി ഭവിക്കുന്നു. മധുരമുള്ള പഞ്ചസാര പാനീയങ്ങള് നിങ്ങളുടെ ശരീരഭാരം വര്‍ധിപ്പിക്കുന്നതിന് കാരണമാകുന്നു.\nമധുര സോഡകള് തുടര്‍ച്ചയായി ഉപയോഗിക്കുന്നത് കരളിന് അമിതമായ സമ്മര്‍ദ്ദം നല്‍കുന്നു. നിങ്ങള് അമിതമായി മധുര പാനീയങ്ങള് കഴിക്കുമ്പോള്, നിങ്ങളുടെ കരള് അമിതഭാരമാവുകയും ഫ്രക്ടോസ് കൊഴുപ്പായി മാറുകയും ചെയ്യുന്നു. ചില കൊഴുപ്പ് രക്തത്തിലെ ട്രൈഗ്ലിസറൈഡുകളായി പുറന്തള്ളപ്പെടും. അതേസമയം അതിന്റെ ഒരു ഭാഗം നിങ്ങളുടെ കരളില് അവശേഷിക്കുകയും ചെയ്യും. കാലക്രമേണ ഇത് മദ്യം കാരണമല്ലാത്ത ഫാറ്റി ലിവറിന് കാരണമാകുന്നു.\nമധുര സോഡയിലെ ഫ്രക്ടോസിന്റെ ഉയര്‍ന്ന ഉപഭോഗം നിങ്ങളുടെ വയറില് ഉപാപചയ രോഗവുമായി ബന്ധപ്പെട്ട അപകടകരമായ കൊഴുപ്പ് അടിഞ്ഞുകൂടാന് സഹായിക്കുന്നു. ഇതിനെ വിസെറല് കൊഴുപ്പ് അല്ലെങ്കില് വയറിലെ കൊഴുപ്പ് എന്ന് വിളിക്കുന്നു. അമിതമായ വയറിലെ കൊഴുപ്പ് ടൈപ്പ്2പ്രമേഹത്തിനും ഹൃദ്രോഗത്തിനും വഴിവയ്ക്കുന്നു.\nദശലക്ഷക്കണക്കിന് ആളുകളിലുള്ള ഒരു സാധാരണ രോഗമാണ് ടൈപ്പ്2പ്രമേഹം. ഇന്‍സുലിന്റെ കുറവ് കാരണമോ രക്തത്തിലെ ഉയര്‍ന്ന പഞ്ചസാരയോയാണ് ഇതിന്റെ കാരണങ്ങള്. അമിതമായ ഫ്രക്ടോസ് അകത്തുചെല്ലുന്നത് ഇന്‍സുലിന് പ്രതിരോധത്തിലേക്ക് നയിച്ചേക്കാമെന്നതിനാല് നിരവധി പഠനങ്ങള് മധുര സോഡ ഉപഭോഗത്തെ ടൈപ്പ്2പ്രമേഹവുമായി ബന്ധിപ്പിക്കുന്നു.\nരക്തത്തില് നിന്ന് ഗ്ലൂക്കോസിനെ കോശങ്ങളിലേക്ക് എത്തിക്കുന്നതാണ് ഇന്‍സുലിന് ഹോര്‍മോണ്. നിങ്ങള് മധുര സോഡ കുടിക്കുമ്പോള് നിങ്ങളുടെ സെല്ലുകള് ഇന്‍സുലിന് ഫലങ്ങളെ പ്രതിരോധിക്കുന്നു. അതിനാല് രക്തപ്രവാഹത്തില് നിന്ന് ഗ്ലൂക്കോസിനെ നീക്കംചെയ്യുന്നതിന് നിങ്ങളുടെ പാന്‍ക്രിയാസ് കൂടുതല് ഇന്‍സുലിന് ഉത്പാദിപ്പിക്കേണ്ടതായി വരുന്നു.\nമധുര പാനീയങ്ങള് നിങ്ങളുടെ തലച്ചോറിന്റെ റിവാര്‍ഡ് സിസ്റ്റത്തില് ശക്തമായ സ്വാധീനം ചെലുത്തുന്നു, ഇത് ആസക്തിയിലേക്ക് നയിച്ചേക്കാവുന്നതാണ്. മിക്ക പഠനങ്ങളും സൂചിപ്പിക്കുന്നത് കഠിനമായ മരുന്നുകള് പോലെ തന്നെ പഞ്ചസാരയും സംസ്‌കരിച്ച ജങ്ക് ഫുഡുകളും നിങ്ങളുടെ തലച്ചോറിനെ ബാധിക്കുന്നുവെന്നാണ്.\nഒന്നിലധികം പഠനങ്ങള് പഞ്ചസാര പാനീയങ്ങളും ഹൃദ്രോഗ സാധ്യതയും തമ്മിലുള്ള ബന്ധം തെളിയിച്ചിട്ടുള്ളതാണ്. അമിതമായി പഞ്ചസാര കഴിക്കുന്നത് ഹൃദ്രോഗസാധ്യത വര്‍ധിപ്പിക്കുന്നു.\nമുതിര്‍ന്നവരില് നടത്തിയ ഒരു പഠനത്തില്, ആഴ്ചയില് രണ്ടോ അതിലധികമോ മധുര സോഡകള് കുടിക്കുന്നവരില് സോഡ കുടിക്കാത്തവരേക്കാള് 87% പാന്‍ക്രിയാറ്റിക് കാന്‍സര് വരാനുള്ള സാധ്യത കൂടുതലാണെന്ന് കണ്ടെത്തിയിട്ടുണ്ട്.\nപഞ്ചസാര സോഡ നിങ്ങളുടെ പല്ലിന് ദോഷകരമായി ബാധിക്കുന്നു. സോഡയില് ഫോസ്‌ഫോറിക് ആസിഡ്, കാര്‍ബോണിക് ആസിഡ് തുടങ്ങിയ ആസിഡുകള് അടങ്ങിയിരിക്കുന്നു. ഈ ആസിഡുകള് നിങ്ങളുടെ വായില് ഉയര്‍ന്ന അസിഡിറ്റി അന്തരീക്ഷം സൃഷ്ടിക്കുന്നു. ഇത് നിങ്ങളുടെ പല്ലുകള് ക്ഷയിക്കാന് ഇടയാക്കുന്നു.\nക്ലബ് ലോകകപ്പില് ലിവര്‍പൂള് ഇന്ന് മെക്സിക്കന് ക്ലബ് മോണ്ടെറിയെ നേരിടും\nടാറ്റ സ്‌കൈ തങ്ങളുടെ ടാറ്റ സ്‌കൈ ബിംഗ് + എന്ന് വിളിക്കപ്പെടുന്ന സെറ്റ്-ടോപ്പ് ബോക്‌സ് അവതരിപ്പിച്ചു


ഈ പച്ചത്തുരുത്ത് എത്രകാലം :: Janmabhumi Daily\nSaturday 25 May 2019 5:09 am IST\nഇന്ത്യന് രാഷ്ട്രീയത്തിലെ മുതുമുത്തച്ഛനാണ് കോണ്‍ഗ്രസ്. 134 വര്‍ഷത്തെ പാരമ്പര്യം പറയുന്ന കോണ്‍ഗ്രസ് അറുപതിലേറെ വര്‍ഷക്കാലം കേന്ദ്രഭരണത്തിലായിരുന്നു. ബഹുഭൂരിപക്ഷം സംസ്ഥാനങ്ങളും അടക്കിവാണവരും അവര്‍തന്നെ. പതിനേഴ് വര്‍ഷത്തോളം നെഹ്‌റുവും അത്രയും തന്നെ മകള് ഇന്ദിരയും പ്രധാനമന്ത്രിയുമായി. ഇന്ദിരയുടെ മകന് രാജീവും പ്രധാനമന്ത്രിയായി.\nനെഹ്‌റു കുടുംബത്തിലെ ഇളമുറക്കാരന് രാഹുലിനെ പ്രധാനമന്ത്രിയാക്കാനായിരുന്നു ലോകസഭാ തെരഞ്ഞെടുപ്പില് കോണ്‍ഗ്രസിന്റെ കഠിനാധ്വാനം. എല്ലാം പാഴായി. പ്രധാനമന്ത്രിയാകാന് മത്സരിച്ച ആള് പ്രതിപക്ഷനേതാവെങ്കിലുമായില്ലെങ്കില് അതില്‍പ്പരം നാണക്കേടുണ്ടോ? ആ നാണക്കേടും തലയിലേറ്റിയാണ് കോണ്‍ഗ്രസിന്റെ ഇന്നത്തെ നില്‍പ്പ്. ഉത്തര്‍പ്രദേശിലെ അമേഠി 48 വര്‍ഷമായി നെഹ്‌റു കുടുംബത്തിന് സ്വന്തമാണ്. പത്രികയും കൊടുത്ത് മുങ്ങിയാലും അന്നാട്ടുകാര് കോണ്‍ഗ്രസിനെ ജയിപ്പിക്കും. പക്ഷെ നരേന്ദ്ര മോദിയുടെ ഭരണത്തിനു കീഴില് സൗജന്യമായി വിജയം നേടാന് കോണ്‍ഗ്രസിനാവില്ല. രാഹുലിനും പറ്റില്ല. അവിടെ തോല്‍വി ഉറപ്പായപ്പോഴാണ് വയനാട്ടിലേക്ക് പലായനം ചെയ്തത്. അവിടെ കോണ്‍ഗ്രസിന്റെ മാത്രം ചെലവില് ജയിച്ചുകേറാനാവില്ല. മുസ്ലീം ലീഗിന്റെ ഏണിയില് കയറി പൊക്കം കാണിക്കാനും പൊങ്ങച്ചം വിളമ്പാനും സാധിക്കുമെന്ന് ബോധ്യപ്പെട്ടു.\nജയിപ്പിച്ച് പകവീട്ടി മുസ്ലീം ലീഗ്\nലീഗിനെ ചത്തകുതിരയെന്ന് ആക്ഷേപിച്ച നെഹ്‌റുവിന്റെ കൊച്ചുമകനെ ജയിപ്പിച്ച് പകവീട്ടി മുസ്ലീം ലീഗ്. മുസ്ലീം ലീഗിന്റെയും വര്‍ഗീയ രാഷ്ട്രീയക്കാരുടെയും ബലത്തിലാണ് രാഹുല് ഉള്‍പ്പെടെ യുഡിഎഫ് 20ല് 19 സീറ്റും നേടിയത്. കോണ്‍ഗ്രസിന് രണ്ടക്ക സീറ്റില് ജയിക്കാനായത് കേരളത്തില് മാത്രമാണ്. മറ്റൊരിടത്തും പത്ത് സീറ്റ് തികച്ച് നേടാന് കഴിഞ്ഞിട്ടില്ല.\nകേരളത്തിലെ വിജയം സെക്യുലര് രാഷ്ട്രീയത്തിന്റെ വിജയമാണെന്നാണ് കോണ്‍ഗ്രസിന്റെ അവകാശവാദം അതിനെ മിതമായ ഭാഷയില് വിശേഷിപ്പിച്ചാല് ഉളുപ്പില്ലായ്മ എന്നേ പറയാന് സാധിക്കൂ. പി.കെ. കുഞ്ഞാലിക്കുട്ടിക്ക് ലഭിച്ച വന് ഭൂരിപക്ഷം സെക്യുലര് രാഷ്ട്രീയത്തിന്റെ വിജയമാണത്രെ. രാജ്യത്തെ വിഭജിച്ച വര്‍ഗീയ കക്ഷിയാണ് മുസ്ലീം ലീഗ്. ലീഗിന്റെ ആവശ്യം അംഗീകരിച്ച് രാഷ്ട്രത്തെ വെട്ടിമുറിക്കുന്നതിന് ഒത്താശചെയ്ത പാര്‍ട്ടിയാണ് കോണ്‍ഗ്രസ്. മതം ഒന്നാമത്. ബാക്കിയെല്ലാം പിന്നീട്, എന്നാണ് ലീഗിന്റെ സിദ്ധാന്തം. അതാണ് അവര്‍ക്ക് സെക്യുലര്. എല്ലാവരോടും തുല്യനീതി ആരോടുമില്ല പ്രീണനം എന്ന ആശയവുമായി പ്രവര്‍ത്തിക്കുന്ന ബിജെപി വര്‍ഗീയം. ഇത് കോണ്‍ഗ്രസുമാത്രമല്ല മാര്‍ക്‌സിസ്റ്റുപാര്‍ട്ടിയും അടിക്കടി പാടിനടക്കുന്നു.\nനരേന്ദ്രമോദി അധികാരമേറ്റത് മുതല് ഇതാ മോദിവന്നേ ന്യൂനപക്ഷങ്ങള് സൂക്ഷിച്ചോ എന്ന പ്രചാരണം നടത്തിയതില് മുന്നില് സിപിഎം ആയിരുന്നു. മോദിപ്പേടി ന്യൂനപക്ഷങ്ങളില് സൃഷ്ടിച്ചതില് മുഖ്യപങ്ക് സിപിഎമ്മിനാണ്. അവരുടെ അധ്വാനത്തിന്റെ നോക്കുകൂലിയാണ് കോണ്‍ഗ്രസ് ഇപ്പോള് നേടിയത്. മണ്ണും ചാരിനിന്നവര് പെണ്ണുംകൊണ്ട് പോയ അവസ്ഥ. രണ്ടുവര്‍ഷംമുന്‍പ് വന് ഭൂരിപക്ഷം നേടിയ ഇടതിന് ഇപ്പോള് 140 മണ്ഡലങ്ങളില് 16 ഇടത്ത് മാത്രമാണ് മേല്‍ക്കൈ. 16 മന്ത്രിമാരുടെ മണ്ഡലത്തില് വോട്ടുകുറഞ്ഞു. സ്പീക്കറും ഡെപ്യൂട്ടി സ്പീക്കറും പിന്നിലായി. എന്നിട്ടും ബിജെപി എവിടെ എന്നാണവര് ചോദിക്കുന്നത്.\nബിജെപി ഇന്നലെ ഇവിടെയുണ്ട്. ഇന്നും നാളെയും ഉണ്ട്. കേരളത്തിലെ ലോകസഭാ തെരഞ്ഞെടുപ്പില് നേട്ടമുണ്ടാക്കിയപാര്‍ട്ടിയല്ല ബിജെപി. എങ്കിലും ബിജെപിയുടെ പ്രയാണം കമ്മ്യൂണിസ്റ്റ്കാരെപ്പോലെ പിന്നോട്ടല്ല.\nഒരു തെരഞ്ഞെടുപ്പില് ജയമുണ്ടാക്കാന് കഴിഞ്ഞില്ലെങ്കില് തകര്‍ന്നടിയുന്നതുമല്ല. തിരുവനന്തപുരം അടക്കം തകര്‍ന്നടിഞ്ഞു എന്നാണ് ചില ചാനല് വിശാരദന്മാര് ആവര്‍ത്തിക്കുന്നത്.\nഅഞ്ച് വര്‍ഷംമുമ്പ് 19 ലക്ഷം വോട്ട് ലഭിച്ച ബിജെപി അത് 31 ലക്ഷമായി ഉയര്‍ത്തിയാല് തകര്‍ച്ചയാണോ? ഇടതിന്റെ വോട്ടില് അഞ്ച് ശതമാനം ഇടിഞ്ഞ വോട്ട് എങ്ങോട്ടുപോയി? യുഡിഎഫിന് വര്‍ധിച്ച അഞ്ച് ശതമാനം ആര് കൊടുത്തു. കോണ്‍ഗ്രസിന്റെ പച്ചത്തുരുത്ത് എത്രകാലം നിലനില്‍ക്കും. വല്ല ഉറപ്പും നല്‍കാന് കഴിയുമോ?\nമാറാപ്പുമായി മുഖ്യമന്ത്രി എത്രകാലം\nസമ്മിശ്രം ഈ സംവത്സരം


”ജോഷ്വാ മോശയുടെ പിന്‍ഗാമി’ മിസ്റ്ററി ത്രില്ലറുമായി പുതുമുഖങ്ങള് – Mangalam News Online\nലോകസിനിമയില് ത്രില്ലര് വിഭാഗത്തിലുള്ള ചിത്രങ്ങള്‍ക്ക് എപ്പോഴും വലിയ സ്വീകാര്യതയാണ് ലഭിക്കാറുള്ളത്. കാണുന്ന പ്രേക്ഷകനെ കഥയിലേക്ക് എത്തിക്കാന് സാധിച്ചാല് പിന്നീട് പ്രേക്ഷകര് കഥാപാത്രത്തിനൊപ്പം സഞ്ചരിക്കും എന്ന പ്രത്യേകത ത്രില്ലര് ചിത്രങ്ങള്‍ക്കുണ്ട്. മലയാള പ്രേക്ഷകര് എപ്പോഴും പരാതി പറഞ്ഞിരുന്ന കാര്യമായിരുന്നു മലയാള സിനിമയില് നല്ല ത്രില്ലറുകളെത്തുന്നില്ലായെന്നുള്ളത്.\nഎന്നാല് മെമ്മറീസ്, ദൃശ്യം, അഞ്ചാംപാതിര, ഫോറന്‍സിക് തുടങ്ങിയ ചിത്രങ്ങളെത്തിയതോടെ മലയാള സിനിമയില് ത്രില്ലര് ദാരിദ്ര്യം അവസാനിക്കുകയായിരുന്നു. ഈ ചിത്രങ്ങളുടെ ചുവട് പിടിച്ച് പിന്നീട് ചെറുതും വലുതുമായ പല ത്രില്ലര് ചിത്രങ്ങളും പ്രേക്ഷകരുടെ മുന്‍പിലെത്തി. ഇപ്പോഴിതാ ആ കൂട്ടത്തിലേക്ക് ഒരു സംഘം പുതുമുഖങ്ങള് കൂടി എത്തി നില്‍ക്കുകയാണ്.\n‘ജോഷ്വാ മോശയുടെ പിന്‍ഗാമി’ എന്ന് പേരിട്ടിരിക്കുന്ന ചിത്രത്തിന്റെ ഫസ്റ്റ്ലുക്ക് പോസ്റ്റര് സംവിധായകനായ തരുണ് മൂര്‍ത്തിയാണ് അദ്ദേഹത്തിന്റെ ഫെയ്സ്ബുക്ക് പേജിലൂടെ പുറത്ത് വിട്ടത്. ചിത്രത്തിന്റെ മുന്നണിയിലും പിന്നണിയിലും പ്രവര്‍ത്തിച്ചിരിക്കുന്നവരില് 99 ശതമാനം പേരും പുതുമുഖങ്ങളാണ് എന്ന പ്രത്യേകതയും ഈ ചിത്രത്തിനുണ്ട്. എന്റെ മെഴുതിരി അത്താഴങ്ങള്, സൂത്രക്കാരന് തുടങ്ങിയ ചിത്രങ്ങളുടെ സംവിധാന സഹായിയായി പ്രവര്‍ത്തിച്ച സുധീഷ് മോഹനാണ് ഈ ചിത്രം തിരക്കഥയെഴുതി സംവിധാനം ചെയ്തിരിക്കുന്നത്.\nസുധീഷ് മോഹന് തന്നെ തിരക്കഥയൊരുക്കി കഴിഞ്ഞ മാസം പ്രദര്‍ശനത്തിനെത്തിയ റോഡി എന്ന ഹൃസ്വചിത്രത്തിലെ കേന്ദ്രകഥാപാത്രത്തെ അവതരിപ്പിച്ച അഖിലേഷ് ഈശ്വറാണ് ഈ ചിത്രത്തിലെയും പ്രധാന കഥാപാത്രത്തെ അവതരിപ്പിച്ചിരിക്കുന്നത്. കള, ആര്‍ക്കറിയാം എന്നി ചിത്രങ്ങളിലൂടെ മലയാളികള്‍ക്ക് സുപരിചിതനായ പ്രമോദ് വെളിയനാടും ചിത്രത്തിലെ മറ്റൊരു സുപ്രധാന കഥാപാത്രമായെത്തുന്നു.\nകയേദു സിനിമാസിന്റെ ബാനറില് ഒരുങ്ങുന്ന ചിത്രത്തില് അഖിലേഷിനൊപ്പം നാല്‍പ്പതോളം പുതുമുഖങ്ങളും വേഷമിട്ടിരിക്കുന്നു. വിനോദ് ഗോപി ക്യാമറ കൈകാര്യം ചെയ്തിരിക്കുന്ന ചിത്രത്തിന്റെ എഡിറ്റിംഗ് നിര്‍വ്വഹിച്ചിരിക്കുന്നത് അനീഷ് സ്വാതിയും, സംഗീതവും പശ്ചാത്ത സംഗീതവും ഒരുക്കിയിരിക്കുന്നത് ബോണി ലൂയിസുമാണ്. കോവിഡ് പരിമിതികള്‍ക്കുളളില് നിന്നാണ് അണിയറ പ്രവര്‍ത്തര് സിനിമ പൂര്‍ത്തീകരിച്ചിരിക്കുന്നത്. ചിത്രം പൂര്‍ണമായും ഇന്‍വെസ്റ്റിഗേഷന് ത്രില്ലര് സ്വഭാവത്തിലുള്ള ഡ്രാമയാണെന്ന് സംവിധായകന് പറയുന്നു.\nഒരു പെണ്‍കുട്ടിയുടെ തിരോധാനവും അതിനെത്തുടര്‍ന്നുണ്ടാകുന്ന സംഭവങ്ങളുമാണ് ചിത്രം സംസാരിക്കുന്നത്. ചിത്രത്തിന്റേതായി പുറത്തിറങ്ങിയ ആദ്യ അനൗണ്‍സ്മെന്റ് പോസ്റ്ററില് വലിയ തരത്തിലുള്ള നിഗൂഡതകള് അണിയറ പ്രവര്‍ത്തകര് ഒളിപ്പിച്ച് വെച്ചിരുന്നു. ഇപ്പോള് ഇറങ്ങിയ ഫസ്റ്റ്ലുക്ക് പോസ്റ്ററിലും ചിത്രം സംസാരിക്കുന്ന വിഷയത്തെക്കുറിച്ചുള്ള ചില സൂചനകളും കാണാം.\nസ്ത്രീകളും സൈബര് കുറ്റകൃത്യങ്ങളും, പെണ്‍കുട്ടികളുടെ തിരോധാനത്തിലെ ദുരൂഹത, ലോക്ഡൗണ് നീട്ടി തുടങ്ങിയ തലക്കെട്ടുള്ള പത്രവാര്‍ത്തകള് പോസ്റ്ററില് ചിലയിടങ്ങളില് അവ്യക്തമായി കാണാന് സാധിക്കുന്നുണ്ട്.\nഒരു കച്ചവട സിനിമ എന്നതിനപ്പുറത്തേക്ക് ജോഷ്വാ മോശയുടെ പിന്‍ഗാമി എന്ന ചിത്രം സംസാരിക്കുന്ന വിഷയം കുറച്ച് കൂടീ തീവ്രതയേറിയതാണ് എന്ന സൂചനയും പോസ്റ്റര് നല്‍കുന്നുണ്ട്. പോസ്റ്റ് പ്രൊഡക്ഷന് വര്‍ക്കുകള് പുരോഗമിക്കുന്ന ചിത്രം ആഗസ്റ്റ് മാസത്തില് പ്രേക്ഷകരിലേക്ക് എത്തിക്കാനാകുമെന്നാണ് അണിയറ പ്രവര്‍ത്തകര് പറയുന്നത്.\nTaggedjoshua moshayude pinagamimistory thriller\nPrevious Article പണം കടം നല്‍കാത്തതിലുള്ള വൈരാഗ്യം തീര്‍ക്കാന് 17കാരിയെ ലൈംഗികമായി ഉപദ്രവിച്ചയാള് അറസ്റ്റില്\nNext Article ആവോലിച്ചാല് ലിഫ്റ്റ് ഇറിഗേഷന് 10.7 കോടി രൂപയുടെ പദ്ധതിക്ക് അംഗീകാരം


മൂന്നു മാസത്തെ ലോക്ക്ഡൗണിനുശേഷം വുഹാൻ തുറന്നു; ലോകത്ത് കൊറോണ ബാധിതരുടെ എണ്ണം 14 ലക്ഷം കടന്നു-China on Wednesday ended its lockdown in Wuhan\nCoronavirus Wuhan Reopens After 11 Weeks Of Lockdown\n11 ആഴ്ചത്തെ ലോക്ക്ഡൗൺ അവസാനിച്ചതോടെ പൊതുഗതാഗതത്തിന് ഏർപ്പെടുത്തിയിരുന്ന നിയന്ത്രണവും പിൻവലിച്ചു\nApril 08, 2020 11:59:53 am\nബീജിങ്: ഏകദേശം മൂന്ന് മാസത്തിന് ശേഷം ചൈനയിലെ വുഹാനിൽ പ്രഖ്യാപിച്ചിരുന്ന ലോക്ക്ഡൗൺ അവസാനിപ്പിച്ചു. ലോകത്തെ മുഴുവൻ ഭീതിയിലാഴ്‌ത്തിയ കൊറോണ വൈറസിന്റെ ഉത്ഭവം ഇവിടെനിന്നായിരുന്നു. കഴിഞ്ഞ മൂന്നാഴ്ചയ്ക്കിടെ മൂന്നു പുതിയ കേസുകൾ മാത്രമാണ് വുഹാനിൽ റിപ്പോർട്ട് ചെയ്തത്. ജനുവരി മുതൽ ചൈനയിൽ കോവിഡ് ബാധിച്ച് മരണങ്ങളൊന്നും റിപ്പോർട്ട് ചെയ്തിരുന്നില്ല. ഇതോടെയാണ് ലോക്ക്ഡൗൺ പിൻവലിക്കാൻ ഭരണകൂടം തീരുമാനിച്ചത്.\n11 ആഴ്ചത്തെ ലോക്ക്ഡൗൺ അവസാനിച്ചതോടെ പൊതുഗതാഗതത്തിന് ഏർപ്പെടുത്തിയിരുന്ന നിയന്ത്രണവും പിൻവലിച്ചു. ആയിരക്കണക്കിന് പേരാണ് ആദ്യ ട്രെയിൻ, വിമാന സർവീസിലുമായി വുഹാനിൽനിന്നും പോയത്.\nആഗോളതലത്തിൽ യുഎസിലാണ് കോവിഡ് ബാധിതരുടെ എണ്ണം ദിനംപ്രതി വർധിക്കുന്നത്. ഇന്നലെ മാത്രം 1,9000 ലധികം പേരാണ് രോഗം ബാധിച്ച് മരിച്ചത്. ഇതോടെ രാജ്യത്ത് മരിച്ചവരുടെ എണ്ണം 12,000 കടന്നു. കൊറോണ വൈറസ് ബാധിച്ച് ഏറ്റവും കൂടുതൽ പേർ മരിച്ചത് ഇറ്റലിയിലാണ്. 17,127 പേരാണ് ഇവിടെ മരിച്ചത്. സ്‌പെയിൻ (14,045), ഫ്രാൻസ് (10,328), യുകെ (6,159) എന്നിങ്ങനെയാണ് മറ്റു രാജ്യങ്ങളിലെ കണക്കുകൾ.\nRead Also: Covid-19 Live Updates: രാജ്യത്ത് കഴിഞ്ഞ 24 മണിക്കൂറിൽ രോഗം സ്ഥിരീകരിച്ചത് 508 പേർക്ക്, മരണസംഖ്യ 149 ആയി\nലോകത്ത് കൊറോണ ബാധിതരുടെ എണ്ണം 14,29,437 ആണ്. 300,767 പേർ ഇതുവരെ രോഗമുക്തി നേടി. ഇന്ത്യയിൽ കൊറോണ വൈറസ് വ്യാപനം വർധിക്കുന്നുണ്ട്. കഴിഞ്ഞ 24 മണിക്കൂറിൽ മാത്രം 508 പുതിയ കോവിഡ്-19 കേസുകളാണ് രാജ്യത്ത് റിപ്പോർട്ട് ചെയ്തത്. ഇതോടെ ഇന്ത്യയിൽ രോഗം സ്ഥിരീകരിച്ചവരുടെ എണ്ണം 5,194 ആയി. 149 പേർ മരണപ്പെട്ടപ്പോൾ 353 പേർ രോഗം മാറി ജീവിതത്തിലേക്ക് മടങ്ങിയെത്തി.\nരാജ്യത്ത് ഏറ്റവും കൂടുതൽ കോവിഡ് ബാധിതരുള്ള മഹാരാഷ്‌ട്രയിൽ രോഗികളുടെ എണ്ണം ആയിരം കടന്നു. രാജ്യത്ത് ആദ്യമായാണ് ഒരു സംസ്ഥാനത്ത് മാത്രം ആയിരത്തിലേറെ പോസിറ്റീവ് കേസുകൾ റിപ്പോർട്ട് ചെയ്യുന്നത്. മഹാരാഷ്ട്രയിൽ ആകെ കേസുകളുടെ എണ്ണം 1,018 ആയി. സംസ്ഥാനത്ത് ഇന്നുമാത്രം 150 കേസുകൾ റിപ്പോർട്ട് ചെയ്‌തു. ഇതിൽ 116 കേസുകളും മുംബൈയിലാണ്. ധാരാവി ചേരിയിൽ ഉൾപ്പെടെ അതീവ ജാഗ്രത തുടരുകയാണ്. കോവിഡ് സാമൂഹ്യവ്യാപനത്തിലേക്ക് കടന്നിട്ടുണ്ടോ എന്ന ആശങ്കയിലാണ് ആരോഗ്യവിദഗ്‌ധർ.\nRead in English: Wuhan reopens after 11 weeks of lockdown


ചുവപ്പുകാര്‍ഡ് വാങ്ങിയ റൊണാള്‍ഡോയ്ക്ക് വീണ്ടും തിരിച്ചടി; ഇനി പുറത്തിരിക്കേണ്ടിവരും - myKhel Malayalam\n» ചുവപ്പുകാര്‍ഡ് വാങ്ങിയ റൊണാള്‍ഡോയ്ക്ക് വീണ്ടും തിരിച്ചടി; ഇനി പുറത്തിരിക്കേണ്ടിവരും\nചുവപ്പുകാര്‍ഡ് വാങ്ങിയ റൊണാള്‍ഡോയ്ക്ക് വീണ്ടും തിരിച്ചടി; ഇനി പുറത്തിരിക്കേണ്ടിവരും\nUpdated: Friday, September 28, 2018, 12:29 [IST]\nറോം: ചാമ്പ്യന്‍സ് ലീഗ് ഫുട്‌ബോള് മത്സരത്തിനിടെ ചുവപ്പുകാര്‍ഡ് കണ്ട് പുറത്തുപോകേണ്ടിവന്ന സൂപ്പര്‍താരം ക്രിസ്റ്റ്യാനോ റൊണാള്‍ഡോയെ വിലക്കി. യുവന്റസ് താരം ക്രിസ്റ്റിയാനോയെ ഒരു കളിയില്‍നിന്നുമാണ് വിലക്കിയതെന്ന് യുവേഫ വ്യക്തമാക്കി. ഈ സീസണില് യുവന്റസിലെത്തിയ ക്രിസ്റ്റ്യാനോയ്ക്ക് പുതിയ ജഴ്‌സിയില് ആദ്യ ചാമ്പ്യന്‍സ് ലീഗില്‍തന്നെ ചുവപ്പുകാര്‍ഡ് ലഭിച്ചിരുന്നു.\nവലന്‍സിയയ്‌ക്കെതിരായ മത്സരത്തില് 29 മിനിറ്റുമാത്രമാണ് താരത്തിന് കളിക്കാനായത്. മത്സരത്തില് യുവന്റസ് ജയിച്ചെങ്കിലും മൈതാനത്തെ നാടകീയ സംഭവങ്ങള് റൊണാള്‍ഡോയുടെ അരങ്ങേറ്റത്തിന് മങ്ങലേല്‍പ്പിച്ചു. ഇതിന് പിന്നാലെയാണ് ചാമ്പ്യന്‍സ് ലീഗിലെ അടുത്ത മത്സരത്തില്‍നിന്നും താരത്തെ വിലക്കിയത്. അതേസമയം, ഒരു കളിയില്‍നിന്നും മാത്രം വിലക്ക് ലഭിച്ചതോടെ മുന് ക്ലബ്ബ് മാഞ്ചസ്റ്റര് യുണൈറ്റഡിനെതിരെയുള്ള മത്സരത്തില് താരത്തിന് കളിക്കാനാകും.\nഒക്ടോബര് 23നാണ് യുവന്റസും മാഞ്ചസ്റ്റര് യുണൈറ്റഡും തമ്മിലുള്ള മത്സരം. 2003 മുതല് 2009 വരെ യുണൈറ്റഡ് താരമായിരുന്ന ക്രിസ്റ്റിയാനോ പിന്നീട് റയല് മാഡ്രിഡിലേക്ക് ചേക്കേറിയിരുന്നു. രണ്ട് ലാ ലീഗയും നാല് ചാമ്പ്യന്‍സ് ലീഗ് ട്രോഫികളും നേടി ഒന്‍പത് വര്‍ഷത്തെ മാഡ്രിഡ് കരിയര് അവസാനിപ്പിച്ചാണ് താരം ഈ സീസണില് യുവന്റസിലേക്ക് കൂടുമാറിയത്. ഇറ്റാലിയന് ലീഗില് പ്രതീക്ഷിച്ച തുടക്കം കിട്ടിയില്ലെങ്കിലും വരും മത്സരങ്ങളില് സൂപ്പര്‍താരം ചുവടുറപ്പിക്കുമെന്നാണ് ആരാധകരുടെ പ്രതീക്ഷ.\nRead more about: champions league cristiano ronaldo football ക്രിസ്റ്റിയാനോ റൊണാള്‍ഡോ ഫുട്‌ബോള് ചാമ്പ്യന്‍സ് ലീഗ്\nStory first published: Friday, September 28, 2018, 12:22 [IST]


വനംവകുപ്പ് കസ്റ്റഡിയിൽ കിണറിൽ വീണു മരിച്ചയാളുടേത് മുങ്ങിമരണമെന്ന് പോസ്റ്റുമോർട്ടം റിപ്പോർട്ട്; മർദനമേറ്റിട്ടില്ല | Metro Journal Online\nവനംവകുപ്പ് കസ്റ്റഡിയിൽ കിണറിൽ വീണു മരിച്ചയാളുടേത് മുങ്ങിമരണമെന്ന് പോസ്റ്റുമോർട്ടം റിപ്പോർട്ട്; മർദനമേറ്റിട്ടില്ല\nവനംവകുപ്പ് കസ്റ്റഡിയിൽ എടുത്ത പത്തനംതിട്ട ചിറ്റാറിലെ ഫാം ഉടമ മത്തായിയുടേത് മുങ്ങിമരണമെന്ന് പോസ്റ്റുമോർട്ടം റിപ്പോർട്ട്. ശരീരത്തിൽ മർദ്ദനമേറ്റതിന്റെ സൂചനകൾ ഇല്ല. കൈ ഒടിയുകയും തലയുടെ ഇടത് ഭാഗത്ത് ചതവും ഉണ്ട്. ഇത് കിണറ്റിൽ വീണപ്പോൾ സംഭവിച്ചതാകാമെന്നാണ് നിഗമനം.\nവനംവകുപ്പിന്റെ സിസിടിവി ക്യാമറകൾ നശിപ്പിച്ചെന്ന് ആരോപിച്ചാണ് മത്തായിയെ കസ്റ്റഡിയിലെടുത്തത്. പിന്നാലെ ഇയാളെ കിണറ്റിൽ മരിച്ച നിലയിൽ കാണുകയായിരുന്നു. മരണത്തിൽ ദുരൂഹതയുണ്ടെന്നും കൊലപാതകമാണെന്നും ആരോപിച്ച് കുടുംബം രംഗത്തുവന്നിരുന്നു.\nമത്തായിയെ കസ്റ്റഡിയിലെടുത്തതിൽ നിരവധി ചട്ടലംഘനം നടന്നതായി കണ്ടെത്തിയിരുന്നു. എന്ത് കുറ്റത്തിനാണ് മത്തായിയെ കസ്റ്റഡിയിലെടുക്കുന്നതെന്ന വിവരം ബന്ധുക്കളെയോ ഉത്തരവാദപ്പെട്ട ജനപ്രതിനിധികളേയോ ഉദ്യോഗസ്ഥർ അറിയിച്ചിരുന്നില്ല.\nകസ്റ്റഡിയിലെടുത്ത ശേഷം മത്തായിയെ ചിറ്റാർ ഫോറസ്റ്റ് സ്റ്റേഷനിലെത്തിച്ചതുമില്ല. സ്റ്റേഷനിലെ ഔദ്യോഗിക രേഖയായ ജനറൽ ഡയറിയിൽ കസ്റ്റഡി വിവരം രേഖപ്പെടുത്തിയിട്ടില്ല. മത്തായിയുടെ മൊഴി രേഖപ്പെടുത്താതെയാണ് കുടപ്പന ഭാഗത്തേക്ക് തെളിവെടുപ്പിനായി കൊണ്ട് പോയത്.\n← പ്രവാസി ഡിവിഡന്റ് പദ്ധതിക്ക് വൻ സ്വീകരണം; പ്രവാസികൾ പദ്ധതിയിൽ നിക്ഷേപിച്ച തുക 100 കോടി കവിഞ്ഞു\nകൊളസ്ട്രോളിനെ ഇല്ലാതാക്കാൻ ഇതാ ഒരു ഉഗ്രൻ വിദ്യ ! →


പെൺസിംഹത്തിന്റെ ദിവസം ആരംഭിക്കുന്നത് തന്നെ യുവാവിനെ ആലിംഗനം ചെയ്ത്; അസാധാരണ സ്നേഹത്തിന്റെ വീഡിയോ കാണാം.. – Media Mangalam\nBreaking NewsNEWSSocial MediaTrendingWORLD\nപെൺസിംഹത്തിന്റെ ദിവസം ആരംഭിക്കുന്നത് തന്നെ യുവാവിനെ ആലിംഗനം ചെയ്ത്; അസാധാരണ സ്നേഹത്തിന്റെ വീഡിയോ കാണാം..\nപെൺസിംഹത്തിന് കൂട്ടായി ഒരു മനുഷ്യൻ. സിർഗ എന്ന പെൺസിംഹം തന്റെ ഓരോ ദിവസവും ആരംഭിക്കുന്നത് തന്നെ ഉറ്റസുഹൃത്തായ വാലന്റൈൻ ഗ്രൂണറിനെ ആലിംഗനം ചെയ്താണ്. ദക്ഷിണാഫ്രിക്കയിലെ ബോട്സ്വാനയിലെ കലഹാരി മരുഭൂമിയിലെ മോഡിസ്സ വൈൽഡ് ലൈഫ് കേന്ദ്രത്തിലാണ് അസാധാരണമായ ഈ ആത്മബന്ധം ലോകത്തിന് കാണാനാകുന്നത്.\nഒമ്പത് വർഷം മുമ്പാണ് വെറും പത്ത് ദിവസം മാത്രം പ്രായമുള്ള സിംഹകുഞ്ഞിനെ വാലന്റൈന് ലഭിക്കുന്നത്. അദ്ദേഹം അതിനെ സിർഗ എന്ന് വിളിച്ചു. ഒപ്പം കൊണ്ടുവന്ന് പരിചരിച്ചു. അങ്ങനൊണ് ഇവർക്കിടയിലെ സ്നേഹം വളരുന്നത്.\nസിംഹം യുവാവിനെ ആലിംഗനം ചെയ്യുന്ന വീഡിയോ ഇപ്പോൾ സമൂഹ മാധ്യമങ്ങളിൽ വൈറലാണ്. ഈ ജോഡിയുടെ അഭേദ്യമായ ബന്ധം ലോകമെമ്പാടുമുള്ള ഇന്റർനെറ്റ് സെൻസേഷനായി മാറിയിരിക്കുന്നു, അവരുടെ ആലിംഗനത്തിന്റെ വീഡിയോകൾക്ക് ദശലക്ഷക്കണക്കിന് കാഴ്ചകൾ ലഭിച്ചു.\nSIRGA Valentin Gruener വാലന്റൈൻ ഗ്രൂണർ സിർഗ\n'നീണ്ട ഇരുപത്തിയൊന്നു വർഷത്തെ കാത്തിരിപ്പ്, നിന്നെയോർത്ത് ഞങ്ങൾ അഭിമാനിക്കുന്നു; ഹർനാസിന് അഭിനന്ദനവുമായി മുൻ വിശ്വസുന്ദരി ലാറാ ദത്ത


6960 more covid case in kerala സംസ്ഥാനത്ത് ഇന്ന് 6960 പേർക്ക് കൊവിഡ്\nസംസ്ഥാനത്ത് ഇന്ന് 6960 പേര്‍ക്ക് കൊവിഡ് സ്ഥിരീകരിച്ചു. എറണാകുളം 1083, കോഴിക്കോട് 814, കോട്ടയം 702, കൊല്ലം 684, പത്തനംതിട്ട 557, മലപ്പുറം 535, തിരുവനന്തപുരം 522, ആലപ്പുഴ 474, തൃശൂര് 401, കണ്ണൂര് 321, വയനാട് 290, ഇടുക്കി 256, പാലക്കാട് 234, കാസര്‍ഗോഡ് 87 എന്നിങ്ങനെയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയു.കെ.യില് നിന്നുവന്ന ഒരാള്‍ക്കാണ് കഴിഞ്ഞ 24 മണിക്കൂറിനകം കൊവിഡ് സ്ഥിരീകരിച്ചത്. ഇതോടെ അടുത്തിടെ യു.കെ.യില് നിന്നുവന്ന 69 പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇവരില് 45 പേരുടെ പരിശോധനാഫലം നെഗറ്റീവായി. ആകെ 10 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nസംസ്ഥാനത്തെ വിവിധ ജില്ലകളിലായി 2,11,824 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,99,889 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 11,935 പേര് ആശുപത്രികളിലും നിരീക്ഷണത്തിലാണ്. 1282 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്3പുതിയ ഹോട്ട്സ്‌പോട്ടുകളാണുള്ളത്. പത്തനംതിട്ട ജില്ലയിലെ താന്നിത്തോട് (കണ്ടൈന്‍മെന്റ് വാര്‍ഡ് 9), പാലക്കാട് ജില്ലയിലെ അമ്പലപ്പാറ (10, 18), വയനാട് ജില്ലയിലെ മുള്ളന്‍കൊല്ലി (സബ് വാര്‍ഡ് 9, 10) എന്നിവയാണ് പുതിയ ഹോട്ട്സ്‌പോട്ടുകള്.3പ്രദേശങ്ങളെ ഹോട്ട്സ്‌പോട്ടില് നിന്നും ഒഴിവാക്കി. ഇതോടെ നിലവില് ആകെ 407 ഹോട്ട്സ്‌പോട്ടുകളാണുള്ളത്.


രാജാ രവിവർമ: നിറങ്ങളുടെ രാജാവ്\nമനോരമ ലേഖകൻ April 29, 2021 01:58 PM IST\n1906 ഒക്ടോബർ രണ്ടിനു വിട പറഞ്ഞു\nചിത്രമെന്നാൽ മലയാളികൾക്കു രവിവർമച്ചിത്രമാണ്. നിറങ്ങൾക്കു മലയാളമഹിമയുടെ നിത്യമുദ്ര നൽകിയ ഇൗ ചിത്രമെഴുത്തുകാരന്റെ പിറവി 1848 ഏപ്രിൽ 29നു കിളിമാനൂര് കോവിലകത്തായിരുന്നു. അച്ഛൻ പണ്ഡിതശ്രേഷ്ഠനായ നീലകണ്ഠൻ ഭട്ടതിരിപ്പാട്. അമ്മ: ചിത്രകാരിയും കവയിത്രിയും സംഗീതജ്ഞയുമായ ഉമാംബഭായി തമ്പുരാട്ടി. അമ്മ പറഞ്ഞുകൊടുത്ത പുരാണകഥകളാണു രവിവർമയിൽ ഭാവനയുടെ ലോകം ആദ്യം വരച്ചിട്ടത്. കല്ലും കരിക്കട്ടയും കൊണ്ടു കൊട്ടാരച്ചുമരിൽ രവിവർമ്മ വരച്ചിട്ടു.\nപ്രസിദ്ധ ചിത്രകാരനും വൈദ്യനുമായിരുന്ന അമ്മാവൻ രാജരാജവർമ കോയിത്തമ്പുരാനാണു രവിവർമയെ ചിത്രരചന പഠിപ്പിക്കാമെന്നു തീരുമാനിച്ചത്. ഏഴാം വയസ്സിൽ രവിവർമ ചിത്രരചനാ പഠനം തുടങ്ങി. പന്ത്രണ്ടു വയസ്സിനകം ചായങ്ങളുടെ ചേരുവയിൽ രവിവർമ അതിവിദഗ്ധനായി. 1862ൽ അനന്തരവനെ കൂട്ടി രാജരാജവർമ ആയില്യം തിരുനാൾ രാമവർമ മഹാരാജാവിന്റെ അടുത്തു ചെന്നു. കൊട്ടാരത്തിൽ താമസിച്ചു ചിത്രരചന പഠിക്കാൻ മഹാരാജാവ് അനുവാദം നൽകിയതു വഴിത്തിരിവായി.\nവിദേശത്തുനിന്നുള്ള ബ്രഷുകളും ചായക്കൂട്ടുകളും രവിവർമയ്ക്ക് ആദ്യം എത്തിച്ചുകൊടുത്തതു കേരളവർമ വലിയ കോയിത്തമ്പുരാനായിരുന്നു. ജലച്ചായത്തേക്കാൾ എണ്ണച്ചായത്തിലായി രവിവർമ്മയുടെ താൽപര്യം. പതിനെട്ടാം വയസ്സിൽ, കേരളവർമ വലിയ കോയിത്തമ്പുരാന്റെ ഭാര്യാസഹോദരി മാവേലിക്കര കൊട്ടാരത്തിലെ പൂരുരുട്ടാതിനാൾ തമ്പുരാട്ടിയെ ജീവിത സഖിയാക്കി. ഇവർക്ക് അഞ്ചുമക്കളുണ്ടായിരുന്നു. 1870ൽ മൂകാംബിക ക്ഷേത്രത്തിലേക്കു നടത്തിയ തീർഥയാത്രയാണു രവിവർമയിൽ ജീവിതദൃശ്യങ്ങളുടെ വലിയ ഖനി നിറച്ചത്. 1873ൽ മദ്രാസിൽ നടത്തിയ ചിത്രകലാമത്സരത്തിൽ രവിവർമയുടെ ‘പിച്ചിപ്പൂ ചൂടിയ നായർ വനിത’ ഒന്നാം സമ്മാനത്തിന് അർഹമായി. അതേ വർഷം ഓസ്ട്രിയയിലെ വിയന്നയിൽ നടന്ന മത്സരത്തിലും ഇതേ ചിത്രം ഒന്നാമതെത്തി. 1885ൽ മൈസൂർ രാജാവ് രവിവർമയെ അങ്ങോട്ടു ക്ഷണിക്കുകയും അദ്ദേഹത്തിനായി ഒരു കൊട്ടാരം തന്നെ ഒരുക്കിക്കൊടുക്കുകയും ചെയ്തു. 1891ലും 92ലുമായി നടത്തിയ ബറോഡ, ബോംബെ സന്ദർശങ്ങളും രവിവർമ്മയുടെ ചിത്രലോകം ഏറെ വിപുലമാക്കി. 1894ലെ രണ്ടാം ഭാരതപര്യടന കാലമായപ്പോഴേക്കു രവിവർമയെ കാത്ത് ആസ്വാദകർ റെയിൽവേ സ്റ്റേഷനുകളിൽപ്പോലും നീണ്ട നേരം കാത്തുനിൽക്കും വിധം അദ്ദേഹം പ്രസിദ്ധനായിക്കഴിഞ്ഞിരുന്നു.\n1893ൽ ഷിക്കാഗോയിൽ നടന്ന ലോക മതസമ്മേളന കലാപ്രദർശനത്തിൽ രവിവർമച്ചിത്രങ്ങൾക്കു രണ്ടു പുരസ്കാരങ്ങൾ ലഭിച്ചു. ഇതോടെ, ലോകമെങ്ങുമുള്ള ചിത്രകലാ പുസ്തകങ്ങളിലും പഠനങ്ങളിലും അദ്ദേഹത്തിന്റെ ചിത്രങ്ങൾ ഇടംപിടിച്ചു. 1900 ഓഗസ്റ്റിലെ പാരിസ് ലോക ചിത്രകലാ പ്രദർശനത്തിൽ രവിവർമ്മചിത്രങ്ങൾ ഒന്നാം സ്ഥാനം നേടി. ‘ഇനി മത്സരങ്ങളിൽ പങ്കെടുക്കുന്നില്ല’ എന്ന് 1901ൽ രവിവർമ പ്രഖ്യാപിച്ചു. മറ്റു കലാകാരന്മാർക്ക് അവസരമൊരുക്കുകയായിരുന്നു ലക്ഷ്യം. 1904 ഫെബ്രുവരിയിൽ മദ്രാസിലായിരുന്നു അദ്ദേഹത്തിന്റെ അവസാന ചിത്രപ്രദർശനം. 1904 ൽ ബ്രിട്ടിഷ് ഭരണകൂടം 'കൈസർ-ഇ -ഹിന്ദ് ബഹുമതി നൽകി. പ്രമേഹം ഏറെ അലട്ടിയിരുന്ന അദ്ദേഹം 1906 ഒക്ടോബർ രണ്ടിനു വിട പറഞ്ഞു.\nകാലം മായ്ക്കാത്ത ചിത്രങ്ങൾ\n∙ 1894 ലാണു രാജാ രവിവർമയുടെ ഒരു ചിത്രം ആദ്യമായി അച്ചടിക്കുന്നത്. ‘ശകുന്തളാജനനം’ ആയിരുന്നു ചിത്രം.\n∙ രവിവർമയുടെ ചില പ്രസിദ്ധ ചിത്രങ്ങൾ : ദക്ഷിണേന്ത്യയിലെ ജിപ്സികൾ, തംബുരു മീട്ടിപ്പാടുന്ന തമിഴ് വനിത, ശകുന്തളാ പത്രലേഖനം, ദമയന്തീഹംസ സംവാദം, സീതാഭൂപ്രവേശം, മലബാർ സുന്ദരി വയലിൻ വായിക്കുന്നു, അച്ഛൻ വരുന്നു, സരസ്വതീ ദേവി, സൈരന്ധ്രി, സീതാ സിദ്ധി, ലക്ഷ്മീദേവി, ദമയന്തി, രാധയും കൃഷ്ണനും, ശന്തനുവും മത്സ്യഗന്ധിയും, പാഞ്ചാലീവസ്ത്രാക്ഷേപം, വിശ്വാമിത്രനും മേനകയും, നളനും ദമയന്തിയും, ഹരിശ്ചന്ദ്രനും താരാമതിയും, ശ്രീകൃഷ്ണജനനം.\nചരിത്രത്തിൽ ഇന്ന് - ഏപ്രിൽ 29\n∙മാസ്‌റ്റർ ഓഫ് സസ്പെൻസ്' എന്നറിയപ്പെട്ട ബ്രിട്ടിഷ് ചലച്ചിത്രകാരൻ ആൽഫ്രഡ് ഹിച്ച്കോക്ക് അന്തരിച്ചു (1980). ദ് ബേഡ്‌സ്, ദ് മാൻ ഹു ന്യൂ ടൂ മച്ച്, ഡയൽ എം ഫോർ മർഡർ, സൈക്കോ, റബേക്ക തുടങ്ങിയവ പ്രധാന സിനിമകളാണ്.\n∙ശിൽപിയും ചിത്രകാരനും എഴുത്തുകാരനുമായ എം.വി. ദേവൻ അന്തരിച്ചു (2014). 'ദേവസ്‌പന്ദനം' എന്ന കൃതിക്കു വയലാർ അവാർഡും കേരളം സാഹിത്യ അക്കാദമി പുരസ്‌കാരവും ലഭിച്ചു.\n∙മുൻ ഇന്ത്യൻ ഫുട്ബോൾ ടീം ക്യാപ്‌റ്റനും 1992 ൽ സന്തോഷ്‌ട്രോഫി നേടിയ കേരള ടീം ക്യാപ്റ്റനുമായ വി. പി. സത്യൻ ജനിച്ചു (1965). ഇദ്ദേഹത്തിന്റെ ജീവിതം ആസ്‌പദമാക്കിയുള്ള സിനിമയാണു 'ക്യാപ്റ്റൻ'.\n∙ഇന്റർനാഷനൽ തിയറ്റർ ഇൻസ്റ്റിറ്റ്യൂട്ടിന്റെ നേതൃത്വത്തിൽ 1982 മുതൽ രാജ്യാന്തര നൃത്തദിനമായി ആചരിക്കുന്നു.\n∙രാസായുധങ്ങൾ നിരോധിക്കുക എന്ന ലക്ഷ്യത്തോടെ ഓർഗനൈസേഷൻ ഫോർ ദ് പ്രൊഹിബിഷൻ ഓഫ് കെമിക്കൽ വെപ്പൺസ് (OPCW) നിലവിൽ വന്നു (1997). ഹേഗ് ആസ്ഥാനമായ സംഘടനയ്ക്കു 2013 ൽ സമാധാന നൊബേൽ ലഭിച്ചു.\nEnglish Summary : Exam Guide - April 29 - Today in history


മുന് രാഷ്ട്രപതി പ്രണബ് മുഖര്‍ജി അന്തരിച്ചു – Utharadesam\nAugust 31, 2020 Published Time: 5:58 PM\nന്യൂഡെല്‍ഹി: മുന് രാഷ്ട്രപതി പ്രണബ് മുഖര്‍ജി അന്തരിച്ചു. കഴിഞ്ഞ മൂന്നാഴ്ചയായി ആസ്പത്രിയില് ചികിത്സയിലായിരുന്നു. തലച്ചോറിലെ രക്തസ്രാവത്തെ തുടര്‍ന്നാണ് ഡെല്‍ഹിയിലെ സൈനിക ആസ്പത്രിയില് പ്രവേശിപ്പിച്ചത്. ഇതിനിടെ കോവിഡ് ബാധിക്കുകയും ചെയ്തു. ഇതോടെയാണ് ആരോഗ്യനില കൂടുതല് അപകടത്തിലായത്. ഇതേതുടര്‍ന്ന് വെന്റിലേറ്ററിന്റെ സഹായത്തോടെയായിരുന്നു കഴിഞ്ഞിരുന്നത്.\n84 വയസായിരുന്നു. മകന് അഭിജിത് മുഖര്‍ജി തന്നെയാണ് ട്വിറ്ററിലൂടെ ഇക്കാര്യം അറിയിച്ചത്. തിങ്കളാഴ്ച വൈകീട്ട് 5.45 മണിയോടെയായിരുന്നു അന്ത്യം. ഇന്ത്യയുടെ 13ാം രാഷ്ട്രപതിയാണ്. ബംഗാളില് നിന്ന് ഇന്ത്യന് രാഷ്ട്രപതിയാകുന്ന ആദ്യ വ്യക്തിയാണ്. ഇന്ത്യന് പാര്‍ലമെന്റില് ബജറ്റ് അവതരിപ്പിച്ച ആദ്യ ബംഗാളിയും അദ്ദേഹമാണ്. ഇന്ത്യ യുഎസ് ആണവ കരാര് നടപ്പാക്കുന്നതില് മുഖ്യപങ്കു വഹിച്ചിട്ടുണ്ട്. 2004 ല് പ്രതിരോധമന്ത്രിയും 2006 ല് വിദേശകാര്യ മന്ത്രിയുമായി. രണ്ടാം യുപിഎ സര്‍ക്കാരില് ധനമന്ത്രിയായിരിക്കുമ്പോള് ദേശീയ ഗ്രാമീണ തൊഴിലുറപ്പ് നിയമം, പെണ്‍കുട്ടികളുടെ സാക്ഷരത – ആരോഗ്യ പരിരക്ഷാ പദ്ധതി തുടങ്ങിയവ വഴി ശ്രദ്ധേയനായി. 2012 മുതല് 2017 വരെയാണ് അദ്ദേഹം ഇന്ത്യന് രാഷ്ട്രപതി ആയിരുന്നത്.\n1935 ഡിസംബര് 11ന് പശ്ചിമബംഗാളിലെ ബീര്‍ഭൂം ജില്ലയിലെ മീറഠി ഗ്രാമത്തിലാണ് ജനനം. 1969ലാണ് ആദ്യമായി രാജ്യസഭയിലെത്തുന്നത്. 1977ല് മികച്ച പാര്‍ലമെന്റേറിയനുള്ള പുരസ്‌കാരം ലഭിച്ചു. 2004ല് ലോക്സഭയിലെത്തി. 2019-ല് ഭാരത രത്ന നല്‍കി രാജ്യം അദ്ദേഹത്തെ ആദരിച്ചു. 2008ല് പത്മവിഭൂഷണ് ബഹുമതിയും ലഭിച്ചിട്ടുണ്ട്. എഡിബിയുടെ ബോര്‍ഡ് ഓഫ് ഗവര്‍ണന്‍സ് ചെയര്‍മാന് സ്ഥാനവും വഹിച്ചിട്ടുണ്ട്. ബിയോണ്ട് സര്‍വൈവല്, എമര്‍ജിങ് ഡൈമന്‍ഷന്‍സ് ഓഫ് ഇന്ത്യന് ഇക്കണോമി, ചാലഞ്ച് ബിഫോര് ദ് നാഷന്/സാഗ ഓഫ് സ്ട്രഗ്ള് ആന്‍ഡ് സാക്രിഫൈസ് തുടങ്ങിയ പുസ്തകങ്ങള് അദ്ദേഹം രചിച്ചിട്ടുണ്ട്.\nTags: Pranab Mukherjeeformer President of Indiadies at 84


പവൽ വില്ലനായി; സ്വർണം ഇടിയുന്നു; ക്രൂഡ് വീണ്ടും കുതിക്കുന്നു; വിദേശികൾ വിൽപനക്കാരായത് എന്തുകൊണ്ട്?\nഓഹരി വിപണിയിൽ തിരുത്തലിനുള്ള എല്ലാ സാധ്യതകളും ഒരുങ്ങി . സ്വർണ്ണ വില ഇന്നും ഇടിയും. കടപ്പത്രങ്ങൾ വീണ്ടും താഴോട്ട്\n|5 March 2021 2:19 AM GMT\nകേന്ദ്ര ബാങ്ക് സാരഥികൾ വളരെ കുറച്ചേ സംസാരിക്കാറുള്ളു. അവരുടെ ഓരോ വാക്കും വിപണികളെ ബാധിക്കും. എഴുതിത്തയ്യാറാക്കിയ പ്രസംഗങ്ങളിൽ നിന്ന് മാറാതെ അവർ ശ്രദ്ധിക്കുന്നത് അതു കൊണ്ടാണ്. ഇന്നലെ വോൾ സ്ട്രീറ്റ് ജേർണൽ സംഘടിപ്പിച്ച ഒരു ചടങ്ങിൽ ഫെഡറൽ റിസർവ് ബോർഡ് ചെയർമാൻ ജെറോം പവൽ നടത്തിയ പ്രസംഗം ആഗോളവിപണികളിൽ ലക്ഷക്കണക്കിനു കോടി ഡോളർ നഷ്ടമാണു വരുത്തിയത്; ഇന്നു വരുത്താനിരിക്കുന്നതും.പവലിൻ്റെ പ്രസംഗം മൂലം ഓഹരികൾ ഇടിഞ്ഞു; സ്വർണം ഇടിഞ്ഞു; കടപ്പത്രവില ഇടിഞ്ഞു; ഉൽപന്ന കമ്പോളങ്ങൾ അങ്കലാപ്പിലായി. ഡോളർ കയറി.\nഇതോടെ ഇന്നും ഇന്ത്യൻ വിപണി ഇടിവോടെ തുടങ്ങുമെന്നാണു സൂചന. എസ്ജിഎക്സ് നിഫ്റ്റി ആദ്യ സെഷൻ 14,953 ലാണ് അവസാനിപ്പിച്ചത്. ഇന്നു രാവിലെ ജപ്പാനിൽ ഓഹരി സൂചിക ഒന്നര ശതമാനത്തോളം താണു. ഇന്നലെ നിക്കൈ 2.3 ശതമാനം താണതാണ്.\nഇന്നലെ സെൻസെക്സ് 598.57 പോയിൻ്റ് ( 1.16 ശതമാനം) താണ് 50,846.08 ലും നിഫ്റ്റി 164.95 പോയിൻ്റ് (1.08%) താണ് 15,080.75 ലും ക്ലോസ് ചെയ്തു.\nവിപണിയിലെ ചലനങ്ങൾ ശ്രദ്ധിക്കുന്നുണ്ടെന്നും ഇപ്പോൾ ഇടപെടാൻ തക്ക കാര്യങ്ങളില്ലെന്നും പവൽ പറഞ്ഞു. വിപണി ക്രമരഹിതമായി നീങ്ങുകയോ ധനകാര്യ നില മോശമാകുകയോ ചെയ്താലേ ഫെഡ് ഇടപെടേണ്ടതുള്ളു എന്നും അദ്ദേഹം പറഞ്ഞു.\nയു എസ് ഗവണ്മെൻ്റ് കടപ്പത്രങ്ങളുടെ വില താഴുകയും അവയിലെ നിക്ഷേപനേട്ടം ഉയരുകയും ചെയ്തതിനെ പവൽ വലിയ കാര്യമായി കണ്ടില്ല. ഇതു വിപണിയെ ഉലച്ചു.\nഎല്ലാവരും പ്രതീക്ഷിച്ചത് കടപ്പത്രവില വർധിപ്പിക്കാനും പലിശപ്രതീക്ഷ താഴ്ത്താനും ഫെഡ് നടപടി എടുക്കുമെന്ന പ്രഖ്യാപനമാണ്. അതുണ്ടായില്ല. സാമ്പത്തികരംഗം തിരിച്ചുകയറുമ്പോൾ അൽപം വിലക്കയറ്റം സ്വാഭാവികമാണെന്ന പവലിൻ്റെ നിലപാടും വിപണിക്കു രസിച്ചില്ല.\nയു എസ് ഓഹരി സൂചികകൾ താഴോട്ടു പോയി. ഇന്നു രാവിലെ അവധിവിലകളും ഇടിവിലാണ്. വിപണികളിൽ ഒരു തിരുത്തലിന് എല്ലാ സാധ്യതകളും ഒരുങ്ങിയിട്ടുണ്ട്.\nപവലുമായി ബന്ധമില്ലെങ്കിലും എണ്ണ കയറ്റുമതി രാജ്യങ്ങളുടെ സംഘടന (ഒപെക് ) എടുത്ത തീരുമാനം എണ്ണ വില കുതിച്ചു കയറാൻ ഇടയാക്കി. റഷ്യക്കും മറ്റും ക്രൂഡ് ഓയിൽ ഉൽപാദനം അൽപം കൂട്ടാൻ ധാരണ ഉണ്ടാക്കിയ ഒപെക് സൗദി അറേബ്യ ഉൽപാദനം കുറയ്ക്കുമെന്നു പ്രഖ്യാപിച്ചു. ഫലം ലോക വിപണിയിൽ ക്രൂഡ് ലഭ്യത കുറയും. ഇതേ തുടർന്ന് ക്രൂഡ് വില കൂടി. ബ്രെൻ്റ് ഇനം വീപ്പയ്ക്ക് 67.26 ഡോളർ കടന്നു. ഒറ്റ ദിവസം കൊണ്ട് അഞ്ചു ശതമാനത്തിലേറെ വർധന. വരും ദിവസങ്ങളിൽ വില വീണ്ടും കൂടും.\nസ്വർണത്തിന് വീണ്ടും ഇടിവ്\nപവലിൻ്റെ പ്രസ്താവന പണ്ടേ ദുർബലമായ സ്വർണ വിപണിയെ ഉലച്ചു. ഡോളറിൻ്റെ നിരക്കു കൂടുകയും ഓഹരികൾ ഇടിയുകയും ചെയ്തതോടെ സ്വർണ നിക്ഷേപകർ പരിഭ്രാന്തരായി. സ്വർണം ഔൺസിന് 1689 ഡോളറിലേക്കു താണു. സ്വർണ നിക്ഷേപ ഫണ്ടുകളിൽ നിന്നുള്ള പിന്മാറ്റം തുടർന്നാൽ വില കുത്തനെ താഴോട്ടു പോകാൻ ഇടയുണ്ട്. കേരളത്തിലും വില ഇടിയും.\nഇന്നലെ രാവിലെ ഉയർന്ന നിലവാരത്തിൽ തുടങ്ങിയ ഡോളർ ക്രമേണ താണു. ഒടുവിൽ 12 പൈസ മാത്രം നേട്ടത്തിൽ 72.83 രൂപയിൽ ക്ലോസ് ചെയ്തു. ഇന്നു മറ്റു കറൻസികളുമായുള്ള വ്യാപാരത്തിൽ ഡോളർ കയറ്റത്തിലാണ്. രൂപ വീണ്ടും ദുർബലമാകാം.\nവിദേശ നിക്ഷേപ സ്ഥാപനങ്ങൾ ഓഹരികളിൽ വിൽപനക്കാരായത് ഇന്നലെ ഇന്ത്യൻ സൂചികകൾ ഇടിയാൻ നിമിത്തമായി. 223.11 കോടിയുടെ ഓഹരികൾ അവർ വിറ്റഴിച്ചു. സ്വദേശി ഫണ്ടുകൾ 788.19 കോടിയുടെ ഓഹരികൾ വിറ്റതും തകർച്ചയ്ക്ക് ആക്കം കൂട്ടി.\nകടപ്പത്രങ്ങൾ വീണ്ടും താഴോട്ട്\nഇന്ത്യയിലും സർക്കാർ കടപ്പത്രങ്ങൾക്കു വില ഇടിയുകയാണ്. പത്തു വർഷ കടപ്പത്രത്തിലെ നിക്ഷേപനേട്ടം (yield) ആറു ശതമാനത്തിൽ നിർത്താനാണ് റിസർവ് ബാങ്ക് ആഗ്രഹിക്കുന്നത്. പക്ഷേ ആഴ്ചകളായി 6.2 ശതമാനത്തിനു മുകളിലാണു നിക്ഷേപ നേട്ടം. ഇതു കൂടുമ്പോൾ കടപ്പത്ര വില താഴും. കടപ്പത്രങ്ങൾ കൈവശം വയ്ക്കുന്ന ബാങ്കുകൾക്കു നഷ്ടം വരും. ഇന്നലെ 6.26 ശതമാനം വരെ നിക്ഷേപ നേട്ടം കയറിയതാണ്.\nബ്രിട്ടീഷ് കൺസൾട്ടൻസിയെ ഏറ്റെടുത്തു വിപ്രോ\nധനകാര്യ സ്ഥാപനങ്ങൾക്കാവശ്യമായ ഐടി കൺസൾട്ടൻസി യിൽ മുൻനിര സ്ഥാപനമായ കാപ്കോയെ വിപ്രോ ഏറ്റെടുക്കുന്നു. ലണ്ടൻ ആസ്ഥാനമായുള്ള കമ്പനി സ്വന്തമാക്കാൻ വിപ്രാേ 145 കോടി ഡോളർ (10,600 കോടി രൂപ) മുടക്കും. 30 രാജ്യങ്ങളിലായി 5000-ലേറെ ബിസിനസ് - ടെക്നോളജി കൺസൾട്ടൻ്റുമാർ കാപ്കോയ്ക്കുണ്ട്.\nഈ ഏറ്റെടുക്കലോടെ ബാങ്കിംഗ് - ധനകാര്യ സർവീസ് മേഖലയിൽ സമഗ്ര സേവനത്തിനു വിപ്രോ സജ്ജമാകും. തിയറി ഡിലാപോർട്ട് സിഇഒയും എംഡിയും ആയ ശേഷമുള്ള ഏറ്റവും വലിയ ഏറ്റെടുക്കലാണിത്.\nഎൻബിഎഫ്സികൾ ബാങ്കുകൾക്കു ക്ഷീണം വരുത്തുമോ?\nബാങ്കിതര ധനകാര്യ കമ്പനികൾക്ക് (എൻബിഎഫ്സി) വലിയ തോതിൽ വായ്പ നൽകിയ ബാങ്കുകൾ ജാഗ്രത പുലർത്തേണ്ടതുണ്ടെന്ന് ഇന്ത്യ റേറ്റിംഗ്സ്. അഞ്ചു വർഷം മുമ്പ് ബാങ്കുകളുടെ വായ്പയിൽ ആറു ശതമാനം മാത്രമായിരുന്നു എൻബിഎഫ്സി കൾക്കു നൽകിയിരുന്നത്. ഇപ്പോൾ അത് പത്തു ശതമാനമായി.\nറിസർവ് ബാങ്ക് പണലഭ്യത ഉദാരമാക്കിയതുകൊണ്ട് ഇപ്പോൾ ഇതു പ്രശ്നമല്ല. എന്നാൽ പണലഭ്യത കുറയുമ്പോൾ ബാങ്കുകളും എൻബിഎഫ്സി കളും വിഷമത്തിലാകാം. എൻബിഎഫ്സി കൾക്കു നൽകിയ വായ്പയിൽ 64 ശതമാനവും പൊതു മേഖലാ ബാങ്കുകളിൽ നിന്നാണ്: ഇന്ത്യാ റേറ്റിംഗ്സ് ചൂണ്ടിക്കാട്ടി.


36 min ago ഗുണ്ടുമണിയായിരുന്ന തനിക്ക് മെലിയാന് പ്രചോദനമായത് അവളാണ്; ഭാവനയുമായിട്ടുള്ള സൗഹൃദത്തെ കുറിച്ച് റിമി\n1 hr ago ലോകസുന്ദരിയായി മകളെ തിരഞ്ഞെടുത്തപ്പോൾ ആദ്യം പറഞ്ഞ മണ്ടത്തരം, പ്രിയങ്ക ചോപ്രയുടെ അമ്മയുടെ വീഡിയോ\n3 hrs ago പേളി മാണിയുടെ കുടുംബത്തിലെ പുതിയ സന്തോഷം, റേച്ചലിന്‍റെ വിവാഹം അടുത്ത വര്‍ഷം, വരനെക്കുറിച്ച് പറഞ്ഞത്\nSports IPL 2020: വരുണ് ചക്രവര്‍ത്തിയുടെ പ്രകടനത്തില് മതിപ്പ് തോന്നുന്നു, പ്രശംസിച്ച് സച്ചിന്\nFinance വായ്പാ മൊറട്ടറിയം; പലിശ ഇളവ് നവംബർ 5-നകം ക്രെഡിറ്റ് ചെയ്യും\nമംമ്ത മോഹന്‍ലാലിന്റെ നായിക\nസപ്തംബര് 8, 2006\nഒരു പുതുമുഖ നടിയെ സംബന്ധിച്ചിടത്തോളം സ്വപ്നസമാനമായ തുടക്കമായിരുന്നു മംമ്താ മോഹന്‍ദാസിന്റേത്. ഹരിഹരന്റെ മയൂഖത്തില് നായികയായി സിനിമയില് അരങ്ങേറിയ മംമ്ത ബസ് കണ്ടക്ടര്, ലങ്ക, മധുചന്ദ്രലേഖ എന്നീ സൂപ്പര്‍താര ചിത്രങ്ങളില് നായികയായി. പക്ഷേ അപ്രതീക്ഷിതമായ ഒരു ഇടവേളയാണ് മംമ്തയ്ക്ക് പിന്നീട് മലയാളത്തില് നേരിടേണ്ടിവന്നത്.\nമമ്മൂട്ടി, സുരേഷ് ഗോപി, ജയറാം എന്നീ സൂപ്പര്‍താരങ്ങളുടെ ചിത്രങ്ങള്‍ക്കു ശേഷം മോഹന്‍ലാല് ചിത്രം കീര്‍ത്തിചക്രയില് മംമ്ത അഭിനയിക്കുന്നുവെന്ന് കേട്ടെങ്കിലും മംമ്ത ആ ചിത്രത്തില് നിന്ന് പിന്‍മാറിയെന്ന വാര്‍ത്തയാണ് പിന്നീടു വന്നത്. ഏതായാലും ഒരു ഇടവേളക്കു ശേഷം മംമ്ത മലയാളത്തില് തിരിച്ചെത്തുകയാണ്. അതാകട്ടെ മോഹന്‍ലാല് ചിത്രത്തിലൂടെയും.\nമോഹന്‍ലാലിന്റെ അലിഭായി എന്ന ചിത്രത്തിലാണ് മംമ്ത നായികയാവുന്നത്. ഒരു ഇടവേളക്കു ശേഷമുള്ള തിരിച്ചുവരവ് മോഹന്‍ലാല് ചിത്രത്തിലൂടെയാവുമ്പോള് അത് മലയാളത്തില് നിലയുറപ്പിക്കാനുള്ള അവസരം കൂടിയാവുമെന്നാണ് മംമ്തയുടെ പ്രതീക്ഷ.\nമോഹന്‍ലാല് ടൈറ്റില് കഥാപാത്രമായി പ്രത്യക്ഷപ്പെടുന്ന അലിഭായി സംവിധാനം ചെയ്യുന്നത് ഷാജി കൈലാസാണ്. കോഴിക്കോട് പാളയം മാര്‍ക്കറ്റിലെ തൊഴിലാളി യൂണിയന് നേതാവായാണ് മോഹന്‍ലാല് ചിത്രത്തില് വേഷമിടുന്നത്.\nആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂര് നിര്‍മിക്കുന്ന അലിഭായിയുടെ ചിത്രീകരണം സപ്തംബര് 20ന് കോഴിക്കോട് ആരംഭിക്കും.


സമകാലികം: പേരിന്റെ വ്യവസായം\nആദ്യം തന്നെ പറയട്ടെ, മലയാള നോവല് ചരിത്രത്തിന്റെ ദിശ തന്നെ മാറ്റിയ ഇതിഹാസ തുല്യമായ ഒരു നാമം മദ്യത്തിനുപയോഗിക്കുന്നതില് ഉള്ള ധാര്‍മിക രോഷമോ, അതു ചെയ്യാന് മലയാളിയേ പ്രേരിപ്പിക്കുന്ന സാംസ്‌കാരിക മൂല്യച്യുതിയോ ചൂണ്ടിക്കാണിക്കാന് അല്ല ഞാന് ഈ news item പോസ്റ്റ് ചെയ്തത്. Market economy-യുടെ കൂടപ്പിറപ്പായ കഴുത്തറപ്പന് marketing തന്ത്രങ്ങള് സ്വീകരിക്കാന് നിര്‍ബന്ധിതമായിക്കൊണ്ടിരിക്കുന്ന നമ്മുടെ സമൂഹത്തില് ധാര്‍മിക രോഷവും മൂല്യച്യുതിയും പോലുള്ള വികാരങ്ങള്‍ക്കുള്ള അപ്രാധാന്യം മനസ്സിലാക്കി കൊണ്ടു തന്നെ, ഈ മത്‌സരത്തില് നമ്മള് എങ്ങിനെയാണ് "അതിവേഗം ബഹുദൂരം" പുറകോട്ട് പോകുന്നത് എന്ന് അവലോകനം ചെയ്യാനുള്ള ഒരു ശ്രമമാണ് എന്റേത്.\nഭാഗ്യമോ, നിര്‍ഭാഗ്യമോ കഴിഞ്ഞ കുറേ വര്‍ഷങ്ങള് ആയി നമ്മുടെ സംസ്ഥാനത്തിന്റെ വരുമാനത്തിന്റെ സിംഹഭാഗവും tourism എന്ന ഒരൊറ്റ വ്യവസായത്തിലൂടെയാണ് ലഭിക്കുന്നത്. ദൈവത്തിന്റെ സ്വന്തം നാട് എന്ന സ്ലോഗന് പ്രചരിപ്പിക്കുന്നതിലും ലോകത്തിലെ 50 മികച്ച tourist destinations-ഇല് ഒന്നായി കേരളത്തെ മാറ്റുന്നതിലും ഒരു പരിധി വരെ നമ്മുടെ സര്‍ക്കാരുകളും tourism വകുപ്പും വിജയിച്ചിട്ടുണ്ട് എന്നു പറയാതെ വയ്യ. എന്നാല് കുറേ സഞ്ചാരികളെ കേരളത്തിലേക്ക് ആകര്‍ഷിക്കുക എന്നതില് കവിഞ്ഞ് tourism എന്ന മുഖ്യ വ്യവസായത്തോട് അനുബന്ധിപ്പിക്കാവുന്ന മറ്റു products position ചെയ്യുന്നതില് നമ്മള് എത്രത്തോളം വിജയിച്ചിട്ടുണ്ട്? ചുളിയുന്ന പുരികങ്ങള് എനിക്ക് ഇപ്പോഴെ കാണാമെങ്കിലും സാഹിത്യവും കലയും ഒക്കെ ഇങ്ങനെ promote ചെയ്യാവുന്ന products ആക്കി മാറ്റേണ്ട ആവശ്യകതയാണ് ഞാന് ഉദ്ദേശിക്കുന്നത്.\nഈ ഒരു കാഴ്ച്ചപ്പാടിലാണ് ഖസാക്ക് എന്ന് ഒരു മദ്യത്തെ നാമകരണം ചെയ്യുന്നത് തെറ്റാവുന്നത്. കരിമ്പില് നിന്ന് മദ്യം വാറ്റുന്ന CHICOPS എന്ന ഫാക്‍റ്ററി target ചെയ്യുന്ന market segment-ഇല്, ഖസാക്ക് എന്ന പേര് ഒരു ചലനം സൃഷ്ടിക്കും എന്ന് വിശ്വസിക്കാന് വയ്യ. എന്നാല് ഓ.വി. വിജയനേയും, വി.കെ.എന്.ഇനേയും പോലുള്ള ലോകനിലവാരത്തിലുള്ളവരുടെ സാഹിത്യം ഫലപ്രദമായി market ചെയ്യാന് നമുക്ക് കഴിഞ്ഞാല്, ( penguin പോലുള്ള പ്രസാധകരുടെ book marketing അല്ല, സാഹിത്യകാരുടെ ആശയങ്ങളുടേയും പ്രതീകങ്ങളുടേയും ഒരു conceptual marketing ആണ് ഞാന് ഉദ്ദേശിക്കുന്നത്)അത് ബിസിനസ്സ് എന്നതിലുപരി നമ്മുടെ നാടിന്റെ അന്തസ്സ് എല്ലാ തരത്തിലും വളര്‍ത്തുന്ന ഒരു move കൂടി ആയിരിക്കും.\nമലയാളി മനസ്സില് അമൂര്‍ത്തമായിരിക്കുന്ന ഖസാക്കിന് ഒരു കള്ളുകുപ്പിയുടെ രൂപം വന്നു കഴിഞ്ഞാല്, ഒരു പക്ഷേ നമുക്ക് ഇങ്ങിനെ ഒരു അവസരം ഉപയോഗിക്കാന് പറ്റാതിരുന്നേക്കും.\nPosted by കണ്ണൂസ് at 11:57 AM\nഎന്തുപേരും ഇടാമെന്നായ സ്ഥിതിക്ക് മദ്യത്തിന് പേരിടീല് ഇനി ഇങ്ങനെയൊക്കെയാകുമൊ ദൈവമേ?\nഗാന്ധി : ഇതു കുടിച്ചാല് അര്‍ദ്ധനഗ്നനായി വഴിയേ നടക്കും\nനാരായണ ഗുരു: ഈ സാധനമടിക്കുന്നവന് ഏറെനേരം ധ്യാനത്തിലായിരിക്കും\n1/10/2006 01:21:00 AM\nദൈവങ്ങളുടെ പേരിൽ മദ്യം ഇറങ്ങിയിട്ടുണ്ടോ?\nസാമാന്യം നല്ല തോതില് സാഹിത്യലഹരിക്കച്ചവടം നടക്കുന്ന കുടിയന്മാരുടെ സ്വന്തം നാട്ടില് ഒരു കള്ളുകുപ്പിക്ക് ഖസാക്ക് എന്നോ, തസ്രാക്കെന്നോ ഒക്കെ പേരിടുന്നതില് യാതൊരു കുഴപ്പവുമില്ല. അങ്ങനെ പേരിടുന്നത് കൊണ്ട് ഒ. വി. വിജയന്റെയും വി.കെ. എന്. ന്റെയും ഒക്കെ ആശയങ്ങള് ലോകനിലവാരത്തിലേക്ക് വിവര്‍ത്തനം ചെയ്യപ്പെടാതെ പോകും എന്ന് ആശങ്കയും വേണ്ട. ഒരു പക്ഷെ കള്ളുകുപ്പിക്ക് പിറകെ ആശയം ചെന്നാല് കൂടുതല് ക്ലിക്ക് (അതോ കിക്കോ)ആകാനുമിടയുണ്ട്.\nഅന്തിക്രിസ്തു എന്ന പേരില് ഒരു സാധനമുള്ളതായി കേട്ടിട്ടുണ്ട്, അടിക്കുന്നവന് മൂന്നാം നാളിലേ ഉയര്‍ത്തെണീല്‍ക്കൂ എന്നാണു വയ്പ്പ്. ഇനിയിപ്പോ ശ്രീരാമനോ, കൃഷ്ണനോ ഒക്കെ വന്നേക്കാം അതിന്റെയെല്ലാം ക്രിയാശേഷികള് ഇപ്പൊഴേ വിശദീ‍കരിച്ചാല് ശരിയാവുകില്ല.\n1/10/2006 09:17:00 AM\nകണ്ണൂസ് പറഞ്ഞപോലെ മൂല്യച്യുതിയെപ്പറ്റി ഞാനും വ്യാകുലപ്പെടുന്നില്ല. ആദ്യം മൂല്യം തപ്പികണ്ടുപിടിക്കണ്ടേ.\nഇതിനെയൊക്കെ ടൂറിസവല്‍ക്കരിക്കുന്നതെങ്ങനെയെന്നു മനസ്സിലായില്ല. കഥകളിവച്ചു നടത്തിയ ടൂറിസ പരീക്ഷണങ്ങളില് നിന്നും വല്ല നേട്ടത്തിന്റെ കണക്കുകള് ഉണ്ടോ. വേണ്ടാത്തിടത്തും, അരങ്ങില്ലാത്തിടത്തും പ്രതിഷ്ഠിക്കപ്പെടുന്ന കഥകളിക്കാരന്റെ മുഖത്തെ വീര്‍പ്പുമുട്ടല് അനുഭവപ്പെടാറുണ്ട്.\n1/10/2006 08:19:00 PM\nയാത്രാമൊഴി പറഞ്ഞതില് കുറച്ചു കാര്യമുണ്ട്. ഒരു പക്ഷേ മദ്യത്തിന്റെ പേരില് കിട്ടുന്ന popularity ആയിരിക്കും വരുന്ന തലമുറയെ ഈ സാഹിത്യ സൃഷ്ടികള് വായിക്കാന് പ്രേരിപ്പിക്കുന്നത്.\nസത്യം പറഞ്ഞാല് കഥകളിയുടെ വികലമായ marketing കണ്ടതു കൊണ്ടുള്ള ഒരു അസ്വസ്ഥതയും ഉണ്ടായിരുന്നു എന്റെ പോസ്റ്റിങ്ങിന്റെ പുറകില്. Tourism എന്ന കാഴ്ച്ചപ്പാടില് കഥകളി മാത്രമല്ല കളരി പയറ്റും തെയ്യവും ഉള്‍പ്പടെ എല്ലാ പാരമ്പര്യ കലകളേയും നമ്മള് under utilise ആണു ചെയ്യുന്നത്. ആളൊഴിഞ്ഞ പൂരപറമ്പിലും കത്തി വേഷം തോറ്റു പോകുന്ന രൂപത്തില് കുത്തിയിരിക്കുന്ന പൊങ്ങച്ച സഞ്ചികളുടെ മുന്നിലും രാത്രി മുഴുവന് ആടി, രാവിലെ മുണ്ടും വയറ്റില് വരിഞ്ഞു കെട്ടി പോകേണ്ടി വരുന്ന സാദാ കഥകളി കലാകാരനെ സംബന്ധിച്ചിടത്തോളം, ഇംഗ്ലീഷില് എഴുതിയ കഥ വായിച്ചിട്ടാണെങ്കിലും താത്‌പര്യം അല്‍പമെങ്കിലും ഉള്ള ടൂറിസ്റ്റുകള്‍ക്കു മുന്നില് ആടുന്നതായിരിക്കും സംതൃപ്തിയും സാമ്പത്തികവും നല്‍കുന്നത്.\nയൂറോപ്പിലേക്കുള്ള tour packages ശ്രദ്ധിച്ചിട്ടുണ്ടോ? ഇംഗ്ലണ്ടിലേക്കും ജര്‍മനിയിലേക്കും ഉള്ള മിക്ക പാക്കേജസിലും ഉള്ള ഒരു പ്രധാന പരിപാടി അവരുടെ സാഹിത്യ നായകന്‍മാരുടെ സ്മാരകങ്ങളിലേക്കുള്ള യാത്രയാണ്. പലരുടേയും പേര് നമ്മള് കേട്ടിട്ടു കൂടി ഉണ്ടാവില്ല. ലാറ്റിന് അമേരിക്കന് രാജ്യങ്ങളിലും ഇങ്ങിനെ ചെയ്യാറുണ്ടത്രേ. ഇതില് താത്‌പര്യം ഉള്ള tourists ഇഷ്ടം പോലെ ഉണ്ടെന്നുള്ളതാണ് വസ്തുത. ഈ ഒരു സാധ്യത നമുക്കും ഉപയോഗിച്ചു കൂടേ? തീര്‍ച്ചയായും അതിനു, നമ്മള് നമ്മുടെ സാഹിത്യനായകന്‍മാരുടെ പേരുകളും പുസ്തകങ്ങളും ആശയങ്ങളും effective ആയി promote ചെയ്യേണ്ടി വരും. അങ്ങിനെ ഒരു marketing ആണ് ഞാന് ഉദ്ദേശിച്ചത്.\n1/12/2006 11:28:00 AM\nningalude blog kandu. nannayittundu.\n1/14/2006 01:25:00 AM\nപേരെന്തായാലും കള്ളു നന്നായാല് മതി. പിന്നെ ദൈവങ്ങ്ലൌടെ പേരില് കള്ളുണ്ടോ എന്നറൈയില്ല. കള്ളുകുടിയുടെ പര്യായമായി ഒരു ദൈവം ഉണ്ട്. സാക്ഷാല് ദശാവതാരത്തിലെ ബലരാമന്. സ്ഥിരം കുടിയാനായതിനാലാവാം, ബലഭദ്ര സേവ എന്നതിന് കള്ളുകുടി എന്ന് അര്‍ഥം വന്നത്.\nമദ്യപാനത്തെ എതിര്‍ത്തിരുന്ന ഗാന്ധിയുടെയും നാരായണഗുരുവിന്റെയും പേരില് മദ്യം പാടില്ല. പക്ഷേ, ഖസാക്കിന് ആ പ്രശ്നം ഒന്നും ഇല്ലല്ലോ. അനേകം വോഡ്കകള് ഒന്നിച്ചു കണ്ടപ്പോള് കൂട്ടത്തില് നിന്ന് കാരമസോവ് വോഡ്ക തിരഞ്ഞെടുത്ത ഞാന് ഖസാക്കിനെ സ്വാഗതം ചെയ്യുന്നു.\n2/21/2006 09:56:00 AM\nജനുവരിയിലെ ബ്ലോഗുകള് (തുടര്‍ച്ച)


സൗദിയിലെ പുതിയ തൊഴില് നിയമ ഭേദഗതി – വിദേശികളെ ബാധിക്കുന്ന പ്രധാന പിഴ ശിക്ഷകള് – Pravasi Corner\nസൗദി അറേബ്യയില് നിലവിലുള്ള തൊഴില് നിയമത്തില് കഴിഞ്ഞ വര്‍ഷം ഒക്ടോബര് മാസം 18 ന് (Ministerial Resolution Number 4786 dated 28/12/1436H – equivalent to 12 October 2015) തൊഴില് മന്ത്രാലയ നിര്‍ദേശ പ്രകാരം മന്ത്രിസഭ സമൂലമായ ഭേദഗതികള് അംഗീകരിക്കുകയുണ്ടായി. തൊഴില് നിയമത്തിന്‍റെ കാര്‍ക്കശ്യം ഉറപ്പു വരുത്തുന്നതോടൊപ്പം തന്നെ സ്വദേശികള്‍ക്ക് തൊഴിലവസരങ്ങള്‍ക്കുള്ള അവസരങ്ങള് ഉറപ്പു വരുത്താനും ശ്രമിച്ചിട്ടുണ്ട്. തൊഴില് നിയമ ലംഘനങ്ങള്‍ക്കും നല്‍കുന്ന ശിക്ഷകളിലും ധാരാളം ഭേദഗതികള് നടത്തിയിട്ടുണ്ട്.\nവിദേശ തൊഴിലാളികളെ സംബന്ധിച്ചിടത്തോളം ഏറെ ഗുണകരമായ ചില നിയമ വ്യവസ്ഥകള് പുതിയ ഭേദഗതിയില് ഉള്‍പ്പെടുത്തിയിട്ടുണ്ട്. പാസ്പോട്ട്, റിക്രൂട്ട്മെന്റ്, ആശ്രിതരുടെ തൊഴില്, വര്‍ക്ക് പെര്‍മിറ്റ് എന്നിവ വിദേശ തൊഴിലാളികള്‍ക്ക് അനുകൂലമാണ്.\nപാസ്പോര്‍ട്ട് വിദേശ തൊഴിലാളിയുടെ സ്വകാര്യ സ്വത്ത് എന്ന സ്വാഭാവിക നിയമം അരക്കിട്ട് ഉറപ്പിക്കുന്നതാണ് പുതിയ തൊഴില് നിയമ ഭേദഗതികളില് പ്രധാനമ ഒന്ന്. പാസ്പോര്‍ട്ട് തൊഴിലാളി മാത്രമാണ് സൂക്ഷിക്കേണ്ടത്. അതു പിടിച്ചു വെക്കാന് തൊഴിലുടമകള്‍ക്ക് അധികാരമില്ല. അന്യായമായി തൊഴിലാളിയുടെ പാസ്പോര്‍ട്ട് പിടിച്ചു വെക്കുന്ന തൊഴിലുടമകള്‍ക്ക് 2000 റിയാല് പിഴ ശിക്ഷ പുതിയ നിയമ ഭേദഗതി വ്യവസ്ഥ ചെയ്യുന്നു. ഓരോ തൊഴിലാളിയുടെ പാസ്പോര്‍ട്ടിനും 2000 റിയാല് വീതമാണ് പിഴയായി തൊഴിലുടമയില് നിന്ന് ഈടാക്കുക.\nവിദേശ തൊഴിലാളികളെ സംബന്ധിച്ചിടത്തോളം വളരെ ഗുണകരമായ മറ്റൊരു ഭേദഗതി റിക്രൂട്ട്മെന്റ് ചിലവുകളെ സംബന്ധിച്ചുള്ളതാണ്. തൊഴിലാളിയുടെ റിക്രൂട്ട്മെന്റ് ചിലവുകള് വഹിക്കേണ്ടത് തൊഴില് നിയമ പ്രകാരം തൊഴിലുടമയുടെ മാത്രം ഉത്തരവാദിത്വമാണ്. യാതൊരു കാരണവശാലും ഈ തുക തൊഴിലാളിയില് നിന്നും ഈടാക്കുവാന് പാടില്ല. ഈ തുക തൊഴിലാളിയില് നിന്നും ഈടാക്കിയതായി തെളിഞ്ഞാല് ഓരോ തൊഴിലാളിക്കും 10,000 റിയാല് വീതം പിഴയായി തൊഴില് മന്ത്രാലയം തൊഴിലുടമയില് നിന്ന് ഈടാക്കണമെന്ന് നിയമ ഭേദഗതിയിലൂടെ തൊഴില് നിയമം അനുശാസിക്കുന്നു.\nവിദേശ തൊഴിലാളികളുടെ വര്‍ക്ക് പെര്‍മിറ്റിന്റെ നിബന്ധന പുതിയ തൊഴില് നിയമ ഭേദഗതിയോടെ കൂടുതല് കര്‍ക്കശമാക്കിയിരിക്കുന്നു. എല്ലാ വിദേശ തൊഴിലാളികള്‍ക്കും തൊഴിലുടമ നിര്‍ബന്ധമായും വര്‍ക്ക് പെര്‍മിറ്റ് എടുത്തിരിക്കണം. അവ കാലാനുസൃതമായി പുതുക്കുകയും വേണം. വര്‍ക്ക് പെര്‍മിറ്റ് ഇല്ലാത്ത തൊഴിലാളിയെ ജോലിക്ക് വെക്കുകയോ വര്‍ക്ക് പെര്‍മിറ്റ് കാലാനുസൃതമായി പുതുക്കാതിരിക്കുകയോ ചെയ്താല് ഓരോ തൊഴിലാളിക്കും 20,000 റിയാല് വീതം പിഴ ശിക്ഷ നല്‍കേണ്ടി വരും. തൊഴിലാളികളുടെ എണ്ണത്തിനനുസരിച്ചു ഈ സംഖ്യ ഗുണിതങ്ങളായി ഉയര്‍ന്നു കൊണ്ടിരിക്കും.\nനിബന്ധനകള്‍ക്ക് വിധേയമായി വിദേശികളുടെ ആശ്രിതര്‍ക്ക് ജോലി ചെയ്യാനുള്ള അനുവാദം തൊഴില് മന്ത്രാലയം നല്‍കിയിട്ടുണ്ട് എങ്കിലും അനുവാദ പത്രം ഇല്ലാതെ ഇവരെ ജോലിക്ക് വെക്കുന്നത് വിലക്കിയിരിക്കുന്നു. ഇത്തരത്തിലുള്ള നിയമ ലംഘനത്തിന് 25,000 റിയാലാണ് പിഴ ശിക്ഷ. സാധുതയുള്ള അനുവാദ പത്രം ഇല്ലാതെ നിയമ ലംഘനം നടത്തി ജോലിക്ക് വെച്ചിട്ടുള്ള ഇത്തരത്തിലുള്ള ആശ്രിത തൊഴിലാളികളുടെ എണ്ണത്തിനു അനുസൃതമായി ഈ സംഖ്യ ഗുണനാനുക്രമത്തില് വര്‍ദ്ധിച്ചു കൊണ്ടിരിക്കും.\nഭാഷയെ സംബന്ധിച്ചുള്ള നിബന്ധനയാണ് ഭേദഗതിയിലെ ശ്രദ്ധെയാമായ മറ്റൊന്ന്. തൊഴിലാളിക്ക് തൊഴിലുടമ തൊഴില് കരാര് നല്‍കിയിരിക്കണം. ആ തൊഴില് കരാറില് അറബി ഭാഷ നിര്‍ബന്ധമായും ഉണ്ടായിരിക്കണം. ഇക്കാര്യത്തില് വീഴ്ച വരുത്തിയാല് 5000 റിയാല് പിഴ ഉണ്ടാകും.\nപുതിയ തൊഴില് നിയമ ഭേദഗതി പ്രകാരം ഓരോ തൊഴിലാളിയുടെയും വിശദ വിവരങ്ങള് അടങ്ങിയ വ്യക്തിഗതമായ ഫയലുകള് തൊഴിലുടമ സൂക്ഷിക്കേണ്ടത് നിര്‍ബന്ധമാക്കിയിരിക്കുന്നു. ഇവ ശരിയായ രീതിയില് സൂക്ഷിക്കാതിരുന്നാല് 5000 റിയാല് പിഴ ശിക്ഷ ഈടാക്കാവുന്നതാണ്. പ്രസ്തുത ഫയലില് തൊഴിലാളിയുടെ പേര്, ശമ്പളം, തൊഴിലാളി ജോലിക്ക് ഹാജരായതിനെ സംബന്ധിച്ചുള്ള ഹാജര് വിവരങ്ങള്, തൊഴിലാളിയുടെ മെഡിക്കല് പരിശോധന വിവരങ്ങള്, തൊഴിലുടമ തൊഴിലാളിക്ക് ഏര്‍പ്പെടുത്തിയ പിഴകളുടെ വിവരങ്ങള് എന്നിവ ഉണ്ടായിരിക്കണം. ഈ വിവരങ്ങളും അറബി ഭാഷയില് ഉണ്ടായിരിക്കണം എന്നത് നിര്‍ബന്ധമാക്കിയിട്ടുണ്ട്.\nസ്വദേശിവല്‍ക്കരണത്തില് തട്ടിപ്പ് നടത്തുന്ന തൊഴിലുടമകള്‍ക്ക് 25000 റിയാല് ആണ് പിഴ. നിതാഖാതിലെ സാങ്കേതികഅവസ്ഥ മറി കടക്കുന്നതിനായി നിശ്ചിത എണ്ണം സ്വദേശികളെ രേഖകളില് കാണിക്കുന്നതിന് വേണ്ടി പല തൊഴിലുടമകളും സ്വദേശി പൗരന്‍മാരുടെ അറിവോ സമ്മതമോ ഇല്ലാതെ തന്നെ അവരെ തങ്ങളുടെ സ്ഥാപനത്തിലെ തൊഴിലാളിയായി നിയമിച്ചു എന്ന് കളവായ രേഖകള് ഉണ്ടാക്കി തൊഴില് മന്ത്രാലയത്തിനു സമര്‍പ്പിച്ചു ആനുകൂല്യങ്ങള് സ്വന്തമാക്കുന്നു. ഇതിന് തടയിടുന്നതിന് വേണ്ടിയാണ് ഈ നിബന്ധന കൊണ്ട് വന്നിട്ടുള്ളത്. ഇത്തരം തട്ടിപ്പുകള് നടത്തുന്ന സ്ഥാപനങ്ങള് പിഴ ശിക്ഷ കൂടാതെ അഞ്ചു ദിവസം സ്ഥാപനം അടച്ചിടെണ്ടതായും വരും.\nസ്വദേശികള്‍ക്ക് തൊഴില് ഉറപ്പു വരുത്തുന്നതിന് വേണ്ടി പല തൊഴില് മേഖലകളിലും നിര്‍ബന്ധിത സൗദിവല്‍ക്കരണം അധികൃതര് നടപ്പില് വരുത്തിയിട്ടുണ്ട്. ഈ തസ്തികളില് വിദേശികളെ നിയമിക്കുന്നത് ഗുരുതരമായ തൊഴില് നിയമ ലംഘനമാണ്. ഇത്തരത്തില് വിദേശ തൊഴിലാളികളെ നിയമിച്ചിട്ടുണ്ടെങ്കില് ഓരോ തൊഴിലാളിക്കും 20,000 റിയാല് പിഴയായി നല്‍കേണ്ടി വരും.\nസ്വദേശി തൊഴിലാളികളുടെ തൊഴില് വൈദഗ്ദ്യം കൂടുതല് ഉറപ്പു വരുത്തുന്നതിനായി അവര്‍ക്ക് ആവശ്യമായ തൊഴില് പരിശീലനം നല്‍കേണ്ടത് ചില തൊഴിലുടമകളുടെ കടമയാക്കി നിയമ ഭേദഗതി വരുത്തിയിട്ടുണ്ട്. അന്‍പതോ അതില് കൂടുതലോ തൊഴിലാളികളെ ജോലിക്ക് നിയോഗിച്ചിട്ടുള്ള തോഴിലുടമകള്‍ക്കാണ് ഇത് നിര്‍ബന്ധമാക്കിയിട്ടുള്ളത്. ഇവര് ചുരുങ്ങിയത് 12 ശതമാനം സ്വദേശികള്‍ക്ക് നിര്‍ബന്ധമായും തൊഴില് പരിശീലനം നല്‍കേണ്ടതുണ്ട്. ഇതില് വീഴ്ച വരുത്തുന്ന തൊഴിലുടമകള് 5000 റിയാല് പിഴയായി നല്‍കണം.\nഒരു തവണ പിഴ ശിക്ഷ വിധിച്ചിട്ടും പിന്നെയും തൊഴിലുടമ അതേ നിയമ ലംഘനം വീണ്ടും നടത്തിയതായി കണ്ടാല് രണ്ടാമത്തെ തവണ ഇരട്ടി പിഴ ശിക്ഷയായിരിക്കും നല്‍കുക. നിയമ ലംഘനം കണ്ടെത്തിയാല് അതു തിരുത്തുന്നതിനായി ഒരു മാസത്തെ സമയമാണ് അനുവദിക്കുക. ഈ കാലയളവിനുള്ളില് പ്രസ്തുത നിയമ ലംഘനം തൊഴിലുടമ തിരുത്തിയിരിക്കണം. അല്ലാത്ത പക്ഷം അതു ആവര്‍ത്തന നിയമ ലംഘനമായി കണക്കാക്കുകയും പിഴ ഇരട്ടിക്കുകയും ചെയ്യും. ആദ്യ നിയമ ലംഘനം കണ്ടതിയത്തിന് ശേഷം 24 മാസത്തിന് ശേഷമാണ് അടുത്ത നിയമ ലംഘനം കണ്ടെത്തുന്നതെങ്കില് അതു പുതിയ നിയമ ലംഘനമായി കണക്കാക്കും. ഈ അവസരത്തില് ഇരട്ടി പിഴ ഈടാക്കില്ല.\nനിയമ ലംഘനം നടത്തിയതിന് നല്‍കപ്പെട്ട പിഴ ശിക്ഷ ന്യായമല്ല എന്ന് തൊഴിലുടമക്ക് തോന്നുന്ന പക്ഷം 60 ദിവസത്തിനുള്ളില് അപ്പീല് നല്‍കാവുന്നതാണ്. എന്നാല് അപ്പീല് നല്‍കി എന്ന കാരണത്താല് പിഴ ശിക്ഷ താല്‍ക്കാലികമായോ സ്ഥിരമായോ റദ്ദാക്കപ്പെടില്ല. എന്നാല് തൊഴില് മന്ത്രാലയ കമ്മിറ്റിയുടെ നിര്‍ദ്ദേശം ഉണ്ടെങ്കില് പിഴ റദ്ദാക്കപ്പെടും.\nപിഴയായി ഈടാക്കുന്ന സംഖ്യയുടെ 25 ശതമാനം നിയമ ലംഘനം അറിയിച്ചു കൊടുക്കുന്ന വ്യക്തിക്ക് തൊഴില് മന്ത്രാലയം പ്രതിഫലമായി നല്‍കുന്നതാണ്.\nചില പ്രത്യേക തൊഴില് മേഖലകളില് സ്ത്രീകളുടെ പ്രാതിനിധ്യം ഉറപ്പു വരുത്തുന്നതിന് പ്രോല്‍സാഹിപ്പിക്കുന്നതിനുമായി വനിതാവല്‍ക്കരണം നിര്‍ബന്ധമാക്കിയിട്ടുണ്ട്. അതു പോലെ തന്നെ ഫാക്ടറികള്, റീട്ടയില് സ്ഥാപനങ്ങള് തുടങ്ങിയവയില് സ്ത്രീകളെ ജോലിക്ക് വെക്കുന്നവര് ചില നിബന്ധനകള് പാലിക്കേണ്ടതുണ്ട്. അത് ലംഘിക്കുന്നവര്‍ക്ക് പിഴ ശിക്ഷ ഉണ്ടാകും. ഉദാഹരണമായി സ്വദേശി വനിതകള്‍ക്കായി നിര്‍ബന്ധമാക്കിയിട്ടുള്ള തസ്തികകളില് പുരുഷ തൊഴിലാളിയെ നിയമിക്കുന്നവര്‍ക്ക് 10,000 റിയാല് പിഴ ശിക്ഷ ലഭിക്കും. കൂടാതെ പ്രസ്തുത സ്ഥാപനം ഒരു ദിവസം അടച്ചിടെണ്ടി വരും.\nഇത്തരത്തില് നിയമിക്കപ്പെടുന്ന വനിതകളുടെ വസ്ത്രധാരണത്തിലെ നിബന്ധനകള് തൊഴിലുടമകള് നിര്‍ബന്ധമാക്കെണ്ടതാണ്. ഈ വനിതാ തൊഴിലാളികള് മുഖപടം ധരിച്ചിരിക്കണം. അതു ധരിക്കണമെന്ന് അവരെ ഓര്‍മ്മപ്പെടുത്തുന്ന നിര്‍ദേശങ്ങള് തൊഴിലിടത്തിലെ തൊഴിലാളിക്ക് കാണാവുന്ന സ്ഥലത്ത് പതിച്ചിരിക്കണം. അല്ലാത്ത പക്ഷം 5000 റിയാല് പിഴ നല്‍കണം. മുഖപടം ധരിക്കാത്ത വനിതാ തൊഴിലാളിക്ക് 1000 റിയാല് പിഴയാണ് ശിക്ഷ. സ്വദേശി വനിതകള്‍ക്ക് മാത്രമല്ല എല്ലാ വനിതകള്‍ക്കും ഇത് നിര്‍ബന്ധമാണ്.\nതൊഴില് സ്ഥലങ്ങളില് വനിതാ തൊഴിലാളികള്‍ക്ക് പ്രത്യേക സ്ഥലങ്ങള് തൊഴില് നിയമ നിബന്ധനകള് പ്രകാരം നല്‍കിയിരിക്കണം. ഇവ പാലിക്കാത്ത പക്ഷം 1000 റിയാല് ആയിരിക്കും ശിക്ഷ. നിബന്ധനകള്‍ക്ക് വിരുദ്ധമായി രാത്രി സമയങ്ങളില് വനിതാ തൊഴിലാളികളെ ജോലിക്ക് നിയോഗിച്ചാല് 5000 റിയാല് ആയിരിക്കും പിഴ ശിക്ഷ.


canada | Nalamidam\nഇത്തിരി നന്ദി, പ്രവാസികളോടുമാവാം\nPosted on August 9, 2012 August 14, 2012 by nalamidam\nപാശ്ചാത്യരാജ്യങ്ങളില് സമയക്കുറവുണ്ട് എന്ന കാരണംകൊണ്ട് സമയം വിശാലമായി കിടക്കുന്ന കേരളത്തിലേയ്ക്ക് വരുന്നതിനെപ്പറ്റി ആലോചിക്കണ്ട. അവിടെയെല്ലാം കൊല്ലത്തില് ഒന്നോ രണ്ടോ തവണ തുടര്‍ച്ചയായി കിട്ടുന്ന ഒഴിവുദിവസങ്ങള് സ്ഥലങ്ങള് കാണാനോ മറ്റു വിധത്തില് ചെലവാക്കാനോ കഴിയുമല്ലൊ. മറിച്ച് ഇവിടെ ഒഴിവു സമയമെന്നത് ഒരു മിഥ്യയാണ്. ജീവിതപ്രാരാബ്ധങ്ങള് തീര്‍ത്തുവരുമ്പോഴെയ്ക്ക് നമുക്കൊക്കെ വയസ്സാവും.\nPosted in വായനാമുറി\tTagged canada,eharikumar, nirmala\t13 Comments\nPosted on July 10, 2012 July 16, 2012 by nalamidam\nമറുലോകം കണ്ടില്ലെങ്കിലും ഇവിടെയും ഭാഷയുടെ ഒരു വിളക്ക് എരിയുന്നുണ്ട്, കുറെ സാഹിത്യതല്‍പ്പരര് അതിനടുത്തേക്ക് പറന്നടുക്കുന്നുണ്ട്. ഗള്‍ഫിലെപ്പോലെ മലയാളം ലൈബ്രറികള് ഉണ്ടായിരുന്നെങ്കില് ഞങ്ങളും പുതുതായി പബ്ളിഷ് ചെയ്ത പുസ്തകങ്ങള്‍വായിക്കുമായിരുന്നു. ഇങ്ങനെയുള്ള പരിമിതിക്കുള്ളില് നിന്നു കൊണ്ട് ‘ആടുജീവിതം’ പോലെ ഒരു ‘അമേരിക്കന് ജീവിതം ഒരു അമേരിക്കന് മലയാളി എഴുതിയെന്നും വരാം. അല്‍പ്പം കൂടി സമയം തരൂ.\nPosted in വായനാമുറി\tTagged canada, diaspora, malayali, nirmala, reeni mambalam, united states\t4 Comments\nഒളിച്ചുകടത്തിയ കേരളം തിരിച്ചു ചോദിക്കുന്നത്\nPosted on June 29, 2012 July 3, 2012 by nalamidam\nകനേഡിയന് പ്രവാസ ജീവിതത്തെക്കുറിച്ച് നിര്‍മല എഴുതുന്നു. ദീര്‍ഘ ലേഖനത്തിന്റെ രണ്ടാം ഭാ\nPosted in വായനാമുറി\tTagged canada, diaspora, exile, keralam, nirmala thomas, pravasam\t23 Comments


കുട്ടികള്‍ക്ക് എതിരായ അതിക്രമം തടയുന്ന നിയമം ഭേദഗതി ചെയ്യാന് സമ്മര്‍ദം ചെലുത്തും: ആരോഗ്യ മന്ത്രി - Muhimmath\nകുട്ടികള്‍ക്ക് എതിരായ അതിക്രമം തടയുന്ന നിയമം ഭേദഗതി ചെയ്യാന് സമ്മര്‍ദം ചെലുത്തും: ആരോഗ്യ മന്ത്രി\nതിരുവനന്തപുരം: കുട്ടികള്‍ക്ക് നേരെയുള്ള അതിക്രമങ്ങള് തടയുന്നതിനുള്ള കേന്ദ്രനിയമം ഭേദഗതി ചെയ്യാന് കേന്ദ്രത്തില് സമ്മര്‍ദ്ധം ചെലുത്തുമെന്ന് ആരോഗ്യ മന്ത്രി കെ കെ ശൈലജ. ഇത്തരം കേസുകളില് പ്രതികളാക്കപ്പെടുന്നവരുടെ സ്വത്തു കണ്ടു കെട്ടുന്നതടക്കമുള്ള നടപടികളെക്കുറിച്ച് ആലോചിക്കുന്നതാണെന്നും അവര് ഫേസ്ബുക്ക് പോസ്റ്റില് വ്യക്തമാക്കി.\nഇതരസംസ്ഥാനക്കാരായ മാതാപിതാക്കളുടെ മര്‍ദനമേറ്റ് എറണാകുളം രാജഗിരി ആശുപത്രിയില് ചികിത്സയിലുള്ള മൂന്നര വയസുകാരന് മരണമടഞ്ഞ സംഭവം വളരെയധികം വേദനിപ്പിക്കുന്നു. തൊടുപുഴയില് അമ്മയുടെ സുഹൃത്തിന്റെ മര്‍ദനമേറ്റ്7വയസുകാരന് മരിച്ചതിന്റെ ഞെട്ടല് മാറും മുമ്പാണ് മറ്റൊരു സംഭവം കൂടി നടക്കുന്നത്. രണ്ടിലും കുട്ടിയുടെ മരണത്തിന് ഉത്തരവാദികള് വേണ്ടപ്പെട്ടവര് തന്നെയാണ്. കുട്ടികള്‍ക്ക് നേരെ നടക്കുന്ന ക്രൂരതയ്ക്ക് നേരെ സമൂഹം ഉണരേണ്ട സമയമാണിതെന്ന് മന്ത്രി പറഞ്ഞു.\nകുട്ടികള്‍ക്ക് നേരെയുള്ള അതിക്രങ്ങള്‍ക്കെതിരെ നമുക്ക് ഒത്തൊരുമിച്ചേ മതിയാകൂ. കുടുംബത്തില് നിന്നാണ് കുട്ടികള്‍ക്ക് പലപ്പോഴും ക്രൂര മര്‍ദനമുണ്ടാകുന്നത്. തണല് പദ്ധതിയിലെ 1517 എന്ന ഫോണ് നമ്പരില് കുട്ടികള്‍ക്ക് നേരെയുള്ള എല്ലാത്തരം അതിക്രമങ്ങളും വിളിച്ചറിയിക്കാവുന്നതാണ്. ഈ പദ്ധതി ആവിഷ്‌ക്കരിച്ച് രണ്ട് വര്‍ഷത്തിനകം തന്നെ ഇതുവരെ 24,000 ലധികം കോളുകളാണ് വന്നിട്ടുള്ളത്. അതില് 40 ശതമാനത്തോളം അന്വേഷണങ്ങളായിരുന്നു. എല്ലാത്തരം പ്രശ്‌നങ്ങള്‍ക്കും മികച്ച ഇടപെടലുകളാണ് തണല് നടത്തിക്കൊണ്ടിരിക്കുന്നത്. ഇതിലൂടെ നിരവധി കുട്ടികള്‍ക്കാണ് ആശ്വാസമായത്. അതിനാല് ഇനിയൊരു കുട്ടിയ്ക്കും ഇങ്ങനെ ഒരവസ്ഥ ഉണ്ടാകാതിരിക്കാന് നമുക്ക് ഒന്നിച്ചേ മതിയാകൂവെന്നും മന്ത്രി ഫേസ്ബുക്ക് കുറിപ്പില് വ്യക്തമാക്കി.


Home/NEWS/General/ആരാധകരെ ആവേശത്തിലാക്കാന് എഡ്ഡിയും കൂട്ടരും; ചാണക്യന് ടീസര് കാണാം\nആരാധകരെ ആവേശത്തിലാക്കാന് എഡ്ഡിയും കൂട്ടരുമെത്തുന്നു. മലയാളത്തിന്റെ മെഗാസ്റ്റാര് മമ്മൂട്ടിയുടെ ഹിറ്റ് ചിത്രം മാസ്റ്റര് പീസ് തമിഴ് പതിപ്പ് റിലീസിനൊരുങ്ങുന്നു. ചാണക്യന് എന്ന് പേരിട്ടിരിക്കുന്ന ചിത്രത്തിന്‍റെ ടീസര് ഈസ്റ്റ് കോസ്റ്റ് യുട്യൂബ് ചാനലിലൂടെ ആരാധകരിലേയ്ക്ക്..\nപുലിമുരുകനു ശേഷം ഉദയ കൃഷ്ണ തിരക്കഥയെഴുതിയ ചിത്രത്തിൽ മാസ് ലുക്കിലാണ് മമ്മൂട്ടി എത്തുന്നത്. എഡ്ഡി എന്ന കോളജ് അധ്യാപകന്റെ വേഷത്തിൽ മമ്മൂട്ടി എത്തുന്ന ഈ ചിത്രം അജയ് വാസുദേവ് ആണു സംവിധാനം ചെയ്തിരിക്കുന്നത്.\nദീപക് ദേവ് സംഗീതമൊരുക്കിയ ഈ ചിത്രത്തില് ഉണ്ണിമുകുന്ദന്, വരലക്ഷ്മി ശരത് കുമാര്, ഗോകുല് സുരേഷ് എന്നിവര് മറ്റു പ്രധാന കഥാപാത്രങ്ങളെ അവതരിപ്പിക്കുന്നു. റോയല് സിനിമാസിന്റെ ബാനറില് സിഎച്ച് മുഹമ്മദ് നിര്‍മ്മിച്ച ചിത്രമാണ് മാസ്റ്റര്‍പീസ്.


Union Budget 2021| കേരളത്തിലേക്ക് പണമൊഴുക്കി കേന്ദ്ര ബജറ്റ്| Union Budget 2021 will provide more cash flow to Kerala – News18 Malayalam\nUnion Budget 2021| കേരളത്തിലേക്ക് പണമൊഴുക്കി കേന്ദ്ര ബജറ്റ്\nകേരളത്തിന്റെ സമ്പദ് വ്യവസ്ഥയ്ക്ക് പുത്തനുണർവ് പകരുന്നതാണ് കേന്ദ്ര ബജറ്റിലെ പ്രഖ്യാപനങ്ങൾ.\nന്യൂഡൽഹി: ധനമന്ത്രി നിർമല സീതാരാമൻ അവതരിപ്പിച്ച ബജറ്റിൽ കേരളത്തിനായി വമ്പൻ പ്രഖ്യാപനങ്ങൾ. കേരളത്തിന്റെ സമ്പദ് വ്യവസ്ഥയ്ക്ക് പുത്തനുണർവ് പകരുന്നതാണ് കേന്ദ്ര ബജറ്റിലെ പ്രഖ്യാപനങ്ങൾ. ദേശീയപാത വികസനത്തിന് സംസ്ഥാനത്തിന് 65,000 കോടി രൂപ അനുവദിച്ചു. കൊല്ലം- മധുര പാതയും പ്രഖ്യാപനത്തിലുണ്ട്. ഇതിനൊപ്പമാണ് കൊച്ചി മെട്രോയ്ക്കായുള്ള പ്രഖ്യാപനം. കൊച്ചി മെട്രോയുടെ 11.5 കിലോമീറ്റർ ദൂരം വരുന്ന രണ്ടാം ഘട്ടത്തിനായി 1967.05 കോടി രൂപയാണ് ധനമന്ത്രി അനുവദിച്ചത്.\nകേരളത്തില് 1100 കിലോ മീറ്റർ ദേശീയ പാത നിര്‍മ്മാണത്തിനായാണ് 65,000 കോടി രൂപ അനുവദിച്ചത്. ഇതില് 600 കിലോ മീറ്റർ മുംബൈ- കന്യാകുമാരി ഇടനാഴിയുടെ നിര്‍മ്മാണവും ഉള്‍പ്പെടുന്നു. തമിഴ്നാട്ടില് 3500 കിലോ മീറ്റർ ദേശീയ പാത നിര്‍മ്മാണത്തിന് 1.03 ലക്ഷം കോടി അനുവദിച്ചിട്ടുണ്ട്. ഇതില് മധുര-കൊല്ലം ഇടനാഴി ഉള്‍പ്പെടുന്നു. ഇതിന്റെ നിര്‍മ്മാണം അടുത്ത വര്‍ഷം തുടങ്ങും.\nകേന്ദ്ര ബജറ്റിൽ 1967 കോടി വകയിരുത്തിക്കൊണ്ടുള്ള ധനമന്ത്രി നിർമല സീതാരാമന്റെ പ്രഖ്യാപനം കൊച്ചി മെട്രോയുടെ രണ്ടാംഘട്ട സ്വപ്നങ്ങൾക്ക് ചിറക് നൽകുന്നതായി. സംസ്ഥാനത്ത് നിയമസഭാ തെരഞ്ഞെടുപ്പ് പ്രഖ്യാപനത്തിന് മുമ്പ് കേന്ദ്ര സർക്കാർ മെട്രോയുടെ രണ്ടാം ഘട്ടത്തിന് അനുമതി നൽകുമെന്ന സൂചനകളുണ്ടായിരുന്നു. ഇതിനിടെയാണ് ബജറ്റിൽ തുക വകയിരുത്തിയിരിക്കുന്നത് എന്നത് കേരളത്തെ സംബന്ധിച്ച് ഗുണകരമാണ്.\nകേരളത്തിന്റെ അടിസ്ഥാന വികസന സൗകര്യത്തിന് കേന്ദ്രസര്‍ക്കാരിന്റെ എല്ലാ പിന്തുണയും ഉണ്ടാവുമെന്ന് ആലപ്പുഴ ബൈപ്പാസ് ഉദ്ഘാടന വേളയിൽ കേന്ദ്ര ഗതാഗത മന്ത്രി നിതിൻ ഗഡ്കരി പറഞ്ഞിരുന്നു. കേന്ദ്ര ബജറ്റിൽ കേരളത്തിന്റെ അടിസ്ഥാന സൗകര്യ വികസനത്തിന് പ്രത്യേക പരിഗണന ഉണ്ടാകുമെന്നും വി മുരളീധരനും നേരത്തെ വ്യക്തമാക്കിയിരുന്നു.\nആരോഗ്യ മേഖലയിൽ പല പദ്ധതികളും പ്രഖ്യാപിച്ചിട്ടുണ്ട്. ഇതിന്റെ പ്രയോജനവും കേരളത്തിന് ലഭിക്കും. പി എൽ ഐ സ്‌കീമിന് 1.97 ലക്ഷം കോടിയും ജൽജീവൻ മിഷന് 2.87 ലക്ഷം കോടിയും മാറ്റി വച്ചിട്ടുണ്ട്. 64180 കോടിയുടെ പ്രത്യേക പാക്കേജും ധനമന്ത്രി നിർമല സീതാരാമൻ ബജറ്റിൽ പ്രഖ്യാപിച്ചിട്ടുണ്ട്.\nBudget 2021budget 2021 highlight Budget speechbudget 2021 live updatesFinance Minister nirmala sitharaman.kochi metroUnion Budget 2021


ജിഡിആർഎഫ്എ അനുമതിയുള്ള റെസിഡൻറ് വിസക്കാർക്ക് യുഎഇയിലെ ഏത് വിമാനത്താവളത്തിലും ഇറങ്ങാം\nFriday, October 23, 2020 17:19:03 PM\nസ്വന്തം ലേഖകൻ: ജനറൽ ഡയറക്ടറേറ്റ് ഓഫ് റെസിഡൻസി ആൻഡ് ഫോറിൻ അഫയേഴ്സിെൻറ (ജിഡിആർഎഫ്എ) അനുമതിയുള്ള റെസിഡൻറ് വിസക്കാർക്ക് യുഎഇയിലെ ഏത് വിമാനത്താവളങ്ങളിലേക്കും യാത്ര ചെയ്യാമെന്ന് അധികൃതർ അറിയിച്ചു. നേരത്തേ ഇവർക്ക് ദുബൈ വിമാനത്താവളത്തിലേക്ക് മാത്രമേ യാത്ര അനുമതിയുണ്ടായിരുന്നുള്ളു.\nപുതിയ നിർദേശം വന്നതോടെ ദുബൈ വിസക്കാർക്ക് മറ്റ് എമിറേറ്റുകളിൽ വിമാനമിറങ്ങാൻ കഴിയും. കോവിഡ് നെഗറ്റിവ് സർട്ടിഫിക്കറ്റും നിർബന്ധമാണെന്ന് അധികൃതർ അറിയിച്ചു. ദുബൈ മീഡിയ ഓഫിസ് സംഘടിപ്പിച്ച AskDXBOfficial എന്ന ഹാഷ്ടാഗിലൂടെ സംശയം ചോദിച്ചവർക്ക് ജിഡിആർഎഫ്എ ഡയറക്ടർ ജനറൽ മുഹമ്മദ് അൽ മറിയാണ് ഇക്കാര്യം മറുപടിയായി അറിയിച്ചത്.\nറെസിഡൻറ് വിസയുള്ള ആർക്കും യുഎഇയിലേക്ക് വരാം. ആറു മാസത്തിൽ കൂടുതൽ രാജ്യത്തിന് പുറത്തുനിൽക്കുന്നവർക്കും മടങ്ങിയെത്താം. റെസിഡൻറ് വിസയുടെ കാലാവധി അവസാനിച്ചതിനാൽ നാട്ടിലേക്ക് മടങ്ങുന്നവർ വീണ്ടും തിരിച്ചെത്താൻ ആഗ്രഹിക്കുന്നുണ്ടെങ്കിൽ വിസ പുതുക്കിയ ശേഷം\nപോകുന്നതാവും നല്ലത്. ഓൺലൈൻ വഴി ജിഡിആർഎഫ്എയുടെ അനുമതി ലഭിക്കാൻ വൈകുന്നവർക്ക് ജിഡിആർഎഫ്എയെ നേരിട്ട് സമീപിക്കാം. ഒരുമിച്ച് യാത്ര ചെയ്യുേമ്പാൾ കുടുംബത്തിലെ എല്ലാവരും അനുമതി നേടണമെന്ന് നിർബന്ധമില്ല. മാതാപിതാക്കളിൽ ഒരാൾക്ക് അനുമതി ലഭിച്ചാൽ കുട്ടികൾക്കും അനുമതി ലഭിച്ചതായി കണക്കാക്കും.\nയാത്രവിലക്കുകൾ മൂലം നാട്ടിൽ പോകാൻ കഴിയാതെവന്നവർക്ക് പിഴ അടക്കേണ്ടിവരുന്നുവെന്ന് ചൂണ്ടിക്കാണിച്ചപ്പോൾ മാനുഷിക പരിഗണന നൽകിയാണ് യുഎഇ ഇക്കാര്യം കൈകാര്യം ചെയ്യുന്നതെന്നും ആരെയും ബുദ്ധിമുട്ടിക്കുന്ന നിലപാട് എടുക്കില്ലെന്നും അദ്ദേഹം മറുപടി നൽകി. ദുബൈ വിമാനത്താവളം വഴിയുള്ള യാത്രക്കാരുടെ എണ്ണത്തിൽ ദിവസവും അഞ്ചുശതമാനം വർധനയുണ്ട്. വർഷാവസാനത്തോടെ യാത്രക്കാരുടെ എണ്ണം പഴയപടിയാകുമെന്നാണ് പ്രതീക്ഷ.\nസമൂഹമാധ്യമം വഴി AskDXBOfficial എന്ന ഹാഷ്ടാഗിലൂടെ ചോദ്യം ഉന്നയിക്കുന്നവർക്ക് ജിഡിആർഎഫ്എയുടെ ഉന്നത ഉദ്യോഗസ്ഥരാണ് മറുപടി നൽകുന്നത്. മറുപടികൾ എല്ലാ ആഴ്ചയും ദുബൈ മീഡിയ ഓഫിസിന്റെ സോഷ്യൽ മീഡിയ പേജുകളിലൂടെ അറിയിക്കും.


എന്തുകൊണ്ട് നിങ്ങളുടെ മൊബൈല് നമ്പര് ബാങ്കില് രജിസ്റ്റര് ചെയ്യണം?Keralafinance | keep learning, start investing\nഎന്തുകൊണ്ട് നിങ്ങളുടെ മൊബൈല് നമ്പര് ബാങ്കില്...\nബാങ്ക് എക്കൗണ്ടും നിങ്ങള് ഏറ്റവും കൂടുതല് ഉപയോഗിക്കുന്ന മൊബൈല് നമ്പറും തമ്മില് ഘടിപ്പിക്കേണ്ടത് അത്യാവശ്യമാണ്. ബാങ്ക് ട്രാന്‍സാക്ഷനുമായ ബന്ധപ്പെട്ട ഓരോ അലെര്‍ട്ടുകളും ഈ നമ്പറിലേക്ക് എത്തും. കൂടാതെ ഒടിപി, വെരിഫിക്കേഷന് കോഡ് എന്നിവയും മൊബൈലിലേക്കാണ് എത്തുന്നത്. ബാങ്ക് എക്കൗണ്ട് ഡാറ്റാ ബേസില് മൊബൈല് നമ്പര് നല്‍കാതിരിക്കുന്നത് ഒട്ടേറെ പ്രശ്‌നങ്ങളുണ്ടാക്കും. എന്തൊക്കെ കാരണങ്ങള് കൊണ്ടാണ് ഇങ്ങനെ പറയുന്നത്?\nമൊബൈല് അലെര്‍ട്ടിലൂടെ ബാങ്ക് ഇടപാടുകള് ട്രാക് ചെയ്യാന് സാധിക്കും. ഷോപ്പിങിനു പോയാലും എടിഎമ്മില് നിന്നു പണമെടുത്താലും ഒരു ഡബിള് ചെക്കിങ് സാധ്യമാകും. എക്കൗണ്ടില് എന്തു ഇടപാട് നടന്നാലും അക്കാര്യം രജിസ്റ്റര് ചെയ്ത മൊബൈലിലേക്ക് എത്തും.\nഇന്ന് ഓണ്‍ലൈനിലൂടെയുള്ള ഒട്ടുമിക്ക ഇടപാടുകള്‍ക്കും ഒടിപി നിര്‍ബന്ധമാണ്. ഇത്തരം ഒടിപി കിട്ടണമെങ്കില് മൊബൈല് നമ്പര് വേണം. ഇന്‍കം ടാക്‌സ് ഓഫിസില് നിന്നും ആധാര് ഭവനില് നിന്നുമുള്ള അറിയിപ്പുകളും മൊബൈലിലാണെത്തുക.\nഡെബിറ്റ് കാര്‍ഡ് നഷ്ടപ്പെട്ടാല്\nഡെബിറ്റ് കാര്‍ഡ് നഷ്ടപ്പെട്ടുപോയാല്, ആരെങ്കിലും എന്തെങ്കിലും രീതിയിലുള്ള തട്ടിപ്പിനു ശ്രമിച്ചാല് പേടിക്കേണ്ട കാര്യമില്ല. ഉടന് അലെര്‍ട്ട് വരും. കൂടാതെ രജിസ്റ്റര് മൊബൈല് നമ്പറില് നിന്നു വിളിച്ചു പറഞ്ഞാല് ബാങ്ക് കാര്‍ഡ് ഉടന് തന്നെ ബ്ലോക് ചെയ്യാനാകും.\nഎക്കൗണ്ട് ബാലന്‍സ് അറിയുന്നതിനും മൊബൈല് നമ്പര് സഹായിക്കും. എക്കൗണ്ടിലുള്ള പണത്തിനനുസരിച്ച് കാര്യങ്ങള് പ്ലാന് ചെയ്യാന് സാധിക്കും.\nപല തിരക്കിനിടയിലും ലോണ്, ഇന്‍ഷുറന്‍സ് പോലുള്ള കാര്യങ്ങള് മറന്നു പോകും. എന്നാല് മൊബൈല് നമ്പര് രജിസ്റ്റര് ചെയ്താല് കാര്യങ്ങള് കൃ്ത്യമായി നിങ്ങളെ ഓര്‍മ്മപ്പെടുത്തും. ലോണ് ഡ്യൂ ഡേറ്റ് എസ് എംഎസ് രൂപത്തിലെത്തും.\nഎന്തെങ്കിലും കാരണം കൊണ്ട് മൊബൈല് നമ്പറില് മാറ്റം വേണമെങ്കില് ബാങ്കില് നേരിട്ടെത്തി അറിയിക്കണം. അല്ലെങ്കില് വിവരങ്ങള് നിങ്ങളുടെ പഴയ നമ്പറിലേക്കു തന്നെ പോകുമെന്ന കാര്യം മറന്നു പോകരുത്.\nThursday 29 October 2015 09:28:07 PM Classroom\nmobile, bank, account, sms, മൊബൈല്, ബാങ്ക്, എക്കൗണ്ട്, എസ്എംഎസ്\nReasons To Register Your Mobile Number With Your Bank


കേരളത്തില് ഇന്ന് 12,294 പേര്‍ക്ക് കോവിഡ്; 142 മരണം കൂടി |Kerala covid news update august 16\nHome News Kerala കേരളത്തില് ഇന്ന് 12,294 പേര്‍ക്ക് കോവിഡ്; 142 മരണം കൂടി\nകേരളത്തില് ഇന്ന് 12,294 പേര്‍ക്ക് കോവിഡ്; 142 മരണം കൂടി\nAugust 16, 2021, 6:11 pm\nതിരുവനന്തപുരം: കേരളത്തില് ഇന്ന് 12,294 പേര്‍ക്ക് കോവിഡ് സ്ഥിരീകരിച്ചു. മലപ്പുറം 1693, കോഴിക്കോട് 1522, തൃശൂര് 1394, എറണാകുളം 1353, പാലക്കാട് 1344, കണ്ണൂര് 873, ആലപ്പുഴ 748, കൊല്ലം 743, കോട്ടയം 647, തിരുവനന്തപുരം 600, പത്തനംതിട്ട 545, കാസര്‍ഗോഡ് 317, ഇടുക്കി 313, വയനാട് 202 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 87,578 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 14.03 ആണ്. കഴിഞ്ഞ ദിവസങ്ങളിലുണ്ടായ 142 മരണങ്ങളാണ് കോവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 18,743 ആയി.\nസംസ്ഥാനത്തെ വിവിധ ജില്ലകളിലായി 4,91,831 പേരാണ് ഇപ്പോള് നിരീക്ഷണത്തിലുള്ളത്. 2075 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nPrevious articleഖത്തറില് പുതിയ കോവിഡ് കേസുകള് 260; രോഗമുക്തി 146 മാത്രം\nNext articleവൈഗൂറുകളെ അടക്കാന് ദുബയില് ചൈനയുടെ രഹസ്യ ജയില്


അധ്യയന പരീക്ഷണം: ഗുണദോഷങ്ങള് പരിശോധിക്കണം • Suprabhaatham\nJune 2, 2020 | 5:51 am IST\nകൊവിഡിന് മുന്‍പും ശേഷവും എന്ന നിലയിലാണ് വിദ്യാഭ്യാസ മേഖലയെ ഇനി വിലയിരുത്തുക. വേനലവധി കഴിഞ്ഞ ഇന്നലെ സ്‌കൂളുകള് ശബ്ദമുഖരിതമാകേണ്ടതായിരുന്നു. ആഹ്ലാദാരവങ്ങള് ഉയരേണ്ടതായിരുന്നു. ഒന്നാം ക്ലാസിലേക്ക് വരുന്ന നവാഗതരെ സ്വീകരിക്കാനും കുട്ടികളുടെ പരിഭ്രമങ്ങളും ഭയപ്പാടുകളും ഒഴിവാക്കാനും വേണ്ടി വിദ്യാഭ്യാസ വകുപ്പ് ആവിഷ്‌ക്കരിച്ച പ്രവേശനോത്സവങ്ങള് ഒരോര്‍മ പോലെയായി. എങ്കിലും വിദ്യാര്‍ഥികള് പുതിയ രീതിയുമായി പെട്ടെന്ന് ഇണങ്ങിച്ചേര്‍ന്നുവെന്നുവേണം കരുതാന്. ആധുനിക സാങ്കേതിക വിദ്യകള്, പ്രത്യേകിച്ച് വിവര സാങ്കേതിക വിദ്യകള് സ്വായത്തമാക്കുന്നതില് മുതിര്‍ന്നവരേക്കാള് കുട്ടികള് മികച്ചു നില്‍ക്കുന്നുവെന്ന യാഥാര്‍ഥ്യം ഓണ്‍ലൈന് അധ്യയനവുമായി പെട്ടെന്ന് ഇണങ്ങിച്ചേരാന് അവരെ സഹായിച്ചിട്ടുണ്ടാകാം.\nഇന്നലെ തുടക്കമായതിനാല് പല സ്‌കൂളുകള്‍ക്കും ഫലപ്രദമായ രീതിയില് ക്ലാസുകള് പൂര്‍ത്തിയാക്കാന് കഴിഞ്ഞിട്ടുണ്ടാവില്ല. മുഖ്യമന്ത്രി പിണറായി വിജയന്റെ ആമുഖ പ്രഭാഷണത്തോടെയാണ് ക്ലാസുകള് ആരംഭിച്ചത്. കോളജുകളിലും ഓണ്‍ലൈന് അധ്യയനം ആരംഭിച്ചിരിക്കുകയാണ്. മന്ത്രി കെ.ടി ജലീല് തിരുവനന്തപുരം സംസ്‌കൃത കോളജില് ക്ലാസെടുത്തു കൊണ്ടാണ് കോളജുകളിലെ അധ്യയനത്തിനു തുടക്കം കുറിച്ചത്.\nപുതിയ പഠന സംസ്‌കാരത്തിനാണ് ഇന്നലെ തുടക്കം കുറിച്ചിരിക്കുന്നത്. പുതിയ പഠനാന്തരീക്ഷം രൂപം കൊള്ളുമ്പോള്, സ്വാഭാവികമായും ഗുണവും ദോഷവും ഈ പഠന രീതിക്കുണ്ടാകും. അകലം പാലിക്കുക എന്നതാണ് കൊറോണ വൈറസ് മാനവരാശിക്ക് നല്‍കുന്ന വലിയ നിര്‍ദേശം. അത് നമ്മുടെ സാമൂഹിക ബന്ധങ്ങളിലും, സൗഹാര്‍ദങ്ങളിലും വിള്ളലുകള് തീര്‍ക്കുന്നുവെന്നത് മനുഷ്യര് നേരിടാന് പോകുന്ന പ്രധാന വിപത്താണ്. അതിപ്പോള് സൗഹൃദാന്തരീക്ഷം പാകപ്പെടുന്നതില് പ്രധാനപങ്കുവഹിക്കുന്ന വിദ്യാലയങ്ങളിലേക്കും എത്തുകയാണ്. വിദ്യാലയങ്ങളില്‍നിന്ന് കരസ്ഥമാക്കുന്ന ബന്ധങ്ങള് ജീവിതാവസാനം വരെ നിലനിര്‍ത്തുന്ന ഒരു തലമുറയായിരുന്നു ഇതുവരെയുണ്ടായിരുന്നത്. ജീവിതത്തില് ഏറ്റവും പകിട്ടേറിയതും സ്‌നേഹ സുരഭിലവുമായ കലാലയ ജീവിതം മറയ്ക്കാന് കഴിയാത്തത് കൊണ്ടാണ് പൂര്‍വ വിദ്യാര്‍ഥി സംഗമങ്ങള് പല കലാലയങ്ങളിലും നടത്തിപ്പോന്നത്.\nജാതിക്കും മതത്തിനും അതീതവും മതേതരത്വത്തിന്റെ കാതലില് പണിതീര്‍ത്തതുമായിരുന്നു കലാലയ സൗഹൃദ ബന്ധങ്ങള്. ഇപ്പോഴും നമ്മുടെ രാജ്യത്ത് മത സൗഹാര്‍ദവും മതേതരത്വവും നിലനില്‍ക്കുന്നുണ്ടെങ്കില് അതിന്റെ മുഖ്യ കാരണം നമ്മുടെ പൊതുവിദ്യാഭ്യാസ രംഗം നല്‍കിയ വിലമതിക്കാനാകാത്ത സംഭാവനകളാണ്. പരസ്പരം കാണാതെ, ഉരിയാടാനാവാതെ, കംപ്യൂട്ടറുകള്‍ക്ക് മുന്‍പിലോ ടി.വിക്ക് മുന്‍പിലോ ഇരുന്നു പാഠഭാഗങ്ങള് ഹൃദിസ്ഥമാക്കുന്ന ഒരു തലമുറയ്ക്ക് ഊഷ്മളമാകേണ്ട, കൂട്ടുകാര് തമ്മിലുണ്ടാകേണ്ട ദൃഢമായ സ്‌നേഹ ബന്ധങ്ങളായിരിക്കും ഇല്ലാതാവുക.\nഅതേപോലെ അടിസ്ഥാന വര്‍ഗത്തിലെ പാവപ്പെട്ട കുട്ടികള്‍ക്ക് ഇപ്പോഴത്തെ ഓണ്‍ലൈന് പഠന രീതി പൂര്‍ണമായ തോതില് ഉപയോഗപ്പെടുത്താന് കഴിയുമോ എന്നതും സന്ദേഹമായി നിലനില്‍ക്കുന്നുണ്ട്. സാധാരണക്കാരന്റെ മക്കള്‍ക്ക് ഉന്നത സ്ഥാനത്ത് എത്തിച്ചേരണമെങ്കില് പൊതുവിദ്യാഭ്യാസത്തിലൂടെ ആര്‍ജ്ജിക്കുന്ന തിളക്കമാര്‍ന്ന വിജയത്തിലൂടെ മാത്രമേ കഴിയൂ. ചോര്‍ന്നൊലിക്കുന്ന കൂരകളില്‍നിന്നുള്ള നിര്‍ധനരായ കുട്ടികളും ആദിവാസി ഊരുകളില്‍നിന്നുള്ള കുട്ടികളും സ്‌കൂളുകളില്‍നിന്ന് കിട്ടുന്ന ഉച്ചഭക്ഷണം കഴിച്ചായിരുന്നു പഠനം മുന്നോട്ട് കൊണ്ടുപോയിരുന്നത്. വൈദ്യുതിയും, അടച്ചുറപ്പുള്ള വീടുകളുമില്ലാത്ത എത്രയോ കുട്ടികള് പൊതുവിദ്യാലയങ്ങളില് പഠിക്കുന്നുണ്ട്. അവരെ സംബന്ധിച്ചിടത്തോളം ഓണ്‍ലൈന് പഠനം ഒരു വെല്ലുവിളിയാണ്. ഈ സ്‌കൂള് വര്‍ഷത്തില് പന്ത്രണ്ടായിരം സ്‌കൂളുകളിലെ നാല്‍പ്പത്തിയൊന്നു ലക്ഷം വിദ്യാര്‍ഥികളാണ് ഓണ്‍ലൈന് പഠനത്തിലേക്ക് വരുന്നത്. എന്നാല് ടി.വി, ഫോണ്, ഇന്റര്‍നെറ്റ് സൗകര്യങ്ങള് ഇല്ലാത്ത, പൊതു വിദ്യാലയങ്ങളിലെ രണ്ടര ലക്ഷം വിദ്യാര്‍ഥികളുടെ പഠനം അനിശ്ചിതത്തിലുമാണ്. ഒരു വീട്ടില് ഒന്നിലേറെ കുട്ടികള് പല ക്ലാസുകളില് പഠിക്കുന്നുണ്ടെങ്കില് അവര്‍ക്കൊക്കെ ഉപകരണങ്ങള് സംഘടിപ്പിക്കുക എന്നത് രക്ഷിതാക്കള്‍ക്ക് വലിയ സാമ്പത്തിക ബാധ്യതയുമായിരിക്കും.\nനമുക്ക് പരിചിതമല്ല ഓണ്‍ലൈന് ക്ലാസ് മുറികള് എന്നതുകൊണ്ട് അത്തരം പഠന രീതിയെ ആശങ്കയോടെ കാണരുതെന്ന് വിദ്യാഭ്യാസ മന്ത്രി സി. രവീന്ദ്രനാഥ് പറയുന്നത് അംഗീകരിക്കാം. പക്ഷെ പൊതുവിദ്യാലയങ്ങളിലെ എല്ലാ വിദ്യാര്‍ഥികള്‍ക്കും ഓണ്‍ലൈന് വഴി ക്ലാസുകള് കിട്ടുന്നില്ലെങ്കില് കടുത്ത വിവേചനമായിരിക്കും. സര്‍ക്കാര് അതിന് ഇടവരുത്തുകയില്ലെന്ന് പ്രതീക്ഷിക്കാം. കുട്ടികള്‍ക്ക് അവരുടെ ക്ലാസ് മുറികളിലെ ഊഷ്മളതയിലേക്ക് തിരിച്ചെത്താനുള്ള അവസരവും പെട്ടെന്ന് ഉണ്ടാകട്ടെയെന്നും നമുക്ക് ആശിക്കാം.